
I.  BENDROSIOS NUOSTATOS

1. Perkančioji organizacija – Nacionalinė mokėjimo agentūra prie Žemės ūkio ministerijos (kodas 288739270), Blindžių g. 17, 08111 Vilnius.
2. Pirkimo dokumentai, jų paaiškinimai, patikslinimai kartu su skelbimu apie pirkimą skelbiami Centrinėje viešųjų pirkimų informacinėje sistemoje (toliau – CVP IS) adresu (https://viesiejipirkimai.lt/). Perkančioji organizacija neteikia Tiekėjams pirkimo dokumentų popierinio varianto. Tiekėjai turėtų atidžiai stebėti CVP IS talpinamus pirkimo dokumentų paaiškinimus, patikslinimus bei papildymus.
3. Perkančiosios organizacijos ir Tiekėjų bendravimas ir keitimasis informacija, atliekant šį pirkimą, vyksta naudojantis Centrinės viešųjų pirkimų informacinės sistemos priemonėmis (toliau – CVP IS). Šiame punkte nustatytų reikalavimų gali būti nesilaikoma tik išimtinais Viešųjų pirkimų įstatyme nurodytais atvejais.
4. Pagrindimas dėl nepirkimo iš VšĮ CPO katalogo:  CPO LT kataloge tokių paslaugų nėra.
5.  Pirkimo dokumentuose vartojamos sąvokos atitinka Lietuvos Respublikos viešųjų pirkimų įstatyme ir Viešųjų pirkimų tarnybos direktoriaus įsakymu patvirtintame Mažos vertės pirkimų tvarkos apraše apibrėžtas sąvokas. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų. Jeigu nurodomas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, gali būti pateikiamas lygiavertis objektas nurodytajam. 

II. PIRKIMO OBJEKTAS

6. Paslaugų pavadinimas – ISO 27001 audito paslaugos (toliau – paslaugos).
7. Paslaugų apimtys pateiktos techninėje specifikacijoje (2 priedo 2 priedas).
8. Perkančioji organizacija nereikalauja, kad esmines užduotis atliktų pats pasiūlymą pateikęs dalyvis, o jeigu pasiūlymą pateikė tiekėjų grupė, – tos grupės partneris.
9.  Paslaugų teikimo terminas - 36 (trisdešimt šeši) mėnesiai nuo pirkimo sutarties įsigaliojimo dienos.
10. Pirkimo objektas neskaidomas į dalis. Tiekėjai privalo siūlyti visą paslaugų apimtį. 
11. Perkamų paslaugų savybės apibūdintos techninėje specifikacijoje (2 priedo 2 priedas).
12. Vykdomas „žaliasis“ pirkimas, vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.3 papunkčiu. 
13. Perkančioji organizacija neleidžia pateikti alternatyvių pasiūlymų. Tiekėjui pateikus alternatyvų pasiūlymą (alternatyvius pasiūlymus), jo pasiūlymas ir alternatyvūs pasiūlymai bus atmesti.

III. KVALIFIKACIJOS REIKALAVIMAI IR, JEIGU TAIKYTINA,  TIEKĖJŲ PAŠALINIMO PAGRINDAI, REIKALAUJAMI KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTAI

14.  Perkančioji organizacija netikrina, ar yra Viešųjų pirkimų įstatymo 46 straipsnyje numatytų Tiekėjo pašalinimo pagrindų.
15.  Perkančioji organizacija šiame pirkime netaiko kokybės vadybos sistemos ir (arba) aplinkos apsaugos vadybos sistemos standartų reikalavimų.  
16.  Pirkime Europos bendrasis viešojo pirkimo dokumentas nebus naudojamas. Tiekėjas, dalyvaujantis pirkime, turi atitikti šiame skyriuje nustatytus kvalifikacijos reikalavimus ir teikdamas pasiūlymą, privalo pateikti užpildytą Kvalifikacijos atitikties deklaraciją (3 priedas), deklaruodamas kad atitinka keliamus reikalavimus. 
17.  Tiekėjų kvalifikacijos reikalavimai bei reikalaujami dokumentai ir informacija, patvirtinantys šiuos reikalavimus:
	Eil. Nr.
	Kvalifikacijos reikalavimai
	Patvirtinančių dokumentų sąrašas

	Techninio ir profesinio pajėgumo reikalavimai

	17.1.
	Tiekėjas turi būti akredituotas teikti informacijos saugumo vadybos sistemų sertifikavimo paslaugas, t. y. turi būti įgaliotos akredituoti institucijos akredituotas sertifikuoti informacijos saugumo vadybos sistemas organizacijose pagal ISO/IEC 27001 standartą.
	Pateikiama įgaliotos akredituoti institucijos išduoto galiojančio sertifikato, arba kito dokumento, įrodančio, kad tiekėjas turi teisę teikti informacijos saugumo vadybos sistemų pagal ISO/IEC 27001 standartą sertifikavimo paslaugas, kopija.


	17.2.
	Tiekėjas per pastaruosius 3 metus ar per laiką nuo tiekėjo įregistravimo dienos (jeigu tiekėjas vykdė veiklą trumpiau nei 3 metus) yra tinkamai įvykdęs ne mažiau kaip 1 (vieną) sutartį, kurios metu buvo sertifikuojama informacijos saugumo vadybos sistema pagal ISO/IEC 27001 ar lygiaverčio standarto reikalavimus.
	1)  Pateikiamas sutarčių sąrašas, nurodant: sutarties pavadinimą; pagal sutartį suteiktų paslaugų aprašymą; užsakovą (įstaigos, įmonės, organizacijos pavadinimas, adresas, telefonas); sutarties įvykdymo datą. 
2)  Įrodymui apie paslaugų tinkamą suteikimą pateikiama paslaugų gavėjo pažyma, o jos nesant – tiekėjo deklaracija. 


	17.3.
	Paslaugoms teikti tiekėjas turi sudaryti audito specialistų grupę, kurią sudaro 17.3.1-17.3.3 papunkčiuose nurodyti specialistai, turintys reikalingos patirties audituojant informacijos saugumo vadybos sistemas pagal ISO/IEC 27001 standarto reikalavimus, t. y. tiekėjas turi užtikrinti, kad paslaugas teiks kvalifikuoti ir patyrę specialistai.

Taip pat teikėjas turi užtikrinti, kad paslaugos perkančiajai organizacijai bus teikiamos lietuvių kalba arba bus užtikrintas tinkamas vertimas į lietuvių kalbą, kuris bus apmokamas tiekėjo sąskaita.

	1)  Pateikiamas paslaugas teiksiančių audito specialistų sąrašas, nurodant vardą, pavardę ir pareigybę teikiant paslaugas bei patvirtinimas, kad siūlomas paslaugas teiks specialistai, atitinkantys keliamus kvalifikacijos reikalavimus. 
2)  Pateikiamas tiekėjo patvirtinimas, kad paslaugos perkančiajai organizacijai bus teikiamos lietuvių kalba arba bus užtikrintas tinkamas vertimas į lietuvių kalbą. 


	17.3.1.
	Bent vienas audito grupės vadovas:
1) turintis ne mažesnę kaip 3 (trijų) metų darbo patirtį audituojant informacijos saugumo vadybos sistemas organizacijose;
2) sertifikuotas ISO/IEC 27001 audito vadovas;
3) išklausęs IRCA („International Register of Certificated Auditors“) sertifikuotą ISO/IEC 27001 standarto audito vadovo (angl. Lead Auditor) kursą.
	1)  Pateikiamas siūlomo audito grupės vadovo gyvenimo aprašymas (CV), kuriame nurodoma reikalaujama patirtis. 
2)  Pateikiama akredituotos sertifikavimo organizacijos, turinčios teisę atlikti akredituotą sertifikavimą informacijos saugos vadybos srityje, galiojančio sertifikato ar kito lygiaverčio dokumento kopija, įrodanti, kad tiekėjo audito specialistų grupės vadovas yra sertifikuotas ISO/IEC 27001 standarto audito vadovas (angl. Lead Auditor). 
3) Pateikiama akredituotos sertifikavimo organizacijos, turinčios teisę atlikti akredituotą sertifikavimą minėtoje srityje, galiojančio dokumento kopija, įrodanti, kad tiekėjo audito vadovas yra išklausęs IRCA sertifikuotą ISO/IEC 27001 standarto audito vadovo kursą.


	17.3.2.
	Bent 1 (vienas) auditorius, turintis ne mažesnę kaip 1 (vienerių) metų darbo patirtį audituojant informacijos saugumo vadybos sistemas organizacijose.
	1)  Pateikiamas siūlomo auditoriaus gyvenimo aprašymas (CV), kuriame nurodoma reikalaujama patirtis.


	17.3.3.
	Bent 1 (vienas) auditorius:
1)  turintis teisę atlikti informacijos saugumo ir informacinių sistemų auditą;
2)  turintis ne mažesnę kaip 1 (vienerių) metų darbo patirtį audituojant informacijos saugumo vadybos sistemas organizacijose.
	1)  Pateikiamas siūlomo auditoriaus gyvenimo aprašymas (CV), kuriame nurodoma reikalaujama patirtis.
2)  Pateikiama akredituotos sertifikavimo organizacijos, turinčios teisę atlikti akredituotą sertifikavimą, galiojančio CISM (Certified Information Security Manager) arba CISA (Certified Information System Auditor) arba CISSP (Certified Information Systems Security Professional) sertifikato ar kito lygiaverčio dokumento kopija, įrodanti, kad tiekėjo specialistas turi teisę atlikti informacijos saugumo ir informacinių sistemų auditą.




18.  Tiekėjo kvalifikacija ir, jeigu taikytina, atitiktis kokybės vadybos sistemos ir (arba) aplinkos apsaugos vadybos sistemos standartų reikalavimams turi būti įgyta iki pasiūlymų pateikimo termino pabaigos (susipažinimo su pasiūlymais dienos).
19.  Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys. 
20.  Tiekėjas gali remtis kitų ūkio subjektų pajėgumais, kurių kvalifikacija remiasi siekdamas atitikti pirkimo dokumentuose nustatytus kvalifikacijos reikalavimus (jeigu taikytini): reikalavimą turėti specialų leidimą arba būti tam tikrų organizacijų nariu (tik norminiuose teisės aktuose nustatytais atvejais ir apimtimi), finansinio ir ekonominio pajėgumo reikalavimus, techninio ir profesinio pajėgumo reikalavimus.
21.  Tiekėjas, tiekėjų grupės partneriai kartu turi atitikti 17 punkte nustatytus reikalavimus toje veiklos srityje, kurioje teiks paslaugas.
22.  Jei pasiūlymą pateikia tiekėjų grupė, veikianti jungtinės veiklos sutarties pagrindu, šių pirkimo dokumentų 17.1 papunktyje nustatytą kvalifikacijos reikalavimą turi atitikti bent vienas tiekėjų grupės partneris arba visi tiekėjų grupės partneriai kartu.  
23.  Kai tiekėjas pageidauja remtis kitų ūkio subjektų pajėgumais, jis privalo perkančiajai organizacijai pasiūlyme įrodyti, kad vykdant pirkimo sutartį ūkio subjektų, kurių pajėgumais jis remiasi, ištekliai jam bus prieinami. Dalyvis pasiūlyme privalo išviešinti ūkio subjektus, kurių pajėgumais remiasi ir nurodyti juos pasiūlymo formoje.
24.  Kai tiekėjas remiasi kitų ūkio subjektų pajėgumais, atsižvelgdamas į pirkimo dokumentuose nustatytus ekonominio ir finansinio pajėgumo reikalavimus, perkančioji organizacija reikalauja, kad tiekėjas ir ūkio subjektai, kurių pajėgumais remiamasi, prisiimtų solidarią atsakomybę už pirkimo sutarties įvykdymą. 

IV. TIEKĖJŲ GRUPĖS DALYVAVIMAS PIRKIMO PROCEDŪROSE

25.  Pasiūlymą gali pateikti tiekėjų grupė. Tiekėjų grupė, teikianti bendrą pasiūlymą, privalo pateikti jungtinės veiklos sutartį. 
26.  Jungtinės veiklos sutartyje turi būti nurodyti kiekvienos šios sutarties šalies (partnerio) įsipareigojimai vykdant su perkančiąja organizacija numatomą sudaryti pirkimo sutartį, šių įsipareigojimų vertės dalis bendroje pirkimo sutarties vertėje. 
27.  Jungtinės veiklos sutartis turi numatyti solidariąją visų šios sutarties partnerių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris partneris (toliau – atsakingas partneris) atstovauja tiekėjų grupei (su kuo perkančioji organizacija turėtų bendrauti kvalifikacijos nagrinėjimo ir pasiūlymo vertinimo metu kylančiais klausimais ir kam teikti su šiais klausimais susijusią informaciją).
28.  Perkančioji organizacija nereikalauja, kad, tiekėjų grupės pateiktą pasiūlymą nustačius laimėjusiu ir pasiūlius sudaryti pirkimo sutartį, ši tiekėjų grupė įgytų tam tikrą teisinę formą.

V. PASIŪLYMŲ RENGIMAS, PATEIKIMAS, KEITIMAS

29.  Pateikdamas pasiūlymą tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
30. Pasiūlymas turi būti pateikiamas tik elektroninėmis priemonėmis, naudojant CVP IS, lietuvių kalba ir pasirašytas parašu, atitinkančiu teisės aktų reikalavimus. Pasiūlymai pateikti popierinėje laikmenoje vokuose bus grąžinami neatplėšti tiekėjams ar grąžinami registruotu laišku ir nebus vertinami. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.). Su užsienio kalbomis pateikiamais dokumentais turi būti pateikiamas jų vertimas į lietuvių kalbą, patvirtintas vertėjo parašu ir vertimo biuro antspaudu. Sertifikatai, atestatai bei kiti kompetentingų institucijų išduoti dokumentai gali būti pateikti originalia anglų kalba, kartu neteikiant jų vertimo į lietuvių kalbą.
31. Elektroninėmis priemonėmis pasiūlymus gali teikti tiktai tiekėjai registruoti CVP IS (https://viesiejipirkimai.lt/). Registracija CVP IS yra nemokama.
32. Tiekėjas (fizinis ar juridinis asmuo) gali pateikti perkančiajai organizacijai tik vieną pasiūlymą, nepriklausomai nuo to, ar teikiant pasiūlymą jis bus atskiras tiekėjas, ar tiekėjų grupės partneris (jungtinės veiklos sutarties šalis). 
33. Perkančioji organizacija neleidžia pateikti alternatyvių pasiūlymų. Tiekėjui pateikus alternatyvų pasiūlymą (alternatyvius pasiūlymus), jo pasiūlymas ir alternatyvus pasiūlymas (alternatyvūs pasiūlymai) bus atmesti.
34. Tiekėjas prisiima visas išlaidas, susijusias su pasiūlymo rengimu ir įteikimu, perkančioji organizacija nėra atsakinga ar įpareigota dėl šių išlaidų. Perkančioji organizacija neatsakys ir neprisiims šių išlaidų, nepriklausomai nuo to, kaip vyktų ir baigtųsi viešasis pirkimas.
35. Tiekėjo pasiūlyme turi būti:
35.1. užpildytas pasiūlymas pagal pasiūlymo formą (1 priedas); 
35.2. įgaliojimas ar kitas dokumentas (pvz., pareigybės aprašymas), suteikiantis teisę pasirašyti tiekėjo pasiūlymą, kai pasiūlymą pasirašo ne juridinio asmens vadovas, o jo įgaliotas asmuo;
35.3. užpildyta ir pasirašyta Kvalifikacijos atitikties deklaracija (3 priedas). Jei bendrą pasiūlymą pateikia tiekėjų grupė, Kvalifikacijos atitikties deklaraciją turi pateikti atsakingas tiekėjų grupės partneris, deklaruodamas visos tiekėjų grupės atitikimą kvalifikacijos reikalavimams.
35.4. jungtinės veiklos sutartis, jei pasiūlymą pateikia tiekėjų grupė;
35.5.  kita pirkimo dokumentuose prašoma medžiaga.
36.  Pasiūlymas turi būti pateiktas iki 2026 m. lapkričio 19 d. 10 val. 00 min. Lietuvos laiku CVP IS priemonėmis. Vėliau gautas pasiūlymas yra nepriimtinas ir nenagrinėjamas. Perkančioji organizacija neatsako už elektros tiekimo, CVP IS sutrikimus ar už pavėluotai gautą pasiūlymą. 
37.  Pasiūlyme tiekėjas turi nurodyti jo galiojimo terminą. Pasiūlymas turi galioti ne trumpiau kaip 3 mėnesius nuo pasiūlymų pateikimo termino pabaigos. Jei pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose, t. y. 3 mėnesius nuo pasiūlymų pateikimo termino pabaigos.
38.  Pasiūlyme nurodoma pirkimo kaina turi būti apskaičiuota ir išreikšta taip, kaip nurodyta 1 priede. Apskaičiuojant kainą turi būti atsižvelgta į perkamų paslaugų savybes, į pasiūlymo kainos sudėtines dalis, į techninės specifikacijos (2 priedo 2 priedas) reikalavimus, į sutarties projekte numatytą atsiskaitymo už suteiktas paslaugas terminą bei į visus kitus šių pirkimo dokumentų reikalavimus. Į kainą turi būti įskaityti visi tiekėjo mokami mokesčiai ir visos išlaidos. Kainos visuose pasiūlymo dokumentuose turi būti įrašomos tikslumo lygiu iki euro šimtųjų dalių, t.y. suapvalinama paliekant du skaitmenis po kablelio.
39.  Tiekėjas pasiūlymo formoje (1 priedas) privalo nurodyti, ar jo pasiūlyme yra konfidencialios informacijos, ir kuri informacija, vadovaujantis Viešųjų pirkimų įstatymo 20 straipsnio 2 dalimi, yra konfidenciali. 
40.  Ne vėliau kaip praėjus 6 mėnesiams nuo pirkimo sutarties sudarymo suinteresuoti dalyviai gali paprašyti perkančiosios organizacijos supažindinti juos su pirkimą laimėjusio tiekėjo pasiūlymu, išskyrus tą informaciją, kurią pirkimą laimėjęs dalyvis nurodė kaip konfidencialią.
41.  Siekiant, kad perkančioji organizacija galėtų užtikrinti tiekėjo informacijos konfidencialumą, elektroniniame pasiūlyme esanti konfidenciali informacija turi būti pateikta atskiru failu. tiekėjas failo pavadinime nurodo „konfidencialu“ arba ant kiekvieno pasiūlymo lapo, kuriame yra konfidenciali informacija, lapo pradžioje, viršutinės paraštės dešinėje pusėje paryškintomis raidėmis rašo žodį „Konfidencialu“. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali. Jei Tiekėjas nenurodo konfidencialios informacijos, laikoma, kad tokios tiekėjo pasiūlyme nėra.
42. Perkančioji organizacija reikalauja, kad dalyvis savo pasiūlyme (pasiūlymo formoje (1 priedas)) nurodytų, kokiai pirkimo sutarties daliai (dalis procentais) ir kokius subtiekėjus, jeigu jie yra žinomi, jis ketina pasitelkti.
43. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
43.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti https://vpt.lrv.lt/lt/nuorodos/kiti-duomenys/pasiulymu-sifravimas/sifravimo-priemoniu-aprasas/;
43.2. iki susipažinimo su pasiūlymais, kuriuose nurodytos kainos, procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą dokumentą, kuriame nurodyta pasiūlymo kaina. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
44. Tiekėjui užšifravus visą pasiūlymą ir iki susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
45.  Kol nesuėjo pasiūlymų pateikimo terminas, tiekėjas gali pakeisti arba atšaukti savo pasiūlymą neprarasdamas teisės į savo pasiūlymo galiojimo užtikrinimą, jeigu jo buvo reikalaujama.

VI. PASIŪLYMŲ GALIOJIMO UŽTIKRINIMO REIKALAVIMAI

46.  Perkančioji organizacija nereikalauja pateikti pasiūlymo galiojimo užtikrinimo.

VII. SUSIPAŽINIMO SU GAUTAIS PASIŪLYMAIS IR JŲ NAGRINĖJIMO PROCEDŪROS

47. Su gautais pasiūlymais bus susipažįstama Pirkimo sąlygose nurodytą pasiūlymų pateikimo termino pabaigos dieną.
48. [bookmark: _Ref58464680][bookmark: _Ref60481999] Tiekėjai nedalyvauja Komisijos posėdžiuose, kuriuose susipažįstama su elektroninėmis priemonėmis pateiktais pasiūlymais, atliekamos pasiūlymų nagrinėjimo, vertinimo ir palyginimo procedūros.
49.  Atsižvelgiant į tai, kad pasiūlymai pateikiami elektroninėmis priemonėmis, apie protokolu įformintus susipažinimo su pasiūlymais procedūros rezultatus nebus pranešama to pageidaujantiems pasiūlymus pateikusiems Tiekėjams.
50. Komisija atmeta pasiūlymą, jeigu:
50.1. pasiūlymas neatitinka pirkimo dokumentuose nustatytų reikalavimų, sąlygų ir kriterijų;
50.2. dalyvis neatitinka bent vieno pirkimo dokumentuose nustatyto kvalifikacijos reikalavimo ir (ar), jeigu taikytina, kokybės vadybos sistemos ir aplinkos apsaugos vadybos sistemos standarto;
50.3. dalyvis per perkančiosios organizacijos nustatytą terminą nepatikslino, nepapildė, nepaaiškino informacijos;
50.4. dalyvio pasiūlyta kaina viršija pirkimui skirtas lėšas, nustatytas perkančiosios organizacijos prieš pradedant pirkimo procedūrą, išskyrus Viešųjų pirkimų įstatymo 45 straipsnio 1 dalies 5 punkte numatytą atvejį, kai Pirkimui skirtų lėšų suma, nustatyta ir užfiksuota perkančiosios organizacijos rengiamuose dokumentuose prieš pradedant pirkimo procedūras, gali būti keičiama;
50.5. pasiūlyme nurodyta neįprastai maža kaina ir dalyvis nepateikia tinkamų pasiūlytos neįprastai mažos kainos pagrįstumo įrodymų;
50.6. dalyvis, pasiūlyme nurodęs neįprastai mažą kainą, neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
51.  Perkančioji organizacija tikrina dalyvių Kvalifikacijos atitikties deklaracijas (3 priedas). Jeigu dalyvis Kvalifikacijos atitikties deklaracijoje nepažymėjo, ar atitinka keliamą (-us) reikalavimą (-us), perkančioji organizacija prašo dalyvio patikslinti Kvalifikacijos atitikties deklaraciją per protingą terminą. Tokių atveju perkančioji organizacija vertins dalyvio pasiūlymą tik jam patikslinus Kvalifikacijos atitikties deklaraciją. Kai dalyvis nepateikia Kvalifikacijos atitikties deklaracijos, tačiau pateikia bent vieną kvalifikaciją pagrindžiantį dokumentą, perkančioji organizacija prašo dalyvio pateikti Kvalifikacijos atitikties deklaraciją. 
52.  Atitiktį kvalifikacijos reikalavimams patvirtinančių dokumentų bus reikalaujama tik iš to dalyvio, kurio pasiūlymas pagal vertinimo rezultatus gali būti pripažintas laimėjusiu (iki pasiūlymų eilės nustatymo). Perkančiajai organizacijai paprašius, dalyvis, kurio pasiūlymas gali būti pripažintas laimėjusiu, turės pateikti savo, Tiekėjų grupės partnerių (jeigu pasiūlymą teikia Tiekėjų grupė), subtiekėjų (jei pasitelkiami) reikalaujamus kvalifikacijos kriterijus pagrindžiančius dokumentus, kurie turi būti aktualūs pasiūlymų pateikimo termino pabaigai. Jeigu dalyvis, kurio pasiūlymas gali būti pripažintas laimėjusiu, atitiks perkančiosios organizacijos keliamus kvalifikacijos reikalavimus, kitų dalyvių kvalifikacija nebus tikrinama. Dokumentus įrodančius atitikimą keliamiems reikalavimams dalyvis perkančiajai organizacijai turės pateikti ne vėliau kaip per 3 (tris) darbo dienas nuo perkančiosios organizacijos prašymo CVP IS priemonėmis pateikimo dienos. 
53.  Perkančioji organizacija gali nevertinti viso pasiūlymo, jei patikrinusi jo dalį nustato, kad pasiūlymas turi būti atmestas.
54.  Ekonomiškai naudingiausias pasiūlymas bus išrenkamas pagal kainą.

VIII. SIŪLOMOS ŠALIMS PASIRAŠYTI PIRKIMO SUTARTIES PROJEKTAS

55.  Pirkimo sutarties projektas pateikiamas 2 priede. Sutarties projekto sąlygos yra privalomos pirkimo dalyviams ir sudarant sutartį su laimėtoju nebus keičiamos. Sutarties valiuta - eurai. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną. 
56.  Jeigu dalyvis, kuriam buvo pasiūlyta sudaryti pirkimo sutartį, raštu arba CVP IS priemonėmis atsisako ją sudaryti, arba iki perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija grįžta į kvalifikacijos nagrinėjimo etapą ir prašo dalyvio, kurio pasiūlymas pagal patvirtintą pasiūlymų eilę yra pirmas po dalyvio atsisakiusio sudaryti pirkimo sutartį ir kuris gali būti pripažintas laimėtoju, pateikti atitiktį kvalifikacijos reikalavimams patvirtinančius dokumentus. 
57.  Pirkimo sutartis turi būti sudaroma nedelsiant, atidėjimo terminas netaikomas.
58.  Pasirašant ar nutraukiant pirkimo sutartį, vykdant ir keičiant pirkimo sutartį, perkančiosios organizacijos ir Tiekėjo bendravimas bei keitimasis informacija gali vykti ne CVP IS priemonėmis. 
59.  Vykdant pirkimo sutartį, pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis „Sąskaitų administravimo bendrosios informacinės sistemos“ (SABIS) priemonėmis, išskyrus atvejus, kai mobilizacijos, karo ir nepaprastosios padėties atveju yra CVP IS ar „Sąskaitų administravimo bendroji informacinė sistema“ (SABIS) turi pažeidimų, dėl kurių negalimas perkančiosios organizacijos ir Tiekėjo bendravimas ir keitimasis informacija naudojantis šiomis sistemomis, ir kai pirkimo sutartys sudaromos žodžiu.

IX. INFORMACIJA APIE PIRKIMO DOKUMENTŲ PAAIŠKINIMO (PATIKSLINIMO) TVARKĄ, GINČŲ NAGRINĖJIMO TVARKĄ

60.  Perkančiosios organizacijos ir tiekėjų paklausimai ir atsakymai vieni kitiems, atliekant viešųjų pirkimų procedūras, turi būti lietuvių kalba. Paaiškinimai ar patikslinimai skelbiami CVP IS ir siunčiami visiems prie pirkimo prisijungusiems tiekėjams, nenurodant iš ko gautas prašymas.
61.  Tiekėjai prašymus paaiškinti pirkimo dokumentus, pasiūlymus dėl pirkimo dokumentų patikslinimo gali pateikti ne vėliau kaip likus 2 darbo dienoms iki pasiūlymų pateikimo termino pabaigos. Perkančiosios organizacijos paaiškinimai ar patikslinimai turi būti pateikiami likus ne mažiau kaip 1 darbo dienai iki pasiūlymų pateikimo termino pabaigos. 
62.  Nesibaigus pasiūlymų pateikimo terminui, perkančioji organizacija savo iniciatyva gali paaiškinti ar patikslinti pirkimo dokumentus, vadovaujantis protingumo kriterijumi, nukelti pasiūlymų pateikimo terminą. 
63.  Perkančioji organizacija neketina rengti susitikimų su tiekėjais dėl pirkimo dokumentų paaiškinimo.
64.  Jeigu perkančioji organizacija pirkimo dokumentų paaiškinimų ar patikslinimų nepateikia per nurodytą terminą, pasiūlymų pateikimo termino pabaiga nukeliama ne trumpesniam laikui nei tas, kiek vėluojama pateikti paaiškinimus ar patikslinimus. 
65.  Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos reglamentuojamos Viešųjų pirkimų įstatymo VII skyriaus nuostatomis. 

X. BAIGIAMOSIOS NUOSTATOS

66.  Į šio pirkimo komisijos posėdžius perkančioji organizacija numato kviesti dalyvauti stebėtojus. Stebėtojai pirkimo procedūrose galės dalyvauti tik prieš tai pasirašę konfidencialumo pasižadėjimą ir Viešųjų pirkimų tarnybos kartu su Vyriausiąja tarnybinės etikos komisija nustatytos formos nešališkumo deklaraciją.
67.  Pirkimo metu nebus deramasi su tiekėjais.
68.  Perkančiosios organizacijos darbuotojai, įgalioti palaikyti ryšį su Tiekėjais ir gauti iš jų (ne tarpininkų) su pirkimo procedūromis susijusius pranešimus Veiklos aptarnavimo departamento Pirkimų skyriaus vyriausioji specialistė Agnė Gūžienė, tel. +370 5 252 6817, agne.guziene@nma.lt.
69.  Pirkimo procedūros, kurios neapibrėžtos šiuose pirkimo dokumentuose, vykdomos vadovaujantis Viešųjų pirkimų tarnybos direktoriaus įsakymu patvirtintu Mažos vertės pirkimų tvarkos aprašu, Viešųjų pirkimų įstatymu ir jo įgyvendinamųjų teisės aktų nuostatomis.
_____________________________

PASIŪLYMO FORMA

20___-___-___

ISO 27001 AUDITO PASLAUGŲ PIRKIMAS

	Dalyvio pavadinimas ir kodas
(jei pasiūlymą pateikia tiekėjų grupė, nurodomi visų partnerių pavadinimai ir kodai)
	

	Dalyvio adresas
(jei pasiūlymą pateikia tiekėjų grupė, nurodomi visų partnerių adresai)
	

	Dalyvio įgaliotas asmuo pasirašyti pasiūlymą
	

	Dalyvio įgaliotas asmuo bendrauti pateikto pasiūlymo klausimais
	

	Dalyvio el. pašto adresas, kontaktinis tel. nr.
	



Pažymime, kad sutinkame su visomis pirkimo dokumentų sąlygomis.

Siūlome šias paslaugas:
	Eil. Nr.
	Paslauga
	Kiekis,
vnt.
	Vieneto kaina, Eur be PVM
	Vieneto kaina, Eur su PVM
	Bendra nurodyto kiekio kaina, Eur be PVM
(III*IV)
	Bendra nurodyto kiekio kaina, Eur su PVM
(III*V)

	I
	II
	III
	IV
	V
	VI
	VII

	1.
	Informacijos saugumo vadybos sistemos sertifikavimo pagal ISO/IEC 27001 standarto aktualią redakciją paslaugos
	1
	
	
	
	

	2.
	Informacijos saugumo vadybos sistemos priežiūros audito pagal ISO/IEC 27001 standarto aktualią redakciją paslaugos
	2
	
	
	
	

	Bendra pasiūlymo kaina, Eur su PVM (VI stulpelyje nurodytų kainų suma)  
	

	Bendra pasiūlymo kaina, Eur su PVM (VII stulpelyje nurodytų kainų suma)  
	



Į pasiūlymo kainą įskaityti visi tiekėjo mokami mokesčiai ir visos su tiekėjo patiriamos pirkimo sutarties vykdymu susijusios išlaidos.
Dalyvis pasiūlyme privalo išviešinti ūkio subjektus, kurių pajėgumais remiasi ir nurodyti juos pasiūlymo formoje.
Informacija apie subtiekėjus, kuriais remiamasi siekiant atitikti kvalifikacijos reikalavimus ir vykdant pirkimo sutartį:
	Eil. Nr.
	Subtiekėjo pavadinimas, kodas ir adresas
	Pirkimo sutarties dalis pasiūlymo kainoje, kuriai ketinama pasitelkti subtiekėjus (proc.)


	
	
	

	
	
	



Informacija apie ūkio subjektus (tame tarpe ir tuos, iš kurių tiekėjas nuomosis techniką ir pan.), kuriais bus remiamasi siekiant atitikti kvalifikacijos reikalavimus ir vykdant pirkimo sutartį:  
	Eil. Nr.
	Ūkio subjekto pavadinimas, kodas ir adresas
	Ūkio subjekto pasitelkimo pobūdis

	
	
	

	
	
	

	
	
	

	
	
	

	
	
	



Informacija apie specialistus ir ekspertus, kuriais bus remiamasi įrodinėjant tiekėjo kvalifikaciją ir vykdant pirkimo sutartį, tačiau jie nėra tiekėjo ar tiekėjo pasitelkiamo (-ų) subtiekėjo (-ų) darbuotojai pasiūlymo pateikimo metu, bet laimėjimo atveju būtų įdarbinti:
	Eil. Nr.
	Vardas ir pavardė
	Specialisto ir eksperto dabartinė darbovietė

	
	
	

	
	
	



Mūsų pasiūlyme konfidencialią informaciją sudaro:
	Eil. Nr.
	Dokumentų (ar jų dalių) pavadinimai

	
	

	
	

	
	


Pastaba. Jei dalyvis šios lentelės neužpildo ir (ar) failo (bylos) pavadinime nenurodo „konfidencialu“, perkančioji organizacija laiko, kad jo pateiktame pasiūlyme nėra konfidencialios informacijos.

Kartu su pasiūlymu pateikiami šie dokumentai:
	Eil. Nr.
	Dokumentų pavadinimai

	
	

	
	

	
	



Jeigu kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, įsipareigojame perkančiajai organizacijai, kad pirkimo sutartį vykdys tik tokią teisę turintys asmenys.

Pasiūlymas galioja iki pirkimo dokumentuose nurodyto termino pabaigos.

__________________________	___       _______		____                         ______________________
Dalyvis arba jo įgaliotas asmuo	                parašas		                                         vardas ir pavardė				

ISO 27001 AUDITO PASLAUGŲ TEIKIMO SUTARTIES BENDROSIOS SĄLYGOS

1.	PAGRINDINĖS SĄVOKOS IR SUTARTIES AIŠKINIMAS

1.1.	Sąvokos

1.1.1. Šioje Sutartyje didžiąja raide rašomos sąvokos turi šias nurodytas reikšmes:
1.1.1.1.	Bendrosios sąlygos – Sutarties dalis, kuri vadinasi „Paslaugų pirkimo–pardavimo sutarties Bendrosios sąlygos“;
1.1.1.2.	Pirkėjas – asmuo, kuris Specialiosiose sąlygose yra įvardytas kaip Pirkėjas, įsigyjantis Specialiosiose sąlygose ir Sutarties prieduose nurodytas Paslaugas;
1.1.1.3.	Pradinės sutarties vertė – Specialiosiose sąlygose nurodyta vertė be pridėtinės vertės mokesčio (toliau – PVM);
1.1.1.4. Paslaugos – Specialiosiose sąlygose ir Sutarties prieduose nurodytos paslaugos. Sutartyje vartojama sąvoka „Paslaugos“ apima visas su Paslaugų teikimu susijusias veiklas, įskaitant, bet neapsiribojant Paslaugų teikimą, jų rezultatų perdavimą, trūkumų šalinimą, prekių tiekimą bei su Paslaugomis susijusių dokumentų pateikimą (instrukcijos, sertifikatai ir pan.), jei tai numatyta Sutartyje ar būtina, siekiant sukurti ir perduoti Paslaugų rezultatą Pirkėjui;
1.1.1.5.	Paslaugų perdavimo–priėmimo aktas – dokumentas, kuriuo Tiekėjas perduoda, o Pirkėjas priima Paslaugas ir (ar) Paslaugų rezultatą ir kuriuo Šalys patvirtina, kad suteiktos Paslaugos atitinka nustatytus reikalavimus. Jeigu Sutartyje yra numatytas Paslaugų teikimas etapais ar periodais, Paslaugų perdavimo–priėmimo aktas gali būti sudaromas dėl kiekvieno etapo ar periodo atskirai;
1.1.1.6.	Paslaugų trūkumai – Paslaugų perdavimo–priėmimo metu ar Sutartyje nurodyto Paslaugų garantinio termino (jei taikoma) metu Pirkėjo ar (ir) trečiųjų asmenų nustatyti Paslaugų teikimo ar rezultato kokybės neatitikimai Sutarties ar (ir) įstatymų bei kitų teisės aktų reikalavimams, paslėpti defektai, veiklos sutrikimai ar pan., dėl kurių Paslaugų rezultato nebūtų galima naudoti tam tikslui, kuriam Pirkėjas jas (Paslaugas) ketino naudoti arba dėl kurių Paslaugų naudingumas sumažėtų taip, kad Pirkėjas, apie tuos trūkumus žinodamas, arba apskritai nebūtų tų Paslaugų pirkęs, arba nebūtų už Paslaugas mokėjęs tokio dydžio kainos;
1.1.1.7.	Sąskaita – Tiekėjo išrašoma ir Pirkėjui apmokėjimui pateikiama sąskaita faktūra, PVM sąskaita faktūra ar kitas mokėjimo dokumentas už Tiekėjo tinkamai suteiktas bei Pirkėjo priimtas Paslaugas. Jeigu Sutartyje yra numatytas Paslaugų teikimas etapais ar periodais, Sąskaita gali būti pateikiama dėl kiekvieno etapo ar periodo atskirai;
1.1.1.8.	Specialiosios sąlygos – Sutarties dalis, kuri vadinasi „Paslaugų pirkimo-pardavimo sutarties Specialiosios sąlygos“ ir kurioje yra nurodytos pirkimo objekto įsigijimą aptariančios sąlygos (tokios kaip Pradinės sutarties vertė, Paslaugų teikimo terminai ir pan.) bei kiti konkretūs duomenys (tokie kaip Šalys, Paslaugos ir pan.), išvardyti priedai, taip pat nurodyti Bendrųjų sąlygų pakeitimai ir papildymai (jeigu tokie padaryti);
1.1.1.9.	Susitarimas – tai dokumentas, kurį Šalys sudaro keisdamos Sutarties sąlygas VPĮ leidžiama apimtimi;
1.1.1.10.	 Sutarties kaina – pagal Sutartį Tiekėjui mokėtina suma, įskaitant visus privalomus mokesčius ir išlaidas;
1.1.1.11.	 Sutarties sąlygos – Bendrosios sąlygos ir Specialiosios sąlygos kartu;
1.1.1.12.	 Sutartis – Paslaugų pirkimo–pardavimo sutartis, kurią sudaro Sutarties sąlygos, Specialiosiose sąlygose išvardyti priedai ir Susitarimai;
1.1.1.13. 	Šalis – Pirkėjas arba Tiekėjas, kiekvienas atskirai, priklausomai nuo konteksto;
1.1.1.14. 	Šalys – Pirkėjas ir Tiekėjas kartu;
1.1.1.15.	 Tiekėjas – asmuo, kuris Specialiosiose sąlygose yra įvardytas kaip Tiekėjas, teikiantis Specialiosiose sąlygose nurodytas Paslaugas;
1.1.1.16. Užsakymas – Pirkėjo Tiekėjui raštu (tekstiniu pranešimu, elektroniniu paštu, per Pirkėjo nurodytą informacinę sistemą ar kt.) teikiamas užsakymas dėl Paslaugų teikimo. Užsakymas siunčiamas Specialiosiose sąlygose nurodytais būdais ir kontaktais ir laikomas tinkamai išsiųstas ir gautas Specialiosiose sąlygose nustatyta tvarka;
1.1.1.17.	 VPĮ – Lietuvos Respublikos viešųjų pirkimų įstatymas.
1.1.1.18.	 Kitų Sutartyje didžiąja raide rašomų sąvokų reikšmės yra nurodytos Sutarties tekste.
1.1.2.	Sutartyje neapibrėžtos sąvokos suprantamos ir aiškinamos taip, kaip jas apibrėžia VPĮ ir kiti įstatymai bei teisės aktai, galiojantys Sutarties sudarymo ir vykdymo metu.
1.1.3.	Kitos Sutartyje vartojamos sąvokos ir terminai turi bendrinę reikšmę arba artimiausią Sutarties pobūdžiui specialiąją reikšmę, jei Sutartyje nėra nustatyta ir paaiškinta kitokia jų reikšmė.

1.2.	Sutarties aiškinimas

1.2.1.	Sutartis yra sudaryta ir turi būti aiškinama pagal Lietuvos Respublikos teisės aktus.
1.2.2.	Jei Bendrosios sąlygos ir (ar) Specialiosios sąlygos prieštarauja VPĮ ir kitų teisės aktų reikalavimams, taikomos VPĮ ir kitų teisės aktų nuostatos.
1.2.3.	Diena Sutartyje reiškia kalendorinę dieną.
1.2.4.	Darbo diena Sutartyje reiškia bet kurią dieną, išskyrus šeštadienį, sekmadienį ir švenčių dienas Lietuvoje, nurodytas Lietuvos Respublikos darbo kodekse.
1.2.5.	Terminai pagal Sutartį yra skaičiuojami metais, mėnesiais, savaitėmis, darbo dienomis, kalendorinėmis dienomis, valandomis ir minutėmis.
1.2.6.	Kvalifikacija, rėmimasis kitų ūkio subjektų pajėgumais, Paslaugų apimtis, peržiūra suprantami taip, kaip nustatyta VPĮ bei jį įgyvendinančiuose teisės aktuose.
1.2.7.	Jeigu Paslaugų perdavimo–priėmimo akto, kaip atskiro dokumento, reikalauti neprivaloma, Šalys susitaria, ir tai aiškiai nurodo Specialiosiose sąlygose, Paslaugų perdavimo–priėmimo aktu laikoma Sąskaita. Tais atvejais, kai išrašoma Sąskaita ir Paslaugų perdavimo–priėmimo aktas nepasirašomas, Sutarties nuostatos dėl Paslaugų perdavimo–priėmimo akto išrašymo taikomos ir Sąskaitos išrašymui.
1.2.8.	Informuoti, pranešti, įspėti arba atsakyti reiškia pateikti informaciją, pranešimą, įspėjimą arba atsakymą Bendrosiose ir (ar) Specialiosiose sąlygose nustatyta tvarka.
1.2.9.	Patvirtinti reiškia pateikti patvirtinimą raštu arba pasirašyti dokumentą be išlygų ar su išlygomis, išskyrus atvejus, kai asmuo, pasirašydamas dokumentą, nurodo, jog atsisako jį patvirtinti.
1.2.10.	Jeigu Sutartyje nenurodyta kitaip, žodžiai, vartojami vienaskaitos forma, taip pat reiškia ir daugiskaitą ir atvirkščiai, vienos giminės žodžiai apima ir kitos giminės atitinkamus žodžius, žodis asmuo reiškia tiek fizinius, tiek ir juridinius asmenis.
1.2.11.	Jeigu Sutartyje nurodyta reikšmė skaičiais ir žodžiais skiriasi, vadovaujamasi žodžiais nurodyta reikšme.
1.2.12.	Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.

1.3.	Dokumentų viršenybė

1.3.1.	Sutartį sudarantys dokumentai turi būti suprantami kaip papildantys vienas kitą. Bet kokio Sutarties dokumentų sąlygų neatitikimo ar neaiškumo atveju, toks neatitikimas ar neaiškumas pašalinamas dokumentus aiškinant tokia eilės tvarka:
1.3.1.1. Techninė specifikacija;
1.3.1.2. Specialiosios sąlygos;
1.3.1.3. Bendrosios sąlygos;
1.3.1.4. Pirkimo dokumentai (išskyrus techninę specifikaciją);
1.3.1.5. Pasiūlymas;
1.3.1.6. Kiti Specialiosiose sąlygose išvardinti priedai.
1.3.2.	 Tuo atveju, kai Šalių Susitarimu yra keičiamos Sutarties sąlygos, naujai sutartos Sutarties sąlygos turi viršenybę prieš pakeistąsias.
1.3.3.	Jeigu Šalys sudaro Susitarimą dėl Sutarties sąlygų arba priedo papildymo nauja sąlyga, neatitikimo ar neaiškumo atveju tokia sąlyga turi viršenybę atitinkamai kitų Sutarties sąlygų arba kitų to priedo sąlygų atžvilgiu.
1.3.4.	Jeigu Šalys susitaria dėl naujo priedo, Šalys turi sutarti dėl naujojo priedo įtraukimo į priedų sąrašą vietos ir jo reikšmės aiškinant Sutartį. Jeigu naujas priedas yra įterpiamas į priedų sąrašą, jam turi būti suteikiamas eilės numeris su viršutiniu indeksu, atsižvelgiant į priedų eiliškumą ir svarbą (pavyzdžiui, priedas Nr. 41).

2.	SUTARTIES DALYKAS

2.1.	Tiekėjas įsipareigoja Sutartyje nustatytomis sąlygomis ir tvarka suteikti Pirkėjui Paslaugas, atitinkančias Sutartyje nustatytus reikalavimus, o Pirkėjas įsipareigoja priimti Sutarties sąlygas atitinkančias ir tinkamai suteiktas Paslaugas bei sumokėti Tiekėjui Sutartyje nurodytą kainą Sutartyje nustatytomis sąlygomis ir tvarka.
2.2.	Šalys, vykdydamos Sutartį, įsipareigoja laikytis visų Sutarties vykdymui taikytinų įstatymų bei kitų teisės aktų reikalavimų. Šalis turi teisę reikalauti, kad kita Šalis įvykdytų visus įstatymų bei kitų teisės aktų reikalavimus, taikomus Sutarties vykdymui. Nė viena iš Sutarties sąlygų nereiškia ir negali būti aiškinama kaip Pirkėjo atsisakymas įstatymuose bei kituose teisės aktuose numatytų ir Sutartimi neaptartų Pirkėjo kitų teisių ir garantijų, susijusių su netinkamu Paslaugų teikimu ar jų kokybe, arba kaip Tiekėjo atsisakymas įstatymuose bei kituose teisės aktuose numatytų ir Sutartimi neaptartų Tiekėjo kitų teisių ir garantijų dėl atlyginimo už suteiktas Paslaugas gavimo.
2.3.	Tiekėjas privalo užtikrinti, kad Paslaugos atitiktų techninės specifikacijos reikalavimus ir Tiekėjo pasiūlymo sąlygas, būtų kokybiškos, teikiamos tinkamai ir laiku, laikantis Sutarties sąlygų taip, kad tai labiausiai atitiktų Pirkėjo interesus, pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius ir žinias.

3.	TIEKĖJAS IR KITI SUTARTIES VYKDYMUI PASITELKIAMI ASMENYS

3.1.	Kvalifikacija ir kiti Tiekėjo pasiūlymu prisiimti įsipareigojimai

3.1.1.	Tiekėjas atsako už tai, kad visą Sutarties vykdymo laikotarpį Tiekėjas būtų kompetentingas, patikimas ir pajėgus (įskaitant ūkio subjektų, kurių pajėgumais remiasi Tiekėjas, pajėgumus) įvykdyti Sutarties reikalavimus:
3.1.1.1.	turėtų teisę verstis ta veikla, kuri yra reikalinga Sutarčiai įvykdyti. Pirkėjui pareikalavus, Tiekėjas turi pateikti dokumentus, įrodančius, kad Sutartį vykdo tik tokią teisę turintys asmenys;
3.1.1.2.	atitiktų tiekėjų kvalifikacijai pirkimo dokumentuose nustatytus reikalavimus bei neturėtų pirkimo dokumentuose nustatytų pašalinimo pagrindų;
3.1.1.3.	laikytųsi Tiekėjo pasiūlyme nurodytų įsipareigojimų, įskaitant, bet neapsiribojant – atitiktų Tiekėjo pasiūlyme nurodytų kriterijų, dėl kurių jo pasiūlymas buvo išrinktas ekonomiškai naudingiausiu (toliau – Kokybiniai kriterijai), reikšmes ir parametrus. Šiame papunktyje nurodytų įsipareigojimų laikymosi tikrinimo tvarka nustatoma Specialiosiose sąlygose;
3.1.1.4.	užtikrintų nustatytų kokybės vadybos sistemos ir (arba) aplinkos apsaugos vadybos sistemos standartų taikymą, jeigu to reikalaujama pirkimo dokumentuose, ir turėtų tą patvirtinančius dokumentus;
3.1.1.5. atitiktų nacionalinio saugumo interesus bei nebūtų registruotas (nuolat gyvenantis ar turintis pilietybę) nepatikimomis laikomose valstybėse ar teritorijose, jei tokie reikalavimai buvo numatyti pirkimo dokumentuose.
3.1.2.	Tuo atveju, kai Tiekėjas yra jungtinės veiklos sutarties pagrindu veikianti tiekėjų grupė, jos nariai Pirkėjui už Sutarties vykdymą atsako solidariai. Jeigu Tiekėjas remiasi ūkio subjektų pajėgumais, siekdamas atitikti finansinio ir ekonominio pajėgumo reikalavimus, Tiekėjas su tokiais ūkio subjektais už Sutarties vykdymą atsako solidariai (jeigu to buvo reikalaujama pirkimo dokumentuose).
3.1.3.	Tiekėjas taip pat atsako už tai, kad Tiekėjas, Sutartį tiesiogiai vykdantys subtiekėjai ir specialistai atitiktų jiems įstatymų bei kitų teisės aktų ir (arba) pirkimo dokumentuose nustatytus profesinės kvalifikacijos ir kitus reikalavimus bei turėtų teisę verstis ta veikla, kuriai jie pasitelkiami.

3.2.	Subtiekėjų bei specialistų pasitelkimas ir keitimas

3.2.1.	Tiekėjas įsipareigoja užtikrinti, kad Sutartį vykdys pirkime pasiūlyti ir kvalifikacijos bei kitus pirkimo dokumentuose nustatytus reikalavimus atitinkantys subtiekėjai ir (ar) specialistai. Šių asmenų veiksmai vykdant Sutartį Tiekėjui sukelia tokias pačias pasekmes ir atsakomybę, kaip jo paties veiksmai. Tiekėjas atsako už savo subtiekėjų ir specialistų veiksmus ar neveikimą.
3.2.2.	Sutarties vykdymui pasitelkiami subtiekėjai ir (ar) specialistai (jeigu tokie pasitelkiami) nurodomi Specialiosiose sąlygose.
3.2.3.	Tiekėjas gali keisti ir (ar) pasitelkti subtiekėjus ir (ar) specialistus šiame Sutarties poskyryje nustatytais atvejais ir tvarka.
3.2.4. Naujas subtiekėjas ar specialistas gali pradėti vykdyti jiems Tiekėjo pavestus įsipareigojimus pagal Sutartį ne anksčiau, nei bus pasirašytas Susitarimas.
3.2.5. Jei Tiekėjas pasitelkia naują subtiekėją arba pakeičia esamą subtiekėją ir (ar) specialistą, negavęs Pirkėjo raštiško sutikimo, arba sutartinius įsipareigojimus pagal Sutartį vykdo subtiekėjai ir (ar) specialistai, neatitinkantys pirkimo dokumentuose nustatytų kvalifikacijos reikalavimų, kokybės vadybos sistemos ir (arba) aplinkos apsaugos vadybos sistemos standartų reikalavimų, reikalavimų dėl pašalinimo pagrindų nebuvimo, atitikties nacionalinio saugumo interesams bei reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose (jei taikoma) ir Tiekėjo pasiūlyme nurodytų sąlygų pirkimo dokumentuose nustatytiems Kokybiniams kriterijams pagrįsti (jei taikoma), Tiekėjui taikoma Specialiosiose sąlygose nustatyto dydžio bauda.
3.2.6. Tiekėjas turi teisę Sutarties vykdymui pasitelkti naujus, Specialiosiose sąlygose nenurodytus subtiekėjus, kurių pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti.
3.2.7. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų, kurių pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, pavadinimus, juridinio asmens kodą, kontaktinius duomenis, jų atstovus.
3.2.8. Tiekėjas, bet kuriuo Sutarties vykdymo metu, subtiekėjus, kurių pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, gali keisti savo nuožiūra.
3.2.9. Tiekėjas, bet kuriuo Sutarties vykdymo metu, ne vėliau nei prieš 5 (penkias) darbo dienas iki numatomo naujo subtiekėjo, kurio pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, pasitelkimo ir (arba) keitimo apie tai privalo informuoti Pirkėją. Pirkėjas (jeigu buvo taikoma pirkimo dokumentuose) turi patikrinti, ar nėra subtiekėjo pašalinimo pagrindų ir subtiekėjo atitiktį nacionalinio saugumo interesams ir reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose. Jeigu subtiekėjo padėtis neatitinka bent vieno iš nurodytų reikalavimų, Pirkėjas reikalauja pakeisti šį subtiekėją reikalavimus atitinkančiu subtiekėju. Pirkėjas per 5 (penkias) darbo dienas raštu informuoja Tiekėją apie sutikimą pasitelkti ir (ar) keisti naują subtiekėją, kurio pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.
3.2.10. Subtiekėjai, kurių pajėgumais Tiekėjas rėmėsi, kad atitiktų pirkimo dokumentuose nustatytus kvalifikacijos reikalavimus, gali būti keičiami tik šiais atvejais:
3.2.10.1. kai subtiekėjui iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar kai įstatymuose ir kituose teisės aktuose nustatyta tvarka susidaro analogiška situacija;
3.2.10.2. kai subtiekėjas dėl objektyvių priežasčių (pavyzdžiui, subtiekėjui atsisakius dalyvauti Sutarties vykdyme, nutrūkus teisiniams santykiams su Tiekėju ir pan.) nebegali vykdyti visų ar dalies Sutartyje numatytų įsipareigojimų;
3.2.10.3. Tiekėjas ar subtiekėjas privalo pakeisti subtiekėją, jei paaiškėja, kad jis neatitinka jam pirkimo dokumentuose keliamų reikalavimų.
3.2.11.	Tiekėjo (ar subtiekėjų) specialistai, vykdantys Sutartį, gali būti keičiami šiais atvejais:
3.2.11.1. Tiekėjo iniciatyva dėl objektyvių priežasčių (pavyzdžiui, atostogų, ligos, nutrūkus darbo santykiams ir pan.), pateikus duomenis apie numatomą naujai skirti specialistą bei jo kvalifikaciją ir atitiktį kitiems pirkimo dokumentuose keliamiems reikalavimams patvirtinančius dokumentus;
3.2.11.2. Pirkėjo iniciatyva, jei Pirkėjas turi pagrįstų įtarimų, kad Tiekėjo Sutarties vykdymui paskirtas specialistas nekompetentingas vykdyti nustatytas pareigas;
3.2.11.3. Tiekėjas ar subtiekėjas privalo pakeisti specialistą, jei paaiškėja, kad jis neatitinka jam pirkimo dokumentuose keliamų reikalavimų.
3.2.12. Naujas specialistas ir (ar) subtiekėjas Tiekėjo prašymo pakeisti specialistą ir (ar) subtiekėją pateikimo metu turi atitikti pirkimo dokumentuose specialistui ir (ar) subtiekėjui keliamus reikalavimus ir Tiekėjo pasiūlyme nurodytas Kokybinių kriterijų reikšmes.
3.2.13. Tiekėjas privalo ne vėliau nei prieš 5 (penkias) darbo dienas iki numatomo subtiekėjo, kurio pajėgumais Tiekėjas rėmėsi, kad atitiktų pirkimo dokumentuose nustatytus kvalifikacijos reikalavimus, ir (ar) specialisto keitimo pateikti Pirkėjui šiuos dokumentus:
3.2.13.1. argumentuotą rašytinį prašymą pakeisti subtiekėją ir (ar) specialistą, paaiškinant keitimo aplinkybę. Pirkėjas pasilieka teisę paprašyti įrodymų, pagrindžiančių keitimo aplinkybę;
3.2.13.2. naujo subtiekėjo ir (ar) specialisto kvalifikaciją, atitiktį Kokybiniams kriterijams (jei taikoma), reikalaujamiems kokybės vadybos sistemos ir (arba) aplinkos apsaugos vadybos sistemos standartams (jei taikoma), pašalinimo pagrindų nebuvimą ir atitiktį nacionalinio saugumo interesams bei reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose (jei taikoma) įrodančius dokumentus pagal Sutarties reikalavimus.
3.2.14. Pirkėjas, gavęs Tiekėjo prašymą su kitais Sutartyje nurodytais dokumentais, per 5 (penkias) darbo dienas įvertina keitimo galimybę ir raštu informuoja Tiekėją apie sutikimą pakeisti subtiekėją, kurio pajėgumais Tiekėjas rėmėsi, kad atitiktų pirkimo dokumentuose nustatytus kvalifikacijos reikalavimus, ir (ar) specialistą. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.

3.3. Jungtinės veiklos partnerių keitimas

3.3.1. Tiekėjas, vykdantis Sutartį kaip tiekėjų grupė, veikianti jungtinės veiklos sutarties pagrindu, turi teisę atsisakyti jungtinės veiklos partnerio (toliau – Partneris), jei dėl objektyvių ir pagrįstų aplinkybių Partneris nebegali vykdyti Sutarties, įskaitant, bet neapsiribojant atvejais, kai Partneris neatitinka VPĮ ar kitų teisės aktų nuostatų, kelia grėsmę nacionaliniam saugumui, Partneriui pritaikytos tarptautinės sankcijos kaip jos suprantamos Lietuvos Respublikos tarptautinių sankcijų įstatyme (toliau – Sankcijų įstatymas), Partnerio sunki finansinė būklė, lemianti Sutarties nevykdymą ir (ar) atsisakymą ją vykdyti ar atsirado kitos nenumatytos objektyvios priežastys, lemiančios Partnerio pasitraukimą iš jungtinės veiklos sutarties.
3.3.2. Tiekėjas, vykdantis Sutartį kaip tiekėjų grupė, veikianti jungtinės veiklos sutarties pagrindu, turi teisę pakeisti Partnerį, jei dėl reorganizavimo, restruktūrizavimo ar bankroto procedūrų, pradinio Partnerio teises ir pareigas visiškai arba iš dalies perima kitas Partneris. Toks Partnerio pakeitimas negali lemti kitų esminių Sutarties pakeitimų ir taip negali būti siekiama išvengti VPĮ ir kitų teisės aktų taikymo.
3.3.3. Tiekėjas privalo ne vėliau nei prieš 10 (dešimt) darbo dienų iki numatomo Partnerio keitimo arba atsisakymo pateikti Pirkėjui šiuos dokumentus:
3.3.3.1. argumentuotą rašytinį prašymą pakeisti Tiekėjo sudėtį ir įrodymus, pagrindžiančius bent vieną Partnerio atsisakymo ar keitimo aplinkybę, nurodytą Sutartyje;
3.3.3.2. naujos jungtinės veiklos sutarties ar esamos jungtinės veiklos sutarties pakeitimo projektą, kuriame, jeigu Partneris pasitraukia, turi būti nurodyta, kad pasitraukiančiojo Partnerio įsipareigojimus visa apimtimi perima pasiliekantysis Partneris ir (ar) naujai pasitelktas Partneris;
3.3.3.3. pasiliekančiojo Partnerio ar naujai pasitelkiamo Partnerio kvalifikaciją patvirtinančius dokumentus ir, jeigu taikytina, kokybės vadybos ir (arba) aplinkos apsaugos vadybos sistemos standartų reikalavimus įrodančius dokumentus. Visais atvejais pasiliekančiojo Partnerio ar naujai pasitelkto Partnerio kvalifikacija turi būti ne žemesnė nei pasitraukiančiojo Partnerio (atitinkanti pirkimo dokumentuose nustatytus kvalifikacijos reikalavimus, kuriuos atitiko pasitraukiantysis Partneris, ir atitinkanti pasitraukiančiojo Partnerio pasiūlyme nurodytą specialistų kvalifikaciją ir kitas sąlygas pirkimo dokumentuose nustatytiems Kokybiniams kriterijams pagrįsti (jei taikoma). Jei pasitelkiamas naujas Partneris, taip pat, vadovaujantis pirkimo dokumentuose nurodytais reikalavimais, pateikiami dokumentai, pagrindžiantys pasitelkiamo Partnerio pašalinimo pagrindų nebuvimą ir atitiktį nacionalinio saugumo interesams bei reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose (jei taikoma).
3.3.4. Pirkėjas, gavęs Tiekėjo prašymą su kitais Sutartyje nurodytais dokumentais, per 10 (dešimt) darbo dienų įvertina keitimo galimybes ir raštu informuoja Tiekėją apie sutikimą arba apie nesutikimą atsisakyti ar pakeisti Partnerį. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi. Prieš Susitarimo pasirašymą, Pirkėjui pateikiama naujos jungtinės veiklos sutarties ar esamos jungtinės veiklos sutarties pakeitimo kopija arba nuorašas.

3.4.	Susitarimai dėl tiesioginio atsiskaitymo su subtiekėjais

3.4.1.	Subtiekėjams pageidaujant, Pirkėjas su jais atsiskaitys tiesiogiai. Pirkėjas numato tiesioginio atsiskaitymo galimybę su Sutartyje nurodytais subtiekėjais tokiomis sąlygomis ir tvarka:
3.4.1.1.	sudarius Sutartį, Tiekėjas ne vėliau negu Sutartis pradedama vykdyti, įsipareigoja Pirkėjui raštu pateikti tuo metu žinomų subtiekėjų pavadinimus, atstovus ir jų kontaktinius duomenis. Pirkėjas taip pat reikalauja, kad Tiekėjas informuotų apie minėtos informacijos pasikeitimus visu Sutarties vykdymo metu;
3.4.1.2.	Pirkėjas ne vėliau kaip per 3 (tris) darbo dienas nuo Bendrųjų sąlygų 3.4.1.1 punkte nurodytos informacijos gavimo dienos raštu informuoja subtiekėjus apie tiesioginio atsiskaitymo galimybę;
3.4.1.3.	subtiekėjas, norėdamas pasinaudoti tokia galimybe, raštu pateikia prašymą Pirkėjui. Kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Pirkėjo, Tiekėjo ir šio subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į Sutartyje ir subtiekimo sutartyje nustatytus reikalavimus;
3.4.1.4.	tiesioginio atsiskaitymo su subtiekėjais galimybė nekeičia Tiekėjo atsakomybės dėl Sutarties įvykdymo.

4.	ŠALIŲ BENDRADARBIAVIMAS

4.1.	Šalių bendradarbiavimo pareiga

4.1.1.	Vykdydamos Sutartį, Šalys privalo maksimaliai bendradarbiauti ir operatyviai keistis informacija, taip pat pateikti viena kitai rašytinius pranešimus nedelsiant apie tai, kad atsirado ar egzistuoja bet koks įvykis, sąlyga ar aplinkybė, kuri gali paveikti Sutarties vykdymą ar sąlygoti jos pažeidimą.
4.1.2.	Šalys įsipareigoja užtikrinti, kad viena kitai teiks dokumentus ir (ar) kitą informaciją, kurie yra būtini Šalių tinkamam įsipareigojimų įvykdymui pagal Sutartį.
4.1.3.	Jeigu Šalis susiduria su Sutarties vykdymo kliūtimi, ji turi nedelsdama, bet ne vėliau kaip per 5 (penkias) darbo dienas, įspėti kitą Šalį apie tokias kliūtis ir imtis visų nuo jos priklausančių protingų priemonių toms kliūtims pašalinti.

4.2.	Kontaktiniai asmenys

4.2.1.	Kiekviena iš Šalių Sutarties sudarymo metu privalo paskirti kontaktinį asmenį, atsakingą už Sutarties vykdymą (pavyzdžiui, Paslaugų rezultato priėmimą, Užsakymų teikimą ir gavimą ir kt.), ir nurodyti jų kontaktinius duomenis Specialiosiose sąlygose.
4.2.2.	Tuo atveju, kai Šalis nori atšaukti paskirtąjį kontaktinį asmenį ir paskirti kitą asmenį arba nori paskirti kitą asmenį laikinai vykdyti kontaktinio asmens funkcijas kontaktinio asmens laikino negalėjimo vykdyti savo funkcijas laikotarpiu, Šalis privalo iš anksto apie tai informuoti kitą Šalį ir pateikti kitai Šaliai tokio asmens kontaktinius duomenis: vardą, pavardę, el. paštą ir telefono numerį.
4.2.3.	Tuo atveju, kai paaiškėja, kad Šalies kontaktinis asmuo laikinai negali vykdyti savo pareigų (dėl ligos, traumos ar kitų nenumatytų priežasčių), Šalis privalo nedelsdama, bet ne vėliau nei kitą darbo dieną, paskirti kitą kontaktinį asmenį laikinai vykdyti kontaktinio asmens funkcijas ir pranešti apie tai kitai Šaliai. Keičiant kontaktinių asmenų funkcijas atliekančius asmenis Susitarimas, vadovaujantis Bendrųjų sąlygų 20.5 punktu, nesudaromas.

5.	SUTARTIES VYKDYMO METU PATEIKIAMI DOKUMENTAI

5.1.	Jeigu Tiekėjas turi parengti ir (ar) pateikti Pirkėjui Paslaugų rezultato naudojimo instrukcijas, jos turi būti aiškios ir detalios, kad Pirkėjas, vadovaudamasis jomis, galėtų tinkamai naudotis Paslaugų rezultatu.
5.2.	Tuo atveju, kai pagal Sutartį turi būti vykdomi mokymai ir (arba) atliekami bandymai, Tiekėjas privalo perduoti Pirkėjui naudojimo instrukcijas prieš tokius mokymus ir (arba) bandymus, o po mokymų ir (arba) bandymų patikslinti ir papildyti naudojimo instrukcijas, atsižvelgdamas į mokymų ir (arba) bandymų eigą ir rezultatus.
5.3.	Jei Paslaugų rezultato naudojimui būtiniems dokumentams reikalingas vertimas, su tuo susijusios išlaidos tenka Tiekėjui. Jei Tiekėjas Paslaugų rezultato naudojimui būtinus dokumentus verčia savarankiškai, jis atsako už šių dokumentų vertimo tikslumą.

6.	PASLAUGŲ TEIKIMO PABAIGA IR PASLAUGŲ REZULTATO PRIĖMIMAS

6.1.	Paslaugų teikimo pabaiga

6.1.1.	Paslaugų teikimas laikomas užbaigtu, kai yra įvykdytos visos šios sąlygos:
6.1.1.1.	Tiekėjas suteikė visas Paslaugas pagal Sutarties ir įstatymų bei kitų teisės aktų reikalavimus;
6.1.1.2.	Tiekėjas perdavė Pirkėjui visą reikalingą dokumentaciją, įskaitant naudojimo instrukcijas, sertifikatus ir garantijas (jei to reikalaujama);
6.1.1.3.	Tiekėjas apmokė Pirkėjo personalą, kaip naudotis Paslaugų rezultatu (jeigu to reikalaujama);
6.1.1.4.	buvo pasirašytas Paslaugų perdavimo–priėmimo aktas ar Paslaugų perdavimo–priėmimo aktai, jei numatytas Paslaugų teikimas etapais ar periodais, ar kitas Sutartyje numatytas dokumentas, nuo kurio pasirašymo laikoma, kad Paslaugos buvo priimtos;
6.1.1.5.	Tiekėjas įvykdė kitas sąlygas, numatytas įstatymuose bei kituose teisės aktuose, Sutartyje ir pasiūlyme, kurios turi būti įvykdytos tam, kad būtų laikoma, jog Paslaugų teikimas yra užbaigtas, ir pateikė Pirkėjui tai įrodančius dokumentus.

6.2.	Paslaugų, kurios yra vienkartinio pobūdžio, teikiamos periodiškai arba pagal Pirkėjo Užsakymą perdavimas–priėmimas

6.2.1.	Tiekėjas privalo suteikti Paslaugas ir perduoti Paslaugų rezultatą (jei taikoma) Pirkėjui, o Pirkėjas privalo kokybiškai suteiktas ir Sutarties bei įstatymų ir kitų teisės aktų reikalavimus atitinkančias Paslaugas priimti. Paslaugos turi būti suteiktos Specialiosiose sąlygose nurodytu būdu ir terminais.
6.2.2.	Paslaugų rezultatas perduodamas Šalims pasirašant Paslaugų perdavimo–priėmimo aktą, kuris pasirašomas 2 (dviem) vienodą teisinę galią turinčiais egzemplioriais (išskyrus atvejus, kai Paslaugų perdavimo–priėmimo aktas pasirašomas saugiu elektroniniu parašu), po vieną kiekvienai Šaliai. Jeigu Paslaugų perdavimo–priėmimo akto, kaip atskiro dokumento, nereikalaujama, Šalys susitaria, ir tai aiškiai nurodo Specialiosiose sąlygose, jog Paslaugų perdavimo–priėmimo aktu laikoma Sąskaita.
6.2.3.	Tiekėjui suteikus Paslaugas, Pirkėjas atlieka jų patikrinimą ir privalo:
6.2.3.1.	ne vėliau kaip per 5 (penkias) darbo dienas nuo faktinio Paslaugų suteikimo ir Paslaugų perdavimo–priėmimo akto pateikimo priimti Paslaugų rezultatą, pasirašydamas Paslaugų perdavimo–priėmimo aktą; arba
6.2.3.2.	priimti Paslaugų rezultatą su išlygomis, pasirašydamas Paslaugų perdavimo–priėmimo aktą ir Paslaugų patikrinimo metu sudarytą defektų aktą, kuriame Pirkėjas privalo nurodyti per Paslaugų priėmimą pastebėtus Paslaugų ar pateikiamų Tiekėjo dokumentų trūkumus ir tų trūkumų pašalinimo tvarką (toliau – Defektų aktas); arba
6.2.3.3.	atsisakyti priimti Paslaugų rezultatą ir įteikti (arba išsiųsti) Defektų aktą Tiekėjui dėl netinkamų Paslaugų ar jų dalies.
6.2.4.	Paslaugų perdavimo–priėmimo akte turi būti nurodoma data, kada Tiekėjas suteikė Paslaugas ir pateikė visus reikiamus dokumentus.
6.2.5.	Jeigu nustatoma Paslaugų trūkumų, kurie nereiškia neatitikimo Sutartyje nustatytiems reikalavimams, ir jų pašalinimas netrukdo Pirkėjui naudotis Paslaugų rezultatu pagal paskirtį, Pirkėjas gali priimti Paslaugas su išlygomis, sudaryti Defektų aktą ir nustatyti protingus terminus Tiekėjui pašalinti Paslaugų trūkumus. Tiekėjas privalo pašalinti Paslaugų trūkumus per Pirkėjo nurodytus protingus terminus, vadovaudamasis Bendrųjų sąlygų 7.3 poskyriu „Paslaugų trūkumų šalinimas“. Jeigu Tiekėjas praleidžia Paslaugų trūkumų pašalinimo terminus, taikomos Bendrųjų sąlygų 7.4 poskyrio „Pirkėjo teisės, Tiekėjui nepašalinus Paslaugų trūkumų“ nuostatos.
6.2.6.	Jeigu Pirkėjas per 5 (penkias) darbo dienas nuo Paslaugų perdavimo–priėmimo akto gavimo nepateikia (neišsiunčia) Tiekėjui Defektų akto, laikoma, kad Pirkėjas Paslaugas priėmė ir joms pretenzijų neturi.
6.2.7.	Su Paslaugomis susijusių prekių praradimo ar sugadinimo ar atsitiktinio žuvimo rizika Pirkėjui iš Tiekėjo pereina nuo faktinio tokių Paslaugų priėmimo momento.
6.2.8.	Pirkėjas turi teisę naudotis Paslaugų rezultatu (jei taikoma) tik po Paslaugų perdavimo–priėmimo akto pasirašymo.
6.2.9. Jeigu Tiekėjas Paslaugas suteikė anksčiau negu per Specialiosiose sąlygose nustatytą Paslaugų teikimo terminą, tačiau Paslaugos turi trūkumų ir Tiekėjas šių trūkumų neištaiso iki Specialiosiose sąlygose nurodyto Paslaugų suteikimo termino pabaigos, Tiekėjui iki tinkamų Paslaugų suteikimo dienos taikomos Specialiosiose sąlygose nurodyto dydžio netesybos.

6.3.	Paslaugų, kurios teikiamos etapais, perdavimas–priėmimas

6.3.1. Tiekėjas privalo teikti Paslaugas ir perduoti Paslaugų rezultatą Pirkėjui etapais, o Pirkėjas privalo konkrečiame etape kokybiškai suteiktas ir Sutarties bei įstatymų ir kitų teisės aktų reikalavimus atitinkančias Paslaugas priimti. Paslaugos teikiamos etapais laikantis Specialiosiose sąlygose nurodytų etapų eiliškumo ir terminų.
6.3.2.	Konkrečiame etape suteiktų Paslaugų rezultatas perduodamas Šalims pasirašant Paslaugų perdavimo–priėmimo aktą, kuris pasirašomas 2 (dviem) vienodą teisinę galią turinčiais egzemplioriais (išskyrus atvejus, kai Paslaugų perdavimo–priėmimo aktas pasirašomas saugiu elektroniniu parašu), po vieną kiekvienai Šaliai. Jeigu Paslaugų perdavimo–priėmimo akto, kaip atskiro dokumento, nereikalaujama, Šalys susitaria, ir tai aiškiai nurodo Specialiosiose sąlygose, jog Paslaugų perdavimo–priėmimo aktu laikoma Sąskaita.
6.3.3. Pirkėjas pasirašo kiekvieną Paslaugų perdavimo–priėmimo aktą su sąlyga, kad buvo priimti visi ankstesni etapai, jeigu Specialiosiose sąlygose nėra nurodyta kitaip.
6.3.4. Suteikus visuose etapuose numatytas Paslaugas, t. y. baigus teikti Paslaugas, pasirašomas galutinis suteiktų Paslaugų perdavimo–priėmimo aktas.
6.3.5.	Tiekėjui suteikus Paslaugas konkrečiame etape, Pirkėjas atlieka Paslaugų rezultato patikrinimą ir privalo:
6.3.5.1. ne vėliau kaip per 5 (penkias) darbo dienas nuo faktinio Paslaugų etapo suteikimo ir Paslaugų perdavimo–priėmimo akto pateikimo priimti Paslaugų etapo rezultatą, pasirašydamas Paslaugų perdavimo–priėmimo aktą; arba
6.3.5.2.	priimti Paslaugų etapo rezultatą su išlygomis, pasirašydamas Paslaugų perdavimo–priėmimo aktą ir Paslaugų etapo patikrinimo metu sudarytą Defektų aktą, kuriame Pirkėjas privalo nurodyti per Paslaugų etapo priėmimą pastebėtus Paslaugų etapo ar pateikiamų Tiekėjo dokumentų trūkumus ir tų trūkumų pašalinimo tvarką (toliau – Defektų aktas); arba
6.3.5.3. atsisakyti priimti Paslaugų etapo rezultatą ir įteikti (arba išsiųsti) Defektų aktą Tiekėjui dėl netinkamai suteiktų šio etapo Paslaugų.
6.3.6.	Paslaugų perdavimo–priėmimo akte turi būti nurodoma data, kada Tiekėjas suteikė Paslaugas konkrečiame etape ir pateikė visus reikiamus dokumentus (jei taikoma).
6.3.7.	Jeigu nustatoma Paslaugų trūkumų, kurie nereiškia neatitikimo Sutartyje nustatytiems reikalavimams, Pirkėjas gali priimti Paslaugų etapo rezultatą su išlygomis, sudaryti Defektų aktą ir nustatyti protingus terminus Tiekėjui pašalinti Paslaugų trūkumus. Tiekėjas privalo pašalinti Paslaugų trūkumus per Pirkėjo nurodytus protingus terminus, vadovaudamasis Bendrųjų sąlygų 7.3 poskyriu „Paslaugų trūkumų šalinimas“. Jeigu Tiekėjas praleidžia Paslaugų trūkumų pašalinimo terminus, taikomos Bendrųjų sąlygų 7.4 poskyrio „Pirkėjo teisės, Tiekėjui nepašalinus Paslaugų trūkumų“ nuostatos.
6.3.8.	Jeigu Pirkėjas per 5 (penkias) darbo dienas nuo Paslaugų perdavimo–priėmimo akto gavimo nepateikia (neišsiunčia) Tiekėjui Defektų akto, laikoma, kad Pirkėjas Paslaugas konkrečiame etape priėmė ir joms pretenzijų neturi.
6.3.9.	Pirkėjas turi teisę naudotis Paslaugų, teikiamų etapais, rezultatu tik po galutinio Paslaugų perdavimo–priėmimo akto pasirašymo, jeigu kitaip nenumatyta Specialiosiose sąlygose.
6.3.10. Bet kurio vėlesnio Paslaugų etapo atlikimo terminas, susijęs su ankstesniojo Paslaugų etapo suteikimu, nėra automatiškai pratęsiamas, kai Pirkėjas nepasirašo ankstesniojo etapo Paslaugų perdavimo–priėmimo akto dėl Tiekėjo kaltės.
6.3.11.Jeigu Tiekėjas Paslaugas suteikė anksčiau negu per Specialiosiose sąlygose nustatytą Paslaugų teikimo etapo terminą, tačiau Paslaugos turi trūkumų ir Tiekėjas šių trūkumų neištaiso iki Specialiosiose sąlygose nurodyto Paslaugų etapo termino pabaigos, Tiekėjui iki tinkamų Paslaugų suteikimo dienos taikomos Specialiosiose sąlygose nurodyto dydžio netesybos.

7.	TIEKĖJO GARANTINIAI ĮSIPAREIGOJIMAI

7.1.	Garantiniai terminai (jei taikoma)

7.1.1.	Paslaugų rezultatui taikomas teisės aktuose nustatytas ir (ar) Tiekėjo taikomas garantinis terminas, kuris nurodytas Tiekėjo pasiūlyme, techninėje specifikacijoje ar Specialiosiose sąlygose. Garantinis terminas pradedamas skaičiuoti nuo Paslaugų perdavimo–priėmimo akto pasirašymo dienos.
7.1.2.	Garantiniai terminai sustabdomi tiek laiko, kiek Pirkėjas negali tinkamai naudotis Paslaugų rezultatu dėl nustatytų trūkumų, už kuriuos atsako Tiekėjas. Jeigu Pirkėjas dėl Paslaugų trūkumų negali naudoti tik apibrėžtos Paslaugų rezultato dalies, garantiniai terminai sustabdomi tik tokios dalies atžvilgiu.
7.1.3.	Tiekėjas neatsako už Paslaugų trūkumus, kurie atsirado dėl netinkamo Paslaugų rezultato naudojimo ar priežiūros arba Pirkėjo, jo personalo arba trečiųjų asmenų kaltės, su sąlyga, kad nėra Tiekėjo kaltės dėl tokių Paslaugų trūkumų, Paslaugų rezultato netinkamo naudojimo ar priežiūros.

7.2.	Pretenzijos dėl Paslaugų trūkumų

7.2.1.	Pirkėjas, per Sutartyje nurodytą garantinį terminą (jei taikoma) nustatęs Paslaugų trūkumų, turi nedelsdamas, bet ne vėliau nei per 30 (trisdešimt) dienų ir ne vėliau nei iki garantinio termino pabaigos, pareikšti rašytinę pretenziją Tiekėjui ir nustatyti protingus terminus, jeigu jų nėra nustatyta Specialiosiose sąlygose, Paslaugų trūkumams pašalinti.
7.2.2.	Tiekėjas privalo neatlygintinai pašalinti visus Paslaugų trūkumus, už kuriuos atsako Tiekėjas, per Pirkėjo pretenzijoje nustatytus protingus terminus, jeigu konkretūs terminai nėra nustatyti Specialiosiose sąlygose, kurie skaičiuojami nuo pretenzijos gavimo dienos.
7.2.3. Jei Tiekėjas nepripažįsta Paslaugų trūkumų, kiekviena iš Šalių gali kreiptis dėl nepriklausomos ekspertizės atlikimo. Jei Tiekėjas ilgiau nei 10 (dešimt) dienų nuo Pirkėjo kreipimosi neatsako arba nepasitelkia nepriklausomo su Pirkėju suderinto (Pirkėjas negali nepagrįstai neduoti pritarimo Tiekėjui pasitelkti siūlomą ekspertą) eksperto ginčui spręsti ar (ir) jei ginčas užtruko ilgiau nei 30 (trisdešimt) dienų nuo Pirkėjo pirmojo kreipimosi, tai Pirkėjas turi teisę savarankiškai kreiptis dėl ekspertizės atlikimo. Tokiu atveju ekspertizės išlaidas padengia:
7.2.3.1. jei Paslaugų rezultatas atitinka Sutartyje ir įstatymuose bei kituose teisės aktuose nurodytus reikalavimus – Pirkėjas;
7.2.3.2. jei Paslaugų rezultatas neatitinka Sutartyje ir įstatymuose bei kituose teisės aktuose nurodytų reikalavimų – Tiekėjas.
7.2.4. Ekspertizės išvados Šalims yra privalomos.
7.2.5. Pirkėjas nepraranda teisės pareikšti pretenziją dėl Paslaugų trūkumų, o Tiekėjas turi pareigą neatlygintinai pašalinti visus Paslaugų trūkumus, nepriklausomai nuo to, ar tie trūkumai galėjo būti nustatyti Paslaugų perdavimo–priėmimo akto pasirašymo metu.

7.3.	Paslaugų trūkumų šalinimas

7.3.1.	Tiekėjas privalo nemokamai pašalinti Paslaugų rezultato trūkumus. Jeigu nustatomi su Paslaugomis susijusių prekių trūkumai, Tiekėjas privalo pašalinti jų trūkumus, sutaisydamas prekes ar jų dalį arba pakeisdamas prekę nauja preke ar jos dalimi.
7.3.2.	Pirkėjas privalo suteikti prieigą Tiekėjui atlikti Paslaugų trūkumų pašalinimą, kad Tiekėjas galėtų atlikti tai per nustatytus terminus. Jei su Paslaugų teikimu susijusių prekių trūkumai šalinami prekių naudojimo vietoje, Pirkėjas ir Tiekėjas privalo susitarti dėl prekių trūkumų šalinimo laiko.
7.3.3.	Sutaisytoje su Paslaugų teikimu susijusių prekių dalyje pakartotinai nustačius prekių trūkumų, Tiekėjas privalo pakeisti prekes naujomis kokybiškomis prekėmis, nebent Pirkėjas raštu sutiktų prekes dar kartą taisyti.
7.3.4.	Pašalinus Paslaugų rezultato trūkumus, garantinis terminas Paslaugų rezultatui (ar su Paslaugomis susijusioms sutaisytoms ar naujoms prekėms ar jų daliai) vėl pradedamas skaičiuoti nuo tinkamai suteiktų Paslaugų (ar su Paslaugomis susijusių prekių) perdavimo Pirkėjui dienos.
7.3.5.	Jeigu Paslaugų dalies rezultato trūkumų šalinimas gali turėti įtakos kitoms Paslaugų dalims, Pirkėjas gali pareikalauti Tiekėjo pakartotinai atlikti bandymus, atliktus pagal Sutartį (jei tokie buvo numatyti). Pirkėjas privalo raštu pateikti Tiekėjui tokį reikalavimą per 30 (trisdešimt) dienų po trūkumų pašalinimo. Tokie bandymai atliekami pagal anksčiau atliktų bandymų sąlygas, išskyrus tai, kad jie visais atvejais turi būti atliekami Tiekėjo rizika ir sąskaita.
7.3.6.	Tiekėjas, pašalinęs visus Paslaugų trūkumus, privalo apie tai informuoti Pirkėją.
7.3.7.	Pirkėjas per 5 (penkias) darbo dienas po Tiekėjo pranešimo apie Paslaugų trūkumų pašalinimą gavimo privalo patikrinti trūkumus, nurodytus Defektų akte arba Pirkėjo pretenzijoje, ir raštu patvirtinti, kurie Paslaugų trūkumai buvo pašalinti tinkamai.

7.4.	Pirkėjo teisės, Tiekėjui nepašalinus Paslaugų trūkumų

7.4.1.	Jeigu Tiekėjas atsisako pašalinti arba nepašalina Paslaugų trūkumų per Pirkėjo nustatytus protingus terminus, Pirkėjas turi teisę:
7.4.1.1.	pašalinti Paslaugų trūkumus pats arba pasamdydamas trečiuosius asmenis, iš anksto apie tai informuodamas Tiekėją, ir pareikalauti Tiekėjo atlyginti Paslaugų ekspertizės bei Paslaugų trūkumų šalinimo išlaidas ir padengti patirtus nuostolius; arba
7.4.1.2.	reikalauti sumažinti Tiekėjui mokėtiną sumą ir grąžinti dėl šios sumos sumažinimo susidariusią permoką per 30 (trisdešimt) dienų nuo Tiekėjui nustatyto termino pašalinti Paslaugų trūkumus pabaigos, jeigu tai neprieštarauja VPĮ įtvirtintiems principams; arba
7.4.1.3.atsisakyti Paslaugų ir nemokėti už tokias Paslaugas ar reikalauti grąžinti už Paslaugas sumokėtą sumą bei nutraukti Sutartį.
7.4.2.	Tiekėjui pagal Sutartį mokėtina suma sumažinama tiek, kiek sumažėja Paslaugų vertė Pirkėjui dėl netinkamo Paslaugų dalies rezultato ar su Paslaugų teikimu susijusių prekių trūkumų, jeigu tokio Paslaugų dalies rezultato ir (ar) prekių vertė gali būti išskaitoma iš bendros Paslaugų vertės. Į Paslaugų vertės sumažėjimą, be kita ko, įskaičiuojamos Pirkėjo išlaidos Paslaugų dalies ir (ar) prekių trūkumų įvertinimui ir šalinimui (jeigu tokių Paslaugų dalies ir (ar) prekių kaina buvo nurodyta pirkimo metu).
7.4.3.	Tiekėjas privalo patenkinti Pirkėjo pagal Bendrųjų sąlygų 7.4.4 papunktį pareikštą piniginį reikalavimą per 30 (trisdešimt) dienų arba per ilgesnį Pirkėjo reikalavime nurodytą protingą terminą.
7.4.4.	Už vėlavimą pašalinti Paslaugų trūkumus Pirkėjas privalo reikalauti Tiekėjo sumokėti Specialiosiose sąlygose nustatyto dydžio netesybas.

8.	PASLAUGŲ SUTEIKIMO TERMINAI

8.1.	Paslaugų terminai ir teikimo grafikas

8.1.1.	Tiekėjas privalo suteikti Paslaugas laikydamasis terminų, nurodytų Specialiosiose sąlygose.
8.1.2.	Jei taikytina, Pirkėjas privalo ne vėliau kaip per 14 (keturiolika) darbo dienų nuo Sutarties įsigaliojimo arba per kitą pirkimo dokumentuose nurodytą terminą parengti ir pateikti Tiekėjui suderinimui Paslaugų teikimo grafiką (toliau – Grafikas).
8.1.3.	Jei aktualu, Grafike turi būti pažymėta, kurios Paslaugos gali būti teikiamos lygiagrečiai, o kurios gali būti teikiamos tik numatytu eiliškumu.

8.2.	Netesybos už Paslaugų teikimo vėlavimą

8.2.1.	Jeigu Tiekėjas praleidžia Paslaugų teikimo terminus, nustatytus Specialiosiose sąlygose, Tiekėjui iki Paslaugų suteikimo dienos taikomos Specialiosiose sąlygose nurodyto dydžio netesybos.
8.2.2.	Tiekėjui praleidus Paslaugų ar jų etapo suteikimo terminą, netesybos skaičiuojamos nuo Paslaugų ar jų etapo suteikimo termino pabaigos (neįskaitytinai) iki Paslaugų ar jų etapo suteikimo datos (įskaitytinai), nustatytos pagal Paslaugų perdavimo–priėmimo aktus.
8.2.3. Jei Tiekėjui pagal šią Sutartį yra priskaičiuotos netesybos, Pirkėjo už Paslaugas mokėtina suma mažinama priskaičiuotų netesybų suma. Taip pat Pirkėjas turi teisę priskaičiuotas netesybas vienašališkai išskaičiuoti iš bet kokių Tiekėjui atliekamų mokėjimų teisės aktų nustatyta tvarka, pranešant Tiekėjui raštu apie tokių netesybų įskaitymą.

9.	PRIEVOLIŲ PAGAL SUTARTĮ ĮVYKDYMO UŽTIKRINIMO BŪDAI

Šalių prievolių pagal Sutartį įvykdymas yra užtikrinamas Specialiųjų sąlygų 8 skyriuje nurodytais prievolių pagal Sutartį įvykdymo užtikrinimo būdais, Bendrųjų sąlygų 10 skyriuje nustatyta sutartinių įsipareigojimų įvykdymo užtikrinimo tvarka, Bendrųjų sąlygų 12.1.3 punkte nurodytu avanso užtikrinimu (jeigu Specialiosiose sąlygose yra nurodytas avanso dydis ir yra reikalaujama avanso užtikrinimo), Specialiųjų sąlygų 9 skyriuje nurodytomis netesybomis.

10.	SUTARTIES ĮVYKDYMO UŽTIKRINIMAS (JEI TAIKOMA)

10.1. Šio skyriaus nuostatos taikomos tuomet, jei Specialiosiose sąlygose numatyta, kad tinkamam Sutarties įvykdymui užtikrinti Tiekėjas turi pateikti pirmo pareikalavimo banko garantiją arba draudimo bendrovės laidavimo draudimo raštą arba kitą Specialiosiose sąlygose nurodytą sutartinių įsipareigojimų įvykdymo užtikrinimą.
Pastaba. Kai Specialiosiose sąlygose nurodoma, kad Pirkėjas reikalauja pateikti kredito unijos išduotą Sutarties įvykdymo užtikrinimą, šio skyriaus nuostatos taikomos pagal poreikį ir Pirkėjas gali nusimatyti papildomus reikalavimus Specialiosiose sąlygose tokio Sutarties įvykdymo užtikrinimo pateikimui, atitinkančius įstatymų bei kitų teisės aktų nuostatas.
10.2. Tiekėjas privalo pateikti Pirkėjui Specialiosiose sąlygose nurodytos rūšies ir dydžio Sutarties įvykdymo užtikrinimą – pirmo pareikalavimo banko garantiją arba draudimo bendrovės laidavimo draudimo raštą (kartu su draudimo bendrovės laidavimo draudimo raštu turi būti pateiktas ir pasirašytas draudimo liudijimas (polisas) bei dokumentas, įrodantis, kad draudimo įmoka už išduotą laidavimo draudimo raštą yra sumokėta), atitinkantį Bendrųjų sąlygų 10 skyriuje nurodytas sąlygas, per Specialiosiose sąlygose nustatytą terminą (toliau – Sutarties įvykdymo užtikrinimas).
10.3. Jei Tiekėjas nepateikia Pirkėjui Sutartyje nustatytos vertės Sutarties įvykdymo užtikrinimo per Sutartyje nustatytą terminą, laikoma, kad Tiekėjas atsisakė sudaryti Sutartį ir Pirkėjas turi teisę VPĮ nustatyta tvarka pasiūlyti sudaryti Sutartį kitam tiekėjui.
10.4. Prieš pateikdamas Sutarties įvykdymo užtikrinimą, Tiekėjas gali prašyti Pirkėjo patvirtinti, kad Pirkėjas sutinka priimti Tiekėjo siūlomą Sutarties įvykdymo užtikrinimą. Tokiu atveju, Pirkėjas privalo atsakyti Tiekėjui ne vėliau kaip per 3 (tris) darbo dienas nuo Tiekėjo prašymo gavimo dienos.
10.5. Sutarties įvykdymo užtikrinime bankas (draudimo bendrovė) privalo neatšaukiamai ir besąlygiškai įsipareigoti ne vėliau kaip per 15 (penkiolika) dienų nuo Pirkėjo raštiško pranešimo apie Tiekėjo Sutartyje nustatytų prievolių pažeidimą, dalinį ar visišką jų nevykdymą arba netinkamą vykdymą gavimo dienos sumokėti Pirkėjui Sutarties įvykdymo užtikrinime nurodytą sumą, pinigus pervedant į Pirkėjo sąskaitą.
10.6. Sutarties įvykdymo užtikrinime negali būti nurodyta, kad bankas (draudimo bendrovė) atsako tik už tiesioginių nuostolių atlyginimą. Bankas (draudimo bendrovė) neturi teisės reikalauti, kad Pirkėjas pagrįstų savo reikalavimą. Pirkėjas pranešime bankui (draudimo bendrovei) nurodo, kad Sutarties įvykdymo užtikrinimo suma jam priklauso dėl to, kad Tiekėjas iš dalies ar visiškai neįvykdė Sutarties ir (arba) ji buvo nutraukta dėl Tiekėjo kaltės. Pirkėjas neįsipareigoja įrodyti realiai patirtų nuostolių ir Tiekėjas, pasirašydamas Sutartį ir pateikdamas Sutarties įvykdymo užtikrinimą, patvirtina, kad Sutarties įvykdymo užtikrinimo suma laikytina minimaliais neįrodinėjamais Pirkėjo nuostoliais.
10.7. Sutarties įvykdymo užtikrinimas turi įsigalioti ne vėliau negu jo pateikimo Pirkėjui dieną.
10.8. Sutarties įvykdymo užtikrinimo suma turi būti nurodoma ir išmokama eurais.
10.9. Sutarties įvykdymo užtikrinimas turi būti surašytas lietuvių arba kita kalba (esant Pirkėjo prašymui, turi būti pateiktas vertimas į lietuvių kalbą).
10.10. Sutarties įvykdymo užtikrinime nurodytas jo galiojimo terminas turi būti ne trumpesnis nei nurodytas Specialiosiose sąlygose.
10.11. Jeigu Sutarties trukmė yra ilgesnė nei 1 (vieneri) metai, Tiekėjas turi teisę pateikti 1 (vienerius) metus galiojantį Sutarties įvykdymo užtikrinimą, tačiau privalo pratęsti Sutarties įvykdymo užtikrinimo terminą arba pateikti naują Sutarties įvykdymo užtikrinimą ne vėliau kaip prieš 10 (dešimt) darbo dienų iki Sutarties įvykdymo užtikrinimo galiojimo termino pabaigos.
10.12. Jeigu Sutartyje nustatytomis sąlygomis Paslaugų suteikimo terminas yra pratęsiamas arba nukeliamas dėl Sutarties sustabdymo, arba suteikti Paslaugas arba taisyti Paslaugų trūkumus yra vėluojama, Tiekėjas privalo užtikrinti Sutarties įvykdymo užtikrinimo galiojimą visą Sutarties galiojimo laikotarpį ir ne vėliau kaip iki Sutarties įvykdymo užtikrinimo galiojimo termino pabaigos privalo Pirkėjui pateikti naują arba pratęstą Sutarties įvykdymo užtikrinimą.
10.13. Tiekėjui laiku nepratęsus Sutarties įvykdymo užtikrinimo galiojimo termino arba nepateikus naujo Sutarties įvykdymo užtikrinimo, Pirkėjas turi teisę reikalauti Specialiosiose sąlygose nustatyto dydžio netesybų už kiekvieną pradelstą dieną.
10.14. Pirkėjas nepriima Sutarties įvykdymo užtikrinimo ir (ar) laiko jį negaliojančiu, ir (ar) kreipiasi į Tiekėją dėl naujo Sutarties įvykdymo užtikrinimo pateikimo Pirkėjui, o Tiekėjas privalo Sutarties įvykdymo užtikrinimą pateikti per trumpiausiai įmanomą terminą, jei Sutarties įvykdymo užtikrinimas neatitinka Sutartyje keliamų reikalavimų arba Pirkėjas turi informacijos, susijusios su Sutarties įvykdymo užtikrinimą išdavusio banko (draudimo bendrovės) veiklos sustabdymu arba galimu veiklos sustabdymu (įskaitant nemokumą, likvidavimą ar teisinės apsaugos taikymo procedūras).
10.15. Jei Tiekėjas pažeidžia Sutartimi nustatytus įsipareigojimus, dalinai ar visiškai įsipareigojimų nevykdo (ar juos vykdo ne pagal Sutarties sąlygas), Pirkėjas gali pasinaudoti Sutarties įvykdymo užtikrinimu. Tiekėjas, siekdamas toliau vykdyti Sutarties įsipareigojimus, privalo per 10 (dešimt) darbo dienų nuo pranešimo apie Sutarties įvykdymo užtikrinimo sumokėjimą Pirkėjui pranešimo gavimo dienos pateikti Pirkėjui naują Specialiosiose sąlygose nurodyto dydžio Sutarties įvykdymo užtikrinimą.
10.16. Pirkėjas gali pasinaudoti Sutarties įvykdymo užtikrinimu, esant bet kuriai iš žemiau nurodytų aplinkybių:
10.16.1. Tiekėjas neįvykdė, nevykdo arba netinkamai vykdo savo įsipareigojimus pagal Sutartį;
10.16.2. Tiekėjas per protingai nustatytą laikotarpį neįvykdo Pirkėjo nurodymo ištaisyti Paslaugų trūkumus;
10.16.3. jei dėl bet kokių Tiekėjo veiksmų (veikimo ar neveikimo) Pirkėjas patyrė nuostolius (įskaitant, bet neapribojant, papildomas išlaidas, negautas pajamas ar kitus tiesioginius ir netiesioginius nuostolius, delspinigius ir (arba) baudas (jei delspinigiai ir (arba) baudos yra numatyti Specialiosiose sutarties sąlygose);
10.16.4. Tiekėjas be pateisinamos priežasties (ne Sutartyje nustatytais atvejais) vienašališkai nutraukia Sutartį.

11.	SUTARTIES KAINA IR JOS PERSKAIČIAVIMAS

11.1. Sutarties kaina, kurią Pirkėjas privalo sumokėti Tiekėjui už faktiškai suteiktas Paslaugas pagal Sutarties sąlygas, įskaitant visus Susitarimus, yra apskaičiuojama, taikant kainos apskaičiavimo būdą ar būdus, nurodytus Specialiosiose sąlygose.
11.2. Pradinės sutarties vertė yra nurodyta Specialiosiose sąlygose.
11.3. Laikoma, kad į Sutarties kainą yra įtrauktos visos Tiekėjo išlaidos, susijusios su visų Paslaugų teikimu, taip pat su tinkamu šioje Sutartyje numatytų kitų Tiekėjo įsipareigojimų įvykdymu, įskaitant draudimus, muitus ir kitokias išlaidas, Tiekėjo patirtas vykdant Sutartyje numatytus įsipareigojimus.
11.4. Sutarties kainos peržiūra atliekama Specialiosiose sąlygose nustatyta tvarka.

12.	ATSISKAITYMO TVARKA

12.1.	Išankstinis mokėjimas (avansas) (jei taikoma)

12.1.1. Bendrųjų sąlygų 12.1 poskyrio sąlygos taikomos tuo atveju, jei Specialiosiose sąlygose yra nurodyta, kad Tiekėjui mokamas išankstinis mokėjimas (avansas) (toliau – Avansas).
12.1.2. Pirkėjas sumoka Tiekėjui ne didesnį kaip Specialiosiose sąlygose nurodyto dydžio Avansą.
12.1.3. Jei Specialiosiose sąlygose to reikalaujama, Tiekėjas, norėdamas gauti Avansą, kreipdamasis dėl Avanso išmokėjimo, ne vėliau kaip per 10 (dešimt) darbo dienų nuo Sutarties įsigaliojimo dienos kartu su išankstinio mokėjimo sąskaita Pirkėjui turi pateikti Avanso užtikrinimą – banko garantiją arba draudimo bendrovės laidavimo draudimo raštą arba kitą sutartinių įsipareigojimų įvykdymo užtikrinimą ne mažesnei kaip Specialiosiose sąlygose prašomo Avanso dydžio sumai (toliau – Avanso užtikrinimas).
Pastaba. Kai Specialiosiose sąlygose nurodoma, kad Pirkėjas reikalauja pateikti kredito unijos išduotą Avanso užtikrinimą, šio poskyrio nuostatos taikomos pagal poreikį ir Pirkėjas gali nusimatyti papildomus reikalavimus Specialiosiose sąlygose tokio Avanso užtikrinimo pateikimui, atitinkančius įstatymų bei kitų teisės aktų nuostatas.
12.1.4. Prieš pateikdamas Avanso užtikrinimą, Tiekėjas gali prašyti Pirkėjo patvirtinti, kad Pirkėjas sutinka priimti Tiekėjo siūlomą Avanso užtikrinimą. Tokiu atveju, Pirkėjas privalo atsakyti Tiekėjui ne vėliau kaip per 3 (tris) darbo dienas nuo Tiekėjo prašymo gavimo dienos.
12.1.5. Avanso užtikrinimu bankas (draudimo bendrovė) privalo neatšaukiamai ir besąlygiškai įsipareigoti ne vėliau kaip per 15 (penkiolika) dienų nuo Pirkėjo raštiško pranešimo apie Sutarties neįvykdymą ar Sutarties nutraukimą dėl Tiekėjo kaltės, sumokėti Pirkėjui sumą, neviršijančią išmokėto Avanso sumos ir užtikrinimo sumos, pinigus pervedant į Pirkėjo sąskaitą.
12.1.6. Bankas (draudimo bendrovė) neturi teisės reikalauti, kad Pirkėjas pagrįstų savo reikalavimą. Pirkėjas pranešime bankui (draudimo bendrovei) nurodys, kad Avanso užtikrinimo suma jam priklauso dėl to, kad Tiekėjas iš dalies ar visiškai neįvykdė Sutarties sąlygų ir (arba) ji buvo nutraukta dėl Tiekėjo kaltės ir Tiekėjas negrąžino avanso.
12.1.7. Avanso užtikrinimo suma turi būti nurodoma ir išmokama eurais.
12.1.8. Avanso užtikrinimas turi būti surašytas lietuvių arba kita kalba (esant Pirkėjo prašymui, turi būti pateiktas vertimas į lietuvių kalbą).
12.1.9. Avanso užtikrinimas, neatitinkantis šiame Sutarties poskyryje nustatytų reikalavimų, nebus priimamas.
12.1.10. Jei Sutarties vykdymo metu Avanso užtikrinimą išdavęs bankas (draudimo bendrovė) negali įvykdyti savo įsipareigojimų, Pirkėjas gali raštu pareikalauti Tiekėjo per 10 (dešimt) darbo dienų pateikti naują Avanso užtikrinimą, tokiomis pačiomis sąlygomis kaip ir ankstesnysis.
12.1.11. Pirkėjas sumoka Tiekėjui Avansą per Specialiosiose sąlygose numatytą terminą nuo išankstinio mokėjimo sąskaitos ir Avanso užtikrinimo (jei taikoma) gavimo dienos. Sumokėto Avanso suma išskaitoma iš mokėtinos sumos.
12.1.12. Nutraukus Sutartį, Tiekėjas privalo grąžinti Pirkėjui gautą Avansą per 5 (penkias) darbo dienas (jeigu dalis Paslaugų yra suteikta, Pirkėjas jas yra priėmęs ir Paslaugų rezultatu gali naudotis pagal paskirtį – grąžinama ta Avanso dalis, kuri viršija Pirkėjo priimtų Paslaugų kainą). Jei Tiekėjas negrąžina gauto Avanso, Pirkėjas pasinaudoja Avanso užtikrinimu (jei taikoma). Tais atvejais, jei nebuvo taikytas Bendrųjų sąlygų 12.1.3 punktas, Tiekėjas turi sumokėti Specialiosiose sąlygose nurodyto dydžio netesybas, skaičiuojamas nuo grąžintinos Avanso sumos už laikotarpį nuo Avanso išmokėjimo iki jo grąžinimo.

12.2.	Mokėjimų tvarka

12.2.1.	Tiekėjas išrašo Sąskaitą tik Šalims pasirašius Paslaugų perdavimo–priėmimo aktą, jeigu kitaip nenumatyta Specialiosiose sąlygose:
12.2.1.1.	 elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), Tiekėjas gali pateikti pasirinktomis priemonėmis;
12.2.1.2. 	Europos elektroninių sąskaitų faktūrų standarto neatitinkančią elektroninę sąskaitą faktūrą Tiekėjas gali teikti tik naudodamasis Sąskaitų administravimo bendrosios informacinės sistemos(toliau – SABIS priemonėmis.
12.2.2.	Pirkėjas elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Pirkėjo ir Tiekėjo bendravimas ir keitimasis informacija naudojantis SABIS.
12.2.3.	Išankstinio mokėjimo sąskaitas (jeigu Specialiosiose sąlygose yra numatytas Avanso mokėjimas) Tiekėjas privalo pateikti šiame Sutarties poskyryje nustatyta tvarka.
12.2.4.	Pirkėjas atlieka mokėjimus už Paslaugas Specialiosiose sąlygose nustatytais terminais.
12.2.5.	Už mokėjimų pagal Sutartį vėlavimus Pirkėjui taikomos netesybos Specialiosiose sąlygose nustatyta tvarka.
12.2.6.	Jei Paslaugos teikiamos etapais ar periodais aukščiau nurodyta atsiskaitymo tvarka galioja kiekvienam Paslaugų teikimo etapui ar periodui, jei Specialiosiose sąlygose nenustatyta kitaip.
12.2.7.	Jeigu Šalys sudaro trišalį susitarimą su subtiekėju dėl tiesioginio atsiskaitymo, Pirkėjas privalo pervesti subtiekėjui mokėtiną sumą į subtiekėjo banko sąskaitą, nurodytą trišaliame susitarime, o likutį pervesti į Tiekėjo banko sąskaitą po to, kai pagal Sutarties ir trišalio susitarimo reikalavimus sudaromas suteiktų Paslaugų perdavimo–priėmimo aktas ir Tiekėjas pateikia Sąskaitą už Paslaugas Pirkėjui.

12.3.	Kiti atsiskaitymo klausimai

12.3.1.	Pirkėjas privalo pervesti mokėjimus Tiekėjui į Tiekėjo banko sąskaitą, nurodytą Specialiosiose sąlygose.
12.3.2.	Pirkėjas turi teisę sumas, gautinas iš Tiekėjo, išskaityti iš mokėjimų Tiekėjui pagal Sutartį (vienašališkai daryti įskaitymus). Dėl šios priežasties Tiekėjas neturi teisės perleisti arba įkeisti reikalavimo teisių į gautinas pagal Sutartį sumas tretiesiems asmenims arba kitaip jomis disponuoti be Pirkėjo sutikimo.
12.3.3.	Visi mokėjimai pagal Sutartį atliekami eurais.
12.3.4.	Už pavėluotus mokėjimus pagal Sutartį mokančioji Šalis privalo sumokėti kitai Šaliai Specialiosiose sąlygose nurodyto dydžio netesybas.

13.	KONFIDENCIALI INFORMACIJA

13.1.	Šalys įsipareigoja laikytis konfidencialumo ir be kitos Šalies rašytinio sutikimo neatskleisti tos Šalies informacijos, nurodytos kaip konfidencialios, jokiems Šalies darbuotojams, su Šalimi susijusiems ar kitiems tretiesiems asmenims, kuriems nėra būtina šią informaciją naudoti jų darbo tikslais, išskyrus žemiau nurodytus atvejus.
13.2.	Šalis turi teisę atskleisti kitos Šalies konfidencialią informaciją šiais atvejais:
13.2.1.	konfidencialios informacijos atskleidimas yra būtinas tinkamam Šalies teisių ar pareigų pagal Sutartį įgyvendinimui – tačiau tokiu atveju informaciją galima atskleisti tik ta apimtimi, kiek tai yra reikalinga sutartinių teisių ar pareigų įgyvendinimui, ir tik tokiems tretiesiems asmenims, kuriems būtina, su sąlyga, kad konfidencialią informaciją gaunantys tretieji asmenys prisiima tokius pačius konfidencialumo įsipareigojimus, kokie yra nustatyti šioje Sutartyje. Jeigu tretieji asmenys atskleidžia konfidencialią informaciją, Šalis atsako už jų veiksmus kaip už savo;
13.2.2.	konfidencialią informaciją yra būtina atskleisti pagal įstatymų bei kitų teisės aktų reikalavimus, įskaitant atvejus, kai to reikalauja viešojo administravimo subjektai, taip, kaip jie apibrėžti Lietuvos Respublikos viešojo administravimo įstatyme.
13.3.	Prieš atskleisdama konfidencialią informaciją, Šalis privalo informuoti kitą Šalį (tiek, kiek tai nedraudžiama pagal įstatymus bei kitus teisės aktus) apie būtinybę arba gautą viešojo administravimo subjekto reikalavimą atskleisti konfidencialią informaciją ir imtis protingų priemonių, siekdama užtikrinti atskleistos informacijos konfidencialumą.
13.4.	Šalis atsako:
13.4.1.	už bet kokį neteisėtą, įskaitant atsitiktinį, kitos Šalies konfidencialios informacijos ar bet kurios jos dalies atskleidimą ar perdavimą arba konfidencialios informacijos neteisėtą naudojimą;
13.4.2.	už tai, kad nesiėmė visų protingų veiksmų, kad išsaugotų ir apsaugotų kitos Šalies konfidencialią informaciją ar bet kurią jos dalį, užkirstų kelią tolesniam jos neteisėtam atskleidimui, perdavimui ar naudojimui.
13.5.	Šalis, nepagrįstai atskleidusi kitos Šalies konfidencialią informaciją, privalo sumokėti kitai Šaliai Specialiosiose sąlygose nurodyto dydžio baudą.

14.	ASMENS DUOMENŲ APSAUGA

14.1.	Šalys įsipareigoja užtikrinti asmens duomenų saugumą bei asmens duomenų tvarkymą vykdyti teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis.
14.2.	Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

15.	INTELEKTINĖ NUOSAVYBĖ

15.1. Visi rezultatai ir su jais susijusios teisės, įgytos vykdant Sutartį, įskaitant intelektinės nuosavybės teises, išskyrus asmenines neturtines teises į intelektinės veiklos rezultatus, yra Pirkėjo nuosavybė, pereinanti Pirkėjui nuo Paslaugų perdavimo–priėmimo akto pasirašymo be jokių apribojimų, kurią Pirkėjas gali naudoti, publikuoti, perleisti ar perduoti be atskiro Tiekėjo sutikimo tretiesiems asmenims, jei Specialiosiose sąlygose nenumatyta kitaip ar intelektinės nuosavybės teisės negali būti perduodamos nuosavybės teise dėl Paslaugų pobūdžio ar (ir) išimtinių teisių, patentų ir kt.
15.2. Tiekėjas įsipareigoja atlyginti nuostolius Pirkėjui dėl bet kokių reikalavimų, kylančių dėl intelektinės nuosavybės teisių, įskaitant, bet neapsiribojant, dėl patento, prekių ženklo, pramoninio dizaino savininko (naudotojo) teisės (registruojamos arba ne), teisės, kylančios iš paraiškų bet kurioms minėtoms teisėms įregistruoti, autoriaus teisės, duomenų bazių gamintojų (sui generis) teisės, firmų, įmonių, organizacijų, verslo pavadinimų ar vardų savininkų ir kitos panašios teisės ar įsipareigojimai, nepriklausomai nuo to, ar jie registruoti Lietuvos Respublikoje, ar kitose šalyse, ar neregistruotini, išskyrus atvejus, kai toks pažeidimas atsiranda dėl Pirkėjo kaltės.
15.3. Tiekėjas neturi teisės be išankstinio rašytinio Pirkėjo sutikimo naudoti Pirkėjo simbolių, pavadinimo ir ženklo reklamoje, rinkodaroje, taip pat naudotis Pirkėjo sukurtais intelektiniais veiklos rezultatais. Pažeidus reikalavimą, Tiekėjui taikoma Specialiosiose sąlygose nurodyta bauda.

16.	PAREIŠKIMAI IR GARANTIJOS

16.1. Kiekviena iš Šalių pareiškia ir garantuoja kitai Šaliai, kad:
16.1.1. yra teisėtai priimti ir galioja visi būtini sprendimai, gauti leidimai bei sutikimai, taip pat teisėtai atlikti ir galioja kiti teisiniai veiksmai, reikalingi Sutarties sudarymui, galiojimui ir vykdymui;
16.1.2. sudarydama Sutartį, Šalis neviršija savo kompetencijos ir nepažeidžia jai taikomų įstatymų bei kitų teisės aktų, teismo ar arbitražo teismo sprendimų, administracinių aktų, sutarčių ar kitų prievolių pagal taikomą privatinę teisę, viešąją teisę, Europos Sąjungos teisę arba tarptautinę teisę;
16.1.3. Šalies atstovas turi visus reikiamus įgaliojimus sudaryti ir įvykdyti Sutartį. Šalies atstovas, sudarydamas ir pasirašydamas Sutartį, nepažeidžia Šalies įstatų, nuostatų ir kitų vidaus dokumentų, Šalies valdymo ir kitų organų ir (ar) kreditorių teisių ir teisėtų interesų, sudarydamas Sutartį jis Šalies ir Šalies organų narių, kreditorių atžvilgiu veikia sąžiningai ir protingai;
16.1.4. Šalis įvertino visas aplinkybes, turinčias esminės reikšmės Sutarties sudarymui ir jos vykdymui. Nė viena iš Sutartyje nurodytų sąlygų ir aplinkybių neturi neigiamos įtakos Šalies valiai sudaryti Sutartį tokiomis sąlygomis, kurios nurodytos Sutartyje, ir vykdyti iš Sutarties kylančius įsipareigojimus;
16.1.5. Sutartis sudaroma vadovaujantis sąžiningumo, protingumo, teisingumo ir Šalių lygiateisiškumo principais, nenaudojant apgaulės ar spaudimo. Šalys atskleidė viena kitai visą joms žinomą informaciją, turinčią esminės reikšmės Sutarties sudarymui ir jos vykdymui;
16.1.6. visi Šalies pareiškimai ir garantijos yra išsamūs ir nepalieka nutylėtų jokių aplinkybių, kurios darytų šiuos pareiškimus ar garantijas neteisingais.
16.2. Tiekėjas papildomai pareiškia ir garantuoja Pirkėjui, kad Tiekėjas, subtiekėjai, jungtinės veiklos partneriai ir specialistai turi galiojančius ir teisėtus visus įstatymuose bei kituose teisės aktuose numatytus leidimus, licencijas, atestatus, teisės pripažinimo dokumentus, reikalingus vykdant Sutartį.
16.3. Tiekėjas pareiškia, kad suteiktų Paslaugų rezultato disponavimo, valdymo ir naudojimosi teisės nėra apribotos ir jokie tretieji asmenys neturi pretenzijų į Sutartimi perduodamą Paslaugų rezultatą.
16.4. Tiekėjas įsipareigoja vykdant Sutartį laikytis aplinkos apsaugos, socialinės ir darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir VPĮ 5 priede nurodytose tarptautinėse konvencijose.

17.	BENDRIEJI ATSAKOMYBĖS KLAUSIMAI

17.1. Netesybų sumokėjimas už vėlavimą ar pareigų pagal Sutartį pažeidimą neatleidžia Šalies nuo Sutartyje numatytų jos pareigų vykdymo.
17.2. Netesybų sumokėjimas ir (ar) Sutarties įvykdymo užtikrinimo gavimas nepanaikina Šalies teisės reikalauti, kad kita Šalis kompensuotų jos patirtus nuostolius. Šioje Sutartyje nustatytos netesybos yra laikomos minimaliais, neįrodinėtinais Šalių nuostoliais. Kiekviena iš Šalių turi teisę gauti iš kitos Šalies nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, neviršijant Pradinės sutarties vertės, jei teisės aktai nenumato, kad privalo būti kompensuota didesnė suma. Šiame punkte numatytas atsakomybės ribojimas netaikomas, jei žala atsirado dėl konfidencialumo įsipareigojimų, asmens duomenų apsaugą reglamentuojančių teisės aktų ar intelektinės nuosavybės teisių pažeidimo.
17.3. Tuo atveju, jei paaiškėja, kad kuris nors iš šioje Sutartyje pateiktų pareiškimų ar garantijų buvo iš esmės neteisingas, melagingas ar klaidinantis, Šalis pažeidėja nukentėjusiai Šaliai privalo atlyginti visus nuostolius, kuriuos nukentėjusioji Šalis patyrė dėl tokio neteisingo, melagingo ar klaidinančio pareiškimo ar garantijos.
17.4. Šioje Sutartyje numatytos teisių gynybos priemonės neapriboja Šalių teisės pasinaudoti kitomis teisėtomis teisių gynybos priemonėmis.
17.5. Atsakomybės apribojimai pagal Sutartį netaikomi, kai žala padaroma tyčia arba dėl didelio neatsargumo, padaroma neturtinė žala, sužalojama sveikata ar atimama gyvybė, taip pat kai padaroma žala (nuostoliai) tretiesiems asmenims, įskaitant atvejus, jeigu vienos Šalies padarytą žalą tretiesiems asmenims atlygina kita Šalis.
17.6. Pasibaigus Sutarties galiojimui, Šalys neatleidžiamos nuo atsakomybės už Sutarties pažeidimą. Pasibaigus Sutarties galiojimui, Šalys nepraranda teisės reikalauti atlyginti dėl Sutarties nevykdymo patirtus nuostolius bei sumokėti netesybas.
17.7. Jeigu Sutartis nutraukiama dėl esminio sutarties pažeidimo pagal Bendrųjų sąlygų 22.2.1 papunktį ir (ar) Tiekėjas esminę Sutarties sąlygą, nurodytą Specialiųjų sąlygų 10 skyriuje, vykdo su dideliais ar nuolatiniais trūkumais, Tiekėjas įtraukiamas į nepatikimų tiekėjų sąrašą VPĮ 91 straipsnyje nustatyta tvarka. Atvejai, kuomet laikoma, kad esminė Sutarties sąlyga vykdoma su dideliais arba nuolatiniai trūkumais, nurodyti Specialiųjų sąlygų 10 skyriuje. Esminės Sutarties sąlygos vykdymas su dideliais arba nuolatiniais trūkumais gali būti pripažįstamas ir kitais, Specialiosiose sąlygose nenurodytais, atvejais, įvertinus konkrečias esminės Sutarties sąlygos netinkamo vykdymo aplinkybes.

18.	NENUGALIMA JĖGA (FORCE MAJEURE)

18.1.	Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:
18.1.1.	dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo” patvirtintų taisyklių nuostatos;
18.1.2. dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.
18.2.	Šalis, prašanti ją atleisti nuo atsakomybės, privalo pranešti kitai Šaliai apie nenugalimos jėgos aplinkybes nedelsiant, bet ne vėliau kaip per 5 (penkias) dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitai Šaliai atitinkamą pranešimą, kai išnyksta įsipareigojimų nevykdymo pagrindas.
18.3.	Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
18.4.	Jeigu nenugalimos jėgos (force majeure) aplinkybės tęsiasi ilgiau negu 1 (vieną) mėnesį nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai Šaliai prieš 5 (penkias) darbo dienas. Nenugalima jėga nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams.

19.	SUTARTIES NUOSTATŲ NEGALIOJIMAS

19.1.	Jeigu kuri nors Sutarties nuostata yra arba tampa dalinai ar pilnai negaliojanti, Šalys privalo kuo skubiau sudaryti Susitarimą, ir juo pakeisti negaliojančią nuostatą kita nuostata, kuri, kiek tai yra įmanoma, turėtų tokį patį ekonominį ir teisinį efektą, kokio buvo siekta susitariant dėl negaliojančios Sutarties nuostatos. Tokia negaliojanti nuostata nedaro negaliojančiomis kitų Sutarties nuostatų, jeigu tai nepažeidžia įstatymų bei kitų teisės aktų ir galima daryti prielaidą, kad Sutartis būtų buvusi teisėtai sudaryta ir neįtraukus nuostatos, kuri yra negaliojanti.
19.2.	Jeigu Specialiosiose sąlygose numatytas Bendrųjų sąlygų nuostatos pakeitimas yra arba tampa dalinai ar pilnai negaliojantis, negali būti taikoma tos Bendrųjų sąlygų nuostatos redakcija, buvusi iki pakeitimo. Tokiu atveju Šalys privalo veikti pagal Bendrųjų sąlygų 19.1 punktą.

20.	SUTARTIES PAKEITIMAI

20.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurių keitimas numatytas Sutartyje ir (ar) galimas vadovaujantis VPĮ nuostatomis.
20.2. Sutarties pakeitimai įforminami Šalims sudarant Susitarimą.
20.3. Šalis, inicijuojanti Susitarimą, privalo pateikti kitai Šaliai pranešimą dėl Sutarties pakeitimo bei pagrindimą dėl to, jog yra faktinis ir teisinis pagrindas sudaryti Susitarimą. Kita Šalis per 5 (penkias) darbo dienas (arba per kitą Šalių raštu sutartą terminą) privalo išanalizuoti ir įvertinti gautą informaciją, pateikti savo pastabas ir pasiūlymus, pagrįstus Sutarties ir imperatyviomis įstatymų bei kitų teisės aktų nuostatomis.
20.4. Susitarimas įsigalioja nuo jo sudarymo, jei Susitarime nenurodyta kitaip. Susitarimą Pirkėjas privalo paviešinti VPĮ 33 ir 86 straipsniuose nustatyta tvarka.
20.5. Specialiosiose sąlygose nurodytų duomenų apie kontaktinius asmenis bei rekvizitų pasikeitimas nelaikomas Sutarties pakeitimu (išskyrus Tiekėjo, jungtinės veiklos partnerio, subtiekėjo ar specialisto pakeitimą kitu asmeniu) ir Šalis turi pakeisti tuos duomenis vienašališkai, informuodama apie tai kitą Šalį. Bet kuriuo atveju Sutarties pakeitimu negali būti iš esmės keičiama Sutartis.

21.	SUTARTIES SUSTABDYMAS

21.1. Nesant Tiekėjo kaltės ir esant aplinkybėms, kurių Sutarties Šalis negalėjo numatyti Sutarties sudarymo metu, dėl kurių Sutarties Šalis negali vykdyti savo sutartinių įsipareigojimų ir (arba) esant kitoms nenumatytoms aplinkybėms, Sutarties Šalys turi teisę inicijuoti Paslaugų (jų dalies) teikimo sustabdymą iki atitinkamų aplinkybių pasibaigimo.
21.2. Paslaugų (jų dalies) teikimas gali būti stabdomas esant bent vienai iš šių aplinkybių:
21.2.1. esant Bendrųjų sąlygų 18 skyriuje numatytoms nenugalimos jėgos aplinkybėms, sutartinių įsipareigojimų vykdymo terminai stabdomi nuo kliūties atsiradimo momento arba, jeigu apie ją nėra laiku pranešta, nuo pranešimo momento ir atnaujinami, kai minėtos aplinkybės nebetrukdo vykdyti Sutarties;
21.2.2. Tiekėjas Sutartyje nurodyta tvarka negali teikti Paslaugų (pavyzdžiui, Pirkėjas dėl objektyvių priežasčių negali sudaryti techninių galimybių Paslaugų teikimui), o Tiekėjas dėl to negali vykdyti Sutarties;
21.2.3. dėl nenumatytų prekių, paslaugų ir (ar) darbų, susijusių su perkamu objektu, kurių poreikis paaiškėjo tik vykdant Sutartį, įsigijimo;
21.2.4. ne dėl Pirkėjo kaltės vėluoja kitos Pirkėjo pirkimo sutarties, turinčios tiesioginės įtakos šiai Sutarčiai, vykdymas;
21.2.5. esant įrodymais pagrįstoms kliūtims ar trukdymams, sukeltiems Tiekėjui kitų trečiųjų asmenų ne dėl Tiekėjo ne laiku ar netinkamai pagal Sutarties sąlygas ir tvarką įvykdytų sutartinių įsipareigojimų;
21.2.6. pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui;
21.2.7. sutartinių įsipareigojimų stabdymo būtinybė atsirado dėl sustabdyto, perskirstyto, negauto ir panašiai Pirkėjo Paslaugų pirkimui skirto finansavimo arba finansavimo trūkumo;
21.2.8. dėl teisminių (arbitražinių) ginčų su Pirkėju ar trečiaisiais asmenimis, kurių dalykas yra tiesiogiai susijęs su Sutarties vykdymu.
21.3. Jei Paslaugų (jų dalies) teikimo sustabdymas atliekamas dėl Bendrųjų sąlygų 21.2 papunktyje nurodytų aplinkybių ir tęsiasi ne ilgiau kaip 3 (tris) mėnesius, toks stabdymas laikomas Sutarties keitimu joje numatytomis sąlygomis ir įforminamas Sutarties 21.6 papunktyje nustatyta tvarka.
21.4. Jei Paslaugų (jų dalies) teikimo stabdymas vykdomas dėl kitų aplinkybių, nenurodytų Bendrųjų sąlygų 21.2 papunktyje ar (ir) Bendrųjų sąlygų 21.2 papunktyje nurodytos aplinkybės tęsiasi ilgiau nei 3 (tris) mėnesius ir (ar) nesilaikant šiame skyriuje nustatytos tvarkos, tai laikoma Sutarties keitimu, kuris turi būti atliekamas, vadovaujantis VPĮ nuostatomis ir įforminamas Sutarties 21.6 papunktyje nustatyta tvarka.
21.5. Sutartinių įsipareigojimų vykdymas gali būti stabdomas tik Sutarties galiojimo laikotarpiu tokia tvarka:
21.5.1. atsiradus aplinkybėms, dėl kurių Tiekėjas negali vykdyti sutartinių įsipareigojimų, Tiekėjas apie tai nedelsdamas privalo informuoti Pirkėją. Tiekėjo rašytiniame prašyme turi būti nurodyta stabdymo aplinkybė (Bendrųjų sąlygų 21.2 papunktis) ir aplinkybės atsiradimą bei galimą terminą pagrindžiantys argumentai, objektyvūs faktai ir įrodymai. Pirkėjas, įvertinęs prašymą, ne vėliau kaip per 3 (tris) darbo dienas raštu informuoja Tiekėją apie priimtą sprendimą dėl sutartinių įsipareigojimų vykdymo stabdymo. Tiekėjui nepateikus konkrečių argumentų, faktų, pagrįstų įrodymais, Pirkėjas turi teisę raštu atsisakyti patvirtinti sustabdymą;
21.5.2. Pirkėjui raštu informavus Tiekėją ir pateikus jam argumentuotą paaiškinimą, dėl kokių aplinkybių ir kuriam terminui yra būtina sustabdyti sutartinių įsipareigojimų vykdymo terminą, Tiekėjas ne vėliau kaip per 3 (tris) darbo dienas raštu informuoja Pirkėją ir patvirtina, kad sutinka su sustabdymu. Tiekėjas turi teisę prieštarauti sutartinių įsipareigojimų vykdymo sustabdymui tik tuo atveju, jei Tiekėjas savo sąskaita ir jėgomis gali pašalinti atsiradusias aplinkybes, dėl kurių kilo būtinybė stabdyti sutartinių įsipareigojimų vykdymą;
21.5.3. Tiekėjas, gavęs Pirkėjo raštišką pranešimą apie stabdymą, privalo nedelsiant, bet ne vėliau kaip per 3 (tris) darbo dienas po patvirtinimo išsiuntimo Pirkėjui dienos, sustabdyti sutartinių įsipareigojimų ar jų dalies vykdymą. Jei sutartinių įsipareigojimų ar jų dalies vykdymas sustabdytas, Šalys negali vykdyti jokių jiems pagal Sutartį ar Sutarties dalį priskirtų įsipareigojimų.
21.6. Šalys sutartinių įsipareigojimų vykdymo stabdymą įformina rašytiniu susitarimu, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą, ir patvirtina Šalių įgaliotų atstovų parašais. Tokie susitarimai yra neatskiriama Sutarties dalis.
21.7. Sutartinių įsipareigojimų vykdymas sustabdomas ne ilgesniam kaip konkrečios, pagrįstos aplinkybės egzistavimo laikotarpiui.
21.8. Šalys susitaria, kad sutartinių įsipareigojimų vykdymo sustabdymo terminas į Sutarties vykdymo terminą nėra įskaičiuojamas, jo metu sutartiniai įsipareigojimai nevykdomi ir už šį periodą Pirkėjas Tiekėjui nemoka jokių mokėjimų, baudų ar prastovų.
21.9. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms arba Šalių susitarime nurodytam terminui, priklausomai nuo to, kuris įvyksta anksčiau. Tuo atveju, jeigu Sutartyje numatytų prievolių įvykdymo terminai atnaujinami anksčiau negu pasibaigia Šalių susitarime nurodytas sustabdymo terminas, Šalys Sutartyje numatytų prievolių įvykdymo terminų atnaujinimo datą įformina raštu.
21.10. Atnaujinus Sutarties vykdymą, neįvykdytų prievolių (jų dalies) įvykdymo terminai ir Sutarties galiojimas nukeliami tokiam terminui, kiek buvo likę laiko jų įvykdymui (Sutarties galiojimui) jų sustabdymo metu.
21.11. Jei sutartinių įsipareigojimų vykdymas buvo sustabdytas ilgesniam nei 3 (trijų) mėnesių laikotarpiui, praėjus šiam terminui, viena Šalis gali rašytiniu pranešimu kitos Šalies pareikalauti atnaujinti Sutarties vykdymą. Šaliai be pagrįstų aplinkybių neatnaujinus Sutarties vykdymo per 10 (dešimt) dienų nuo atitinkamo kreipimosi, kita Šalis gali nutraukti Sutartį, apie tai įspėjusi kitą Šalį prieš 10 (dešimt) dienų.

22.	SUTARTIES NUTRAUKIMAS

Sutartis gali būti nutraukiama VPĮ 90 straipsnyje ir Sutartyje numatytais atvejais, įskaitant galimybę nutraukti Sutartį Šalių susitarimu.

22.1.	Pretenzijos dėl Sutarties pažeidimų

22.1.1. Jeigu Šalis pažeidžia Sutartį arba įstatymus bei kitus teisės aktus, kita Šalis turi teisę pareikšti jai rašytinę pretenziją, nurodyti, kokią Sutarties ar įstatymų bei kitų teisės aktų nuostatą ir kokiu būdu kita Šalis pažeidė bei nustatyti protingą terminą ištaisyti pažeidimą.
22.1.2. Pretenziją gavusi Šalis privalo nedelsdama, bet ne vėliau nei per 5 (penkias) darbo dienas, atsakyti į pretenziją ir nurodyti, kokių priemonių imsis siekdama ištaisyti pažeidimą per pretenzijoje nustatytą terminą arba motyvuotai pasiūlyti kitą pagrįstą terminą. Tiekėjo teisė siūlyti kitą terminą nelaikoma Pirkėjo pareiga tą terminą priimti. Pretenziją gavusios Šalies pasiūlytasis terminas pakeičia terminą, nurodytą pretenzijoje, tik jeigu kita Šalis jį patvirtina.

22.2.	Sutarties nutraukimas Pirkėjo iniciatyva

22.2.1. Pirkėjas vienašališkai nutraukia Sutartį, įspėjęs Tiekėją raštu prieš ne trumpesnį nei 5 (penkių) dienų terminą, jeigu Tiekėjas padaro esminį Sutarties pažeidimą, nurodytą Specialiosiose sąlygose ar Sutarties pažeidimą, kuris atitinka esminio Sutarties pažeidimo požymius, nurodytus Lietuvos Respublikos civiliniame kodekse, ir, gavęs Pirkėjo pretenziją, per pretenzijoje nurodytą terminą neištaiso pažeidimo.
22.2.2. Pirkėjas turi teisę vienašališkai nutraukti Sutartį ar jos dalį raštu įspėjęs Tiekėją prieš ne trumpesnį nei 10 (dešimties) dienų terminą, jeigu:
22.2.2.1. Tiekėjui yra iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar susidaro įstatymuose ir kituose teisės aktuose nustatyta tvarka analogiška situacija;
22.2.2.2. Tiekėjo padėtis pasikeičia ir jis atitinka pirkimo dokumentuose nustatytą pašalinimo pagrindą;
22.2.2.3. pasikeičia teisės aktai, susiję su Sutarties objektu, Sutarties vykdymu, ar su Pirkėjo vykdoma veikla, kuriai buvo sudaryta Sutartis, ir dėl tokių pakeitimų Pirkėjas nusprendžia nutraukti Sutartį;
22.2.2.4. Pirkėjas nusprendžia nebevykdyti veiklos, kurios vykdymui Sutartimi įsigyjamos Paslaugos ir Sutarties poreikis išnyksta;
22.2.2.5. Pirkėjo valdymo organas priima sprendimą, dėl kurio Sutarties poreikis išnyksta;
22.2.2.6. pasikeičia (pablogėja) Pirkėjo finansinė padėtis ar Pirkėjas negauna arba netenka finansavimo ir dėl šios priežasties nusprendžia nutraukti Sutartį;
22.2.2.7. keičiasi Pirkėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui arba Sutarties poreikiui;
22.2.2.8. nebelieka perkamų Paslaugų poreikio;
22.2.2.9. Pirkėjas iš pirkimų priežiūrą atliekančių institucijų gauna nurodymą ar rekomendaciją nutraukti Sutartį;
22.2.2.10. Tiekėjas vėluoja pateikti Sutarties įvykdymo užtikrinimo pratęsimą ilgiau kaip 10 (dešimt) darbo dienų nuo paskutinio Sutarties įvykdymo užtikrinimo galiojimo termino pabaigos arba atsisako jį pateikti;
22.2.2.11. Tiekėjas atsisako pašalinti arba nepašalina Paslaugų trūkumų per Pirkėjo nustatytus protingus terminus;
22.2.2.12. Tiekėjas pažeidžia Sutartį arba įstatymus bei kitus teisės aktus ir per Pirkėjo rašytinėje pretenzijoje nurodytą terminą neištaiso pažeidimo;
22.2.2.13. Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (taikoma, jeigu Pirkėjas veikia srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar yra laikomas esminiu subjektu);
22.2.2.14. paaiškėja VPĮ 37 straipsnio 8 dalyje ir (ar) 47 straipsnio 8 dalyje nurodytos aplinkybės.
22.2.3. Sutartis laikoma niekine ir negaliojančia, jei nustatoma, kad Sutarties vykdymas prieštarauja Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose (bent vienai iš taikomų sankcijų). Sutarties negaliojimo momentas nustatomas vadovaujantis minėtu įstatymu.
22.2.4. Pirkėjas nedelsiant, bet ne vėliau kaip per 5 (penkias) dienas, vienašališkai nutraukia Sutartį arba sustabdo jos vykdymą privalomų tarptautinių sankcijų, kaip tai apibrėžta Sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose, įgyvendinimo laikotarpiui, apie tai įspėjęs Tiekėją raštu, jei Sutartis įsigaliojo iki šių tarptautinių sankcijų Lietuvos Respublikoje įgyvendinimo nustatymo. Draudžiama prisiimti naujas prievoles pagal Sutartį, kurių vykdymas prieštarautų Lietuvos Respublikoje įgyvendinamoms tarptautinėms sankcijoms.
22.2.5. Jei Sutartis nutraukiama dėl Tiekėjo esminio sutarties pažeidimo ar Tiekėjui nepagrįstai nutraukus Sutarties vykdymą ne Sutartyje nustatyta tvarka, ir jeigu Specialiosiose sąlygose nėra numatyta, kad tinkamas Sutarties įvykdymas yra užtikrinamas Sutarties įvykdymo užtikrinimu, Tiekėjas įsipareigoja sumokėti Pirkėjui Specialiosiose sąlygose nurodyto dydžio baudą ir atlyginti nuostolius, susijusius su Sutarties nutraukimu. Jeigu Specialiosiose sąlygose yra numatyta, kad tinkamas Sutarties įvykdymas yra užtikrinamas Sutarties įvykdymo užtikrinimu, Tiekėjas įsipareigoja Pirkėjui sumokėti likusią dalį Specialiosiose sąlygose nurodyto dydžio baudos ir atlyginti nuostolius, susijusius su Sutarties nutraukimu, kiek jų nepadengia Sutarties įvykdymo užtikrinimas. Pirkėjui pareiškus reikalavimą atlyginti patirtus nuostolius, baudos suma įskaitoma į nuostolių atlyginimą.
22.2.7. Sutartis laikoma nutraukta kitą dieną po to, kai pasibaigia įspėjimo apie Sutarties nutraukimą terminas.
22.2.8. Tais atvejais, kai Tiekėjas pašalina pažeidimą ar išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Tiekėjas pateikia informaciją apie pažeidimo pašalinimą ar išnykusias aplinkybes, dėl kurių buvo inicijuota Sutarties nutraukimo procedūra.

22.3.	Sutarties nutraukimas Tiekėjo iniciatyva

22.3.1. Tiekėjas turi teisę vienašališkai nutraukti Sutartį, įspėjęs Pirkėją raštu prieš ne trumpesnį nei 30 (trisdešimties) dienų terminą, jeigu Pirkėjas pažeidžia atsiskaitymo su Tiekėju terminus (išskyrus atvejus, kai Pirkėjas naudojasi savo teise sulaikyti mokėjimus), ir Pirkėjo skola Tiekėjui viršija 20 (dvidešimt) proc. Pradinės sutarties vertės ir Pirkėjas, gavęs Tiekėjo pretenziją, per 30 (trisdešimt) dienų nesumoka Tiekėjui mokėtinų sumų.
22.3.2. Tiekėjas turi teisę vienašališkai nutraukti Sutartį, įspėjęs Pirkėją raštu prieš ne trumpesnį nei 10 (dešimties) dienų terminą, jeigu:
22.3.2.1. Pirkėjui yra iškelta bankroto byla, pradėtas procesas dėl bankroto ne teismo tvarka, jis tampa nemokus arba yra nemokumo tikimybė, Pirkėjas sustabdo veiklą, arba įstatymuose ir kituose teisės aktuose numatyta tvarka susidaro analogiška situacija;
22.3.2.2. Pirkėjas pažeidžia Sutartį arba įstatymus bei kitus teisės aktus ir per Tiekėjo rašytinėje pretenzijoje nurodytą terminą neištaiso pažeidimo, išskyrus Bendrųjų sąlygų 22.3.1 punkte nustatytą atvejį.
22.3.3. Jeigu Bendrųjų sąlygų 22.3.1 punkte nurodytos aplinkybės yra susijusios tik su atskira dalimi arba atskiru Susitarimu, Tiekėjas turi teisę nutraukti Sutartį tik tos dalies atžvilgiu arba nutraukti tik tokį Susitarimą.
22.3.4. Tiekėjas turi teisę vienašališkai nutraukti Sutartį ir kitais įstatymuose bei kituose teisės aktuose įtvirtintais atvejais.
22.3.5. Jei Sutartis nutraukiama dėl Pirkėjo esminio Sutarties pažeidimo ar Pirkėjui nepagrįstai nutraukus Sutarties vykdymą ne Sutartyje nustatyta tvarka, Pirkėjas įsipareigoja sumokėti Tiekėjui Specialiosiose sąlygose nurodyto dydžio baudą ir atlyginti nuostolius, susijusius su Sutarties nutraukimu.
22.3.6. Sutartis laikoma nutraukta kitą dieną po to, kai pasibaigia įspėjimo apie Sutarties nutraukimą terminas.
22.3.7. Tais atvejais, kai per įspėjimo apie Sutarties nutraukimą terminą Pirkėjas pašalina pažeidimą arba išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Pirkėjas informuoja Tiekėją apie pašalintą pažeidimą arba išnykusias aplinkybes, dėl kurių buvo inicijuota Sutarties nutraukimo procedūra.

22.4.	Šalių teisės ir pareigos Sutarties nutraukimo atveju

22.4.1. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų, kurios pagal savo esmę lieka galioti ir po Sutarties nutraukimo, galiojimui.
22.4.2. Nutraukus Sutartį, Šalys privalo:
22.4.2.1. įsitikinti, jog iki Sutarties nutraukimo dienos suteiktos Paslaugos ir kiti atlikti veiksmai atitinka Sutarties reikalavimus ir Šalys dėl to viena kitai nebereikš pretenzijų;
22.4.2.2. atsiskaityti už iki Sutarties nutraukimo suteiktas Paslaugas, atitinkančias Sutarties reikalavimus;
22.4.2.3. per 10 (dešimt) dienų nuo pranešimo apie Sutarties nutraukimą gavimo dienos ar Susitarimo dėl Sutarties nutraukimo sudarymo dienos perduoti viena kitai visus dokumentus, kuriuos buvo būtina perduoti pagal Sutarties nuostatas.

23.	PREKIŲ MODELIO AR GAMINTOJO KEITIMAS

23.1. Tais atvejais, kai kartu su Paslaugomis yra perkamos prekės, Tiekėjas turi teisę keisti prekių modelį ir (ar) gamintoją, jei yra visos toliau nurodytos sąlygos:
23.1.1. jei Tiekėjo pasiūlyme nurodytos prekės nebegaminamos ar iš esmės sutriko jų tiekimas ir gautas gamintojo patvirtinimas ir (ar) prekės, jų gamintojas kelia grėsmę nacionaliniam saugumui ir (ar) prekių tiekimas prieštarauja Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Sankcijų įstatyme ir (ar) prekės, jų sudedamosios dalys ar (ir) gamintojas neatitinka VPĮ 45 straipsnio 21 dalies nuostatų;
23.1.2. jei keičiamos prekės visiškai atitinka visus pirkimo dokumentų reikalavimus, yra ne prastesnės, o lygiavertės ar geresnės kokybės nei Tiekėjo pasiūlyme nurodytos prekės ir Tiekėjas pateikia tai patvirtinančius dokumentus. Jeigu pirkimo procedūrų metu Tiekėjas buvo pateikęs prekių pavyzdžius, pristatomos prekės turi būti ne prastesnės kokybės nei pateikti pavyzdžiai;
23.1.3. jei Tiekėjas ne vėliau kaip prieš 10 (dešimt) dienų iki numatomo prekių keitimo pateikė Pirkėjui rašytinį prašymą su keitimą pagrindžiančiais dokumentais bei gavo Pirkėjo rašytinį sutikimą. Pirkėjas turi teisę nesutikti su prekės keitimu ir turi teisę nutraukti Sutartį, jei Tiekėjas nepateikė įrodymų ar jų pateikimas nepagrindžia keičiamos prekės atitikimo pirkimo dokumentams ir lygiavertiškumo ar geresnės kokybės nei Sutartyje nurodytos prekės;
23.1.4. Šalys sudarė rašytinį Susitarimą prie Sutarties dėl prekių keitimo.
23.2. Šiame Bendrųjų sąlygų skyriuje nurodytu atveju prekės turi būti pristatytos už ne didesnę nei pasiūlyme nurodytą kainą.

24.	BENDRAVIMO TVARKA IR KALBA

24.1.	Sutartis sudaroma lietuvių kalba. Jeigu Sutartis ar kuris nors ją sudarantis dokumentas sudaromas kita kalba arba išverčiamas į kitą kalbą, visais atvejais autentišku laikomas tik lietuvių kalba parengtas Sutarties tekstas (jei yra neatitikimų, pirmenybė teikiama lietuvių kalba parengtam tekstui).
24.2. Jeigu Šalis praneša kitai Šaliai apie savo naujus kontaktinius duomenis, tai po to, kai kita Šalis gauna tokį pranešimą, ji visus remiantis Sutartimi siunčiamus pranešimus ir informaciją turi siųsti pagal naujuosius kontaktinius duomenis. Jei Šalis nepraneša apie kontaktinių duomenų pasikeitimą arba kol kita Šalis negauna tokio pranešimo, pranešimo išsiuntimas pagal paskutinius Šaliai žinomus kontaktinius duomenis laikomas tinkamu.
24.3. Jeigu pranešimas yra įteikiamas asmeniškai arba siunčiamas paštu ar per kurjerį, jis turi būti įteikiamas pasirašytinai ir laikomas gautu gavimo patvirtinime nurodytą dieną.
24.4. Jeigu pranešimas siunčiamas el. paštu, laikoma, kad Šalis jį gavo kitą darbo dieną.
24.5. Jeigu pranešimas siunčiamas keliais skirtingais būdais, laikoma, kad gavėjas jį gavo tada, kai jis gavo pirmesnįjį pranešimą.

25.	PRETENZIJOS IR GINČŲ SPRENDIMAS

25.1. Bet kokie ginčai, nesutarimai ar reikalavimai, kylantys iš Sutarties arba susiję su Sutartimi, jos pažeidimu, nutraukimu ar galiojimu, visų pirma privalo būti sprendžiami derybomis tarp Šalių vadovų arba jų įgaliotų asmenų.
25.2. Jeigu Šalys neišsprendžia ginčo derybų būdu, tuomet toks ginčas, nesutarimas ar reikalavimas, kylantis iš šios Sutarties arba susijęs su ja ar jos pažeidimu, nutraukimu arba negaliojimu, yra galutinai sprendžiamas Lietuvos Respublikos teismuose Lietuvos Respublikos įstatymuose nustatyta tvarka.
25.3. Kilę ginčai nesudaro pagrindo Šalims atsisakyti vykdyti savo prievoles pagal Sutartį.

	2.2.1. Tiekėjo atstovas, atsakingas už Sutarties vykdymo koordinavimą bei sutartinių įsipareigojimų vykdymą ir kontrolę - 

	2.3. Kitos sąlygos
	2.3.1. Šalys įsipareigoja ne vėliau kaip per 5 (darbo) dienas raštu pranešti viena kitai apie atsakingų už Sutartį asmenų, nurodytų šios Sutarties 2.1. ir 2.2. punktuose, pasikeitimą.


	3. SUTARTIES DALYKAS

	3.1. Sutarties dalykas
	3.1.1. Tiekėjas įsipareigoja Sutartyje nurodytomis sąlygomis ir tvarka kokybiškai suteikti Pirkėjui paslaugas, susijusias su NMA informacijos saugumo vadybos sistemos (toliau – ISVS) sertifikavimu pagal ISO/IEC 27001 standarto aktualią redakciją, kaip numatyta 2014 m. kovo 11 d. Komisijos deleguotajame reglamente (ES) Nr. 907/2014, kuriuo papildomos Europos Parlamento ir Tarybos reglamento (ES) Nr. 1306/2013 ir 2021 m. gruodžio 7 d. Komisijos deleguotajame reglamente (ES) Nr. 2022/127, kuriuo papildomos Europos Parlamento ir Tarybos reglamento (ES) 2021/2116 nuostatos dėl mokėjimo agentūrų ir kitų įstaigų, finansų valdymo, sąskaitų patvirtinimo, užstatų ir dėl euro naudojimo (toliau – Paslaugos).
3.1.2. Detalus Tiekėjo pagal šią Sutartį teikiamų Paslaugų aprašymas ir reikalavimai, keliami šioms Paslaugoms, yra nurodyti Sutarties priede Nr. 2 „Techninė specifikacija“ (toliau – Techninė specifikacija).


	3.2. Pirkimo pavadinimas ir numeris
	ISO 27001 audito paslaugų pirkimas, CVP IS Nr......

	3.3. Informacija apie Europos Sąjungos lėšomis finansuojamą projektą arba kitą projektą
	Netaikoma


	3.4. Šalių įsipareigojimai bei patvirtinimai
	3.4.1. [bookmark: įsipareigojimai][bookmark: _Ref451948559][bookmark: _Ref226859290][bookmark: _Ref170207386][bookmark: _Ref113349624]Pirkėjas įsipareigoja:
3.4.1.1. [bookmark: _Ref369521668][bookmark: _Ref396724068][bookmark: _Ref170207389][bookmark: _Ref113349638] priimti laiku ir kokybiškai suteiktas Paslaugas ir už jas laiku atsiskaityti su Tiekėju Sutartyje numatytais terminais ir tvarka;
3.4.1.2. laiku pateikti Tiekėjui visus reikiamus dokumentus bei informaciją ir užtikrinti jo paskirtiems specialistams prieigą į atitinkamas Pirkėjo patalpas ir objektus, kiek tai reikalinga tinkamai teikti Paslaugas;
3.4.1.3. akreditacijos įmonei atliekant Tiekėjo auditą, leisti akredituojančios įmonės atstovams stebėti, kaip Tiekėjas atlieka ISVS sertifikavimo ar priežiūros auditus pagal ISO/IEC 27001 standarto reikalavimus NMA, kad jie galėtų spręsti apie paties Tiekėjo ISVS ir jo teikiamų paslaugų kokybę. Akreditacijos įmonės atstovai privalo laikytis šios Sutarties Bendrųjų sąlygų 13 skyriaus „Konfidenciali informacija“ nuostatų;
3.4.1.4. užtikrinti, jog Pirkėjo atstovas dalyvautų Tiekėjo organizuojamuose pasitarimuose dėl Sutarties vykdymo, pateiktų Tiekėjo reikalaujamus ir Pirkėjo turimus Paslaugoms teikti reikalingus duomenis, dokumentus bei dalyvautų priimant sprendimus;
3.4.1.5. vykdyti kitus Sutartimi prisiimtus įsipareigojimus.
3.4.2. Tiekėjas įsipareigoja:
3.4.2.1.  pradėti Pirkėjo ISVS sertifikavimą ir priežiūros auditus tik gavus rašytinį Pirkėjo prašymą;
3.4.2.2. šioje Sutartyje nustatytomis sąlygomis ir nustatytu laiku pradėti, tinkamai atlikti, užbaigti ir perduoti Pirkėjui šioje Sutartyje nurodytas Paslaugas;
3.4.2.3. užtikrinti, kad Sutartyje nurodytas Paslaugas teiks nepriklausomi auditoriai. Sertifikavimo įstaiga taip pat turi būti nepriklausoma;
3.4.2.4.  sertifikavimo audito metu įvertinti ar Pirkėjo ISVS atitinka ISO/IEC 27001 standarto aktualios redakcijos reikalavimus;
3.4.2.5.  jeigu bus nustatyta, kad Pirkėjo ISVS atitinka ISO/IEC 27001 standarto aktualios redakcijos reikalavimus, išduoti Pirkėjui tai patvirtinantį sertifikatą;
3.4.2.6.  sertifikato galiojimo laikotarpiu ne rečiau kaip kas dvylika mėnesių atlikti ISVS priežiūros auditus pagal ISO/IEC 27001 standarto aktualios redakcijos reikalavimus;
3.4.2.7.  užtikrinti, kad Tiekėjo paskirti specialistai, atitinka Paslaugų pirkimo sąlygose nustatytus reikalavimus;
3.4.2.8.  užtikrinti, kad Tiekėjas ir jo paskirti specialistai neturės interesų konflikto, dėl kurio negalėtų būti teikiamos Paslaugos pagal šią Sutartį;
3.4.2.9. užtikrinti, kad specialistai Paslaugas teiks lietuvių kalba arba Tiekėjo lėšomis bus užtikrintas vertimas į lietuvių kalbą;
3.4.2.10.  užtikrinti gaunamų dokumentų tinkamą apsaugą ir saugojimą;
3.4.2.11.  laikytis konfidencialumo reikalavimų, nurodytų Sutarties Bendrųjų sąlygų 13 skyriuje „Konfidenciali informacija“;
3.4.2.12. pagal poreikį informuoti Pirkėją apie Sutarties vykdymo eigą; 
3.4.2.13. užtikrinti, jog Tiekėjo atstovas dalyvautų Pirkėjo organizuojamuose pasitarimuose dėl Sutarties vykdymo, pateiktų Pirkėjui reikalaujamus ir Tiekėjo turimus su Paslaugų teikimu susijusius duomenis, dokumentus bei dalyvautų priimant sprendimus;
3.4.2.14. akreditacijos įmonei atliekant Pirkėjo auditą, leisti akredituojančios įmonės atstovams stebėti kaip Tiekėjas atlieka ISVS sertifikavimo ar priežiūros auditus pagal ISO/IEC 27001 standarto reikalavimus NMA, kad jie galėtų spręsti apie Pirkėjo ISVS atitiktį akreditaciniams kriterijams. Akreditacijos įmonės atstovai privalo laikytis šios Sutarties Bendrųjų sąlygų 13 skyriaus „Konfidenciali informacija“ nuostatų;
3.4.2.15. vykdyti kitas šioje Sutartyje nustatytas pareigas.


	4. PASLAUGŲ SUTEIKIMO TERMINAI IR PASLAUGŲ PERDAVIMO – PRIĖMIMO TVARKA

	4.1. Paslaugų suteikimo terminas, kai Paslaugos yra vienkartinio pobūdžio, teikiamos periodiškai arba pagal Pirkėjo Užsakymą
	 Paslaugos teikiamos Techninėje specifikacijoje nustatytais terminais.

	4.2. Paslaugų / jų dalies / etapo / periodo suteikimo termino pratęsimas

	Netaikoma

	4.3. Užsakymų teikimo tvarka
	Pirkėjas Paslaugas užsako laikydamasis Sutartyje ir Techninėje specifikacijoje nustatytos tvarkos.


	4.4. Dėl minimalios Užsakymo vertės ar apimties
	Netaikoma

	4.5. Pateikiami dokumentai
	4.5.1. Dokumentai nurodyti Specialiųjų sąlygų 3.4.2 papunkčiuose bei Techninėje specifikacijoje.
4.5.2. Pirkėjas numato galimybę sudaryti papildomą susitarimą, susijusį su sertifikavimo procesu, sertifikatų bei ženklo naudojimu (pvz. Susitarimas dėl sertifikavimo ir sertifikato/ ženklo naudojimo).


	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas

	Fiksuotos kainos kainodara

	5.2. Pradinės Sutarties vertė ir Sutarties kaina, kai taikoma fiksuotos kainos kainodara








	Pradinės Sutarties vertė yra (nurodyti sumą skaičiais) Eur (nurodyti sumą žodžiais) be PVM.
PVM sudaro (nurodyti sumą skaičiais) Eur (nurodyti sumą žodžiais).
Sutarties kaina yra (nurodyti sumą skaičiais) Eur (nurodyti sumą žodžiais) su PVM.

Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Paslaugų kiekį ir (ar) apimtį.

	5.3. Sutarties kainos / įkainių perskaičiavimas taikant peržiūros taisykles

	Sutarties kainos bus perskaičiuojamos:
5.3.1. dėl PVM tarifo pasikeitimo;
5.3.2. dėl Sutarties kainų lygio pokyčio.


	5.3.1. Sutarties kainos / įkainių peržiūra dėl PVM tarifo pasikeitimo
	5.3.1.1. Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytoms kainoms, Sutarties kainos perskaičiuojamos nekeičiant Paslaugų kainos be PVM.
5.3.1.2. Perskaičiavimas įforminamas Susitarimu ne vėliau kaip per 10 darbo dienų (dešimt darbo dienų) nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. 
5.3.1.3. Nauja kaina gali būti pradėta taikyti nuo susijusių teisės aktų įsigaliojimo dienos ir taikoma tik toms Paslaugoms, kurios užsakytos po naujų Paslaugų mokesčių įsigaliojimo dienos.


	5.3.2. Sutarties kainos / įkainių peržiūra dėl kitų mokesčių, lemiančių Paslaugų kainos / įkainių pokytį, pasikeitimo
	Netaikoma


	5.3.3. Sutarties kainos / įkainių peržiūra dėl kainų lygio pokyčio

	Paslaugų kainos dėl kitų mokesčių ir bendro kainų lygio pasikeitimo ar paslaugų grupių kainų pokyčių Sutarties galiojimo metu gali būti perskaičiuojamos (didinamos arba mažinamos) kas 12 mėn. nuo Sutarties pasirašymo. Perskaičiavimas atliekamas esant toliau nustatytoms aplinkybėms:
5.3.3.1. jeigu pagal Valstybės duomenų agentūros duomenis Lietuvos Respublikos metinė infliacija (pagal vartotojų kainų indeksą (VKI)) pasiekia 10 ar daugiau procentų arba metinė defliacija pasiekia -10 ar mažiau procentų ribą (duomenų šaltinis - http://vda.lrv.lt);
5.3.3.2. kaina perskaičiuojama pagal žemiau pateiktą formulę:
[image: ]


Cpn – perskaičiuota Paslaugoms taikomas kaina;
Sn – Sutartyje numatyta Paslaugoms taikoma kaina;
I – metinės infliacijos arba defliacijos (defliacijos atveju procentas įrašomas su minuso ženklu) (pagal vartotojų kainų indeksą (VKI)) dydis procentais. Perskaičiavimui taikomas paskutinį prieš prašymo perskaičiuoti įkainį pateikimo mėnesį paskelbtas Lietuvos Respublikos Metinės infliacijos / defliacijos rodiklis (bet kuriuo atveju ne ankstesnis nei 13 (trylikto) mėnesio nuo Sutarties įsigaliojimo arba nuo paskutinio įkainio perskaičiavimo dėl infliacijos / defliacijos rodiklis), pvz. jei prašymas pateikiamas gruodžio mėn., perskaičiavimui taikomas lapkričio mėn. skelbtas infliacijos / defliacijos rodiklis;
X - defliacijos atveju ( -10), infliacijos atveju 10.
5.3.3.3. perskaičiuotos kainos įforminimas: kainos perskaičiavimas įforminamas dvišaliu Pirkėjo ir Tiekėjo pasirašomu papildomu susitarimu. Nei viena iš Šalių neturi teisės atsisakyti pasirašyti tokio susitarimo be pagristų̨ priežasčių̨. Prie Paslaugų kainos perskaičiavimo yra būtina pridėti šiuos Sutarties šalių įgaliotų atstovų pasirašytus priedus: kainos Eur be PVM perskaičiavimą pagrindžiančius dokumentus, skaičiavimą pagrindžiančius dokumentus;
5.3.3.4. kaina Eur be PVM laikoma perskaičiuota, kai Sutarties Šalys pasirašo susitarimą̨ dėl kainos perskaičiavimo. Perskaičiuota kaina pradedama taikyti nuo kitos dienos po susitarimo dėl Paslaugų kainos perskaičiavimo pasirašymo. Už Paslaugas, užsakytas iki susitarimo dėl kainos perskaičiavimo įsigaliojimo dienos, Pirkėjas apmoka taikant iki tol galiojusią kainą;
5.3.3.5. perskaičiuota kaina taikoma tik neišpirktiems pagal Sutartį Paslaugų kiekiams (apimtims).


	5.3.4. Sutarties kainos / įkainių peržiūra dėl kainų lygio pokyčio pagal Paslaugų grupių kainų pokyčius
	Netaikoma


	5.4. Sutarties kainos / įkainių apskaičiavimas taikant kiekio (apimties) keitimo taisykles
	Netaikoma

	[bookmark: atsiskaitymotvarka]5.5. Atsiskaitymo su Tiekėju terminas ir tvarka
	[bookmark: _Ref113349552][bookmark: _Ref113350042][bookmark: _Ref170207494][bookmark: _Ref228853558][bookmark: _Ref396723859]5.5.1. Už Tiekėjo tinkamai ir kokybiškai suteiktas Paslaugas (už ISVS sertifikavimą ir už kiekvieną priežiūros auditą atskirai) Pirkėjas moka pagal Sutarties priede Nr. 1 nurodytas kainas.
5.5.3. Suteiktos Paslaugos (už ISVS sertifikavimą ir už kiekvieną priežiūros auditą atskirai) įforminamos paslaugų perdavimo ir priėmimo aktu (toliau – Aktas) (priedas Nr. 3). Tiekėjas suderinęs su Pirkėjo atsakingu atstovu, pateikia Pirkėjui Aktą, kurį Pirkėjas pasirašo tik po to, kai įsitikina, kad Sutartyje numatytos Paslaugos suteiktos laiku, tinkamai pagal visus Sutartyje ir jos prieduose nustatytus reikalavimus. Pirkėjas turi teisę pateikti atsisakymą pasirašyti Aktą, motyvuotai nurodydamas pateikto Akto netikslumus, kuriuos Tiekėjas privalo pašalinti per 5 (penkias) darbo dienas.
5.5.4. PVM sąskaita faktūra pateikiama per 3 (tris) darbo dienas pasirašius Aktą. Pateiktose PVM sąskaitose faktūrose, avansinėse sąskaitose be privalomų rekvizitų, turi būti nurodytas šios Sutarties numeris ir data.
[bookmark: _Hlk169617501]5.5.5. Sąskaitos faktūros, kreditiniai ir debetiniai dokumentai, avansinės sąskaitos turi būti teikiamos naudojantis „Sąskaitų administravimo bendroji informacinė sistema“ (SABIS) priemonėmis.
5.5.6. Pirkėjas per 30 (trisdešimt) kalendorinių dienų nuo PVM sąskaitos faktūros gavimo dienos už Paslaugas sumoka PVM sąskaitoje faktūroje nurodytą sumą, pervesdamas pinigus į Tiekėjo Specialiųjų sąlygų 1.2.5. papunktyje nurodytą atsiskaitomąją sąskaitą banke.


	5.6. Avansas
	Netaikoma


	5.7. Avanso užtikrinimas
	Netaikoma
 

	6. PASLAUGŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Sutarties galiojimo laikotarpiu


	6.2. Terminas Paslaugų trūkumams pašalinti
	Bet kuriuo Sutarties galiojimo metu nustačius Paslaugų trūkumų, Tiekėjas turi juos pašalinti Sutartyje nustatyta tvarka. Jei Tiekėjas nesutinka su pareikštomis pretenzijomis, kilę ginčai sprendžiami Bendrųjų sąlygų 7 skyriuje nustatyta tvarka.


	6.3. Kokybinių kriterijų įgyvendinimo ir tikrinimo tvarka
	Netaikoma 

	7. SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI

	[bookmark: subtiekėjaiirspec]7.1. Sutarties vykdymui pasitelkiami subtiekėjai ir (ar) specialistai
	7.1.1. Sutarčiai vykdyti pasitelkiami šie subteikėjai: [surašyti pasiūlyme nurodytus subteikėjus, jeigu tokių nėra parašyti žodį „nėra“].

7.1.2. Sutarčiai vykdyti pasitelkiami specialistai nurodyti Sutarties priede Nr. 6.

7.1.3. Subtiekėjų ir / ar specialistų pasitelkimo ir keitimo tvarka nurodyta Bendrųjų sąlygų 3.2 skyriuje.


	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas netesybomis (delspinigiais, bauda).


	8.2 Sutarties įvykdymo užtikrinimo galiojimo terminas
	Netaikoma


	8.3. Sutarties įvykdymo užtikrinimo pateikimas
	Netaikoma


	9. ŠALIŲ ATSAKOMYBĖ

	9.1. Pirkėjui taikomos netesybos už mokėjimų pagal Sutartį vėlavimą
	9.1.1. Jei Pirkėjas, gavęs tinkamai pateiktą ir užpildytą sąskaitą faktūrą, uždelsia atsiskaityti už tinkamai Tiekėjo suteiktas kokybiškas Paslaugas arba neapmoka Tiekėjo išankstinės sąskaitos per Sutartyje nurodytą terminą, Tiekėjui pareikalavus nuo kitos nei nustatytas terminas dienos, skaičiuoja Pirkėjui 0,02 (dviejų šimtųjų) procento dydžio delspinigius nuo neapmokėtos sumos už kiekvieną vėlavimo dieną.
9.1.2. Pirkėjui negavus lėšų iš valstybės biudžeto ir/ar kitų finansavimo šaltinių, delspinigiai pradedami skaičiuoti praėjus 30 (trisdešimt) kalendorinių dienų nuo atsiskaitymo termino pabaigos, išskyrus Pirkėjo vykdomų projektų atvejais, kada atsiskaitymas su Tiekėju atliekamas sąskaitų apmokėjimo metodu pagal Pirkėjo vykdomų projektų taisykles.


	9.2. Tiekėjui taikomos netesybos
	9.2.1. Jei Tiekėjas nevykdo arba netinkamai vykdo vieną ar daugiau prievolių, kylančių iš Sutarties, ir Pirkėjui raštu pareikalavus įvykdyti prievolę per nustatytą protingą terminą to nepadaro, Tiekėjas privalo sumokėti Pirkėjui 1 200 Eur (vieno tūkstančio dviejų šimtų eurų) dydžio baudą ir atlyginti visus Pirkėjo dėl Sutarties nevykdymo ar netinkamo vykdymo patirtus nuostolius.


	9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka
	9.3.1. Pirkėjui nutraukus Sutartį dėl esminio Sutarties pažeidimo, Tiekėjas privalo sumokėti 1 200 Eur (vieno tūkstančio dviejų šimtų eurų) dydžio baudą.
9.3.2. Tiekėjui nutraukus Sutartį nesilaikant Bendrosiose sąlygose ir Specialiosiose sąlygose nustatytos tvarkos, Pirkėjo reikalavimu, Tiekėjas turi sumokėti 1 200 Eur (vieno tūkstančio dviejų šimtų eurų) dydžio baudą.


	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos
	[bookmark: bauda]100 Eur (vienas šimtas eurų) už kiekvieną tvarkos nesilaikymo atvejį.


	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	Netaikoma

	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	Tiekėjas, pažeidęs Sutarties sąlygas ir perdavęs bet kokią iš Pirkėjo gautą konfidencialią informaciją, susijusią su sutartinių įsipareigojimų vykdymu, tretiesiems asmenims, sumoka Pirkėjui 600 (šešių šimtų) Eur dydžio baudą ir atlygina visus Pirkėjo patirtus nuostolius, kiek jų nepadengia sumokėta bauda Lietuvos Respublikos įstatymų nustatyta tvarka. Pirkėjas pasilieka teisę, esant pagrindui, atlikti Tiekėjo auditą, siekiant įsitikinti, kaip vykdomi šioje Sutartyje nustatyti informacijos saugos ir konfidencialumo reikalavimai.


	9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu
	Netaikoma

	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	Netaikoma


	9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo
	Netaikoma

	9.10. Kitos netesybos
	Netaikoma

	10. ESMINĖS SUTARTIES SĄLYGOS

	10.1. Esminės Sutarties sąlygos
	10.1.1. Teikiamų Paslaugų kokybė, kokybinių kriterijų įgyvendinimo tvarka.
10.1.2. Paslaugų atitikimas Techninės specifikacijos reikalavimams.


	10.2. Dideli arba nuolatiniai esminės Sutarties sąlygos vykdymo trūkumai
	10.2.1. Dideliu ar nuolatiniu esminės Sutarties sąlygos vykdymo trūkumu bus laikomas netinkamos kokybės Paslaugų teikimas, jų neatitikimas Sutartyje nustatytiems reikalavimams. 


	11. SUTARTIES GALIOJIMAS IR KEITIMAS

	11.1. Sutarties sudarymas ir įsigaliojimas
	Sutartis laikoma sudaryta ir įsigalioja nuo 2027 m. balandžio 1 d. (arba nuo pasirašymo dienos, jei ši data vėlesnė), ir galioja iki visų sutartinių įsipareigojimų įvykdymo, bet ne ilgiau kaip 36 (trisdešimt šešis) mėnesius. 


	11.2. Sutarties galiojimo termino pratęsimas
	Netaikoma


	12. SUTARTIES NUTRAUKIMAS

	12.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose ir šiais Specialiosiose sąlygose nurodytais atvejais ir nustatyta tvarka:
12.1.1. Pirkėjas turi teisę vienašališkai savo iniciatyva nutraukti Sutartį įspėjęs Tiekėją prieš 60 dienų, nesant Bendrųjų sąlygų 22.2 skyriuje nurodytų aplinkybių.
12.1.2. Tiekėjas turi teisę vienašališkai savo iniciatyva nutraukti Sutartį įspėjęs Pirkėją prieš 90 dienų, nesant Bendrųjų sąlygų 22.3 skyriuje nurodytų aplinkybių. 


	12.2. Esminiai Sutarties pažeidimai
	12.2.1. Tiekėjas sistemingai, nuolat nesilaiko su Pirkėju suderintų Paslaugų teikimo tvarkos ir terminų ir gavęs įspėjimą šių trūkumų neištaiso;
12.2.2. Tiekėjas suteikia Paslaugas, kurios neatitinka Sutartyje ir (ar) įstatymuose nustatytų reikalavimų Paslaugoms;
12.2.3. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą.


	13. APLINKOS APSAUGOS IR SOCIALINIAI KRITERIJAI 

	[bookmark: aplinkosaps]13.1. Su perkamomis paslaugomis susiję  aplinkos apsaugos kriterijai 
	Aplinkosauginiai kriterijai Paslaugoms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.3. papunkčiu.


	13.2. Su perkamomis Paslaugomis susiję socialiniai kriterijai
	Netaikoma


	14. BENDRŲJŲ SĄLYGŲ PAKEITIMAI IR PAPILDYMAI 


	14.1. 
	14.1.1. Šalys susitaria pakeisti Sutarties Bendrųjų sąlygų 3.4.1 punktą ir išdėstyti jį nauja redakcija:
3.4.1. Tiesioginis atsiskaitymas su subtiekėjais dėl pirkimo sutarties ypatumų nebus vykdomas.

14.1.2. Šalys susitaria išbraukti Sutarties Bendrųjų sąlygų 3.4.1.1-3.4.1.4 punktus.

Šalys susitaria pakeisti Sutarties Bendrųjų sąlygų 14.2 punktą ir išdėstyti jį nauja redakcija:
14.2. Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja laikytis Sutarties priede Nr. 5 numatytų reikalavimų.


	14.2.
	Šalys susitaria papildyti Sutarties Bendrąsias sąlygas nurodytais punktais: 
13.6. Konfidencialia informacija pagal šią Sutartį laikoma:
13.6.1. bet kokiu būdu išreikšta informacija (raštu ar elektronine forma), kuri gaunama vykdant šia Sutartimi prisiimtus įsipareigojimus ir kuri yra susijusi su Pirkėjo atliekamomis funkcijomis;
13.6.2.	duomenys, asmens duomenys, elektroniniai dokumentai: duomenų bazės, duomenų failai ir kt., sistemų dokumentai, naudotojų vadovai, eksploatacijos ar pagalbinės procedūros, archyvuota informacija ar kiti dokumentai, parengti Pirkėjo ar jos darbuotojų, kuriuose yra Sutarties 13.6.1 papunktyje paminėtos informacijos ar kurie yra parengti remiantis aukščiau minėta informacija;
13.6.3.	kita informacija, kuri bent vienos iš Šalių laikoma konfidencialia ir neviešinama; tokiu atveju Šalis, atskleidžianti informaciją, atskleisdama informuoja kitą Šalį apie jos konfidencialumą.
13.7. Tiekėjas įsipareigoja:
13.7.1.	naudotis konfidencialia informacija tik sutartinių įsipareigojimų vykdymo tikslais;
13.7.2.	neskleisti, negarsinti ir neperduoti tretiesiems asmenims bei nenaudoti trečiųjų fizinių ar juridinių asmenų interesams konfidencialios informacijos, kuri bet kokia forma sutartinių įsipareigojimų tikslais buvo gauta iš Pirkėjo, Sutarties galiojimo laikotarpiu ir po Sutarties įvykdymo ar jos nutraukimo be išankstinio rašytinio Pirkėjo sutikimo, jeigu Lietuvos Respublikos įstatymai bei kiti teisės aktai nenustato kitaip;
13.7.3.	užtikrinti konfidencialios informacijos apsaugą, t. y. užkirsti galimybę tretiesiems asmenims sužinoti tokią informaciją;
13.7.4.	visais atvejais pranešti Pirkėjui apie nesankcionuotą konfidencialios informacijos atskleidimą, informacijos saugumo įvykius ir silpnąsias vietas; taip pat Pirkėją nedelsiant informuoti apie aukščiau nurodytų nesklandumų pašalinimą;
13.7.5.	pranešti Pirkėjui apie atleistą Tiekėjo darbuotoją tą pačią dieną, kad jam būtų panaikintos turėtos prieigos teisės prie Pirkėjo informacijos ar informacinių sistemų;
13.7.6. laikytis Pirkėjo Informacijos saugumo politikos ir darbo su konfidencialia informacija nuostatų ir principų[footnoteRef:1]: [1:  NMA informacijos saugumo politikos santrauka skelbiama www.nma.lt skiltyje Apie NMA/Informacijos sauga  ] 

13.7.6.1. informacijos konfidencialumo – konfidencialios informacijos apsaugos nuo nesankcionuoto paskelbimo;
13.7.6.2. vientisumo – konfidencialios informacijos apsaugos nuo nesankcionuoto ar atsitiktinio pakeitimo;
13.7.6.3. prieinamumo – užtikrinimo, kad konfidenciali informacija yra prieinama legaliems naudotojams, t. y. asmenims, kurie Tiekėjo paskirti atsakingais už duomenų / asmens duomenų gavimą pagal Sutartį, ir tik tada, kai ji (konfidenciali informacija) reikalinga siekiant tinkamai vykdyti Sutarties sąlygas.
13.8.	Pasibaigus Sutarties galiojimui / nutraukus Sutartį, Tiekėjas nedelsdamas privalo:
13.8.1.	grąžinti konfidencialią informaciją ją suteikusiam Pirkėjui;
13.8.2.	įpareigoti asmenis, kuriems konfidenciali informacija buvo atskleista, grąžinti Pirkėjui arba sunaikinti ar galutinai ištrinti visas elektronines bylas, analizes, tyrinėjimus, pastabas ir kitus dokumentus, kuriuose yra konfidencialios informacijos ar kurie yra parengti remiantis konfidencialia informacija;
13.8.3.	patvirtinti Pirkėjui šiame punkte nustatytų įsipareigojimų įvykdymą raštu.
13.9.	Teikėjas turi teisę atskleisti konfidencialią informaciją ar jos dalis tik tiems savo darbuotojams, kurie yra susipažinę su konfidencialios informacijos reikalavimais, nustatytais šioje Sutartyje ir teisės aktuose, kurie susiję su asmens duomenų apsauga. NMA konfidencialios informacijos atskleidimas vykdomas saugiu elektroniniu parašu, sukurtu saugia parašo formavimo įranga ir patvirtintu galiojančiu kvalifikuotu sertifikatu, pasirašius konfidencialumo pasižadėjimą (Sutarties priedas Nr. 4), kuris turi būti atsiųstas NMA elektroniniu paštu pasizadejimai@nma.lt  tą pačią dieną, kai Teikėjo paskirtas darbuotojas pradeda darbą NMA ar su NMA konfidencialia informacija. Tokiu atveju, jei Teikėjo darbuotojas neturi saugaus elektroninio parašo, NMA pateikiamas popierinis darbuotojo pasirašytas konfidencialumo pasižadėjimo originalas. 
13.10.	Jei konfidenciali informacija teikiama elektroniniu paštu, ji turi būti suarchyvuota zip formatu, apsaugota slaptažodžiu, kurį Šalys suderina telefonu ar kita forma.


	14.3.
	Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose arba prieduose.


	15. SUTARTIES PRIEDAI

	15.1. Priedas Nr. 1
	Paslaugų kainos 

	15.2. Priedas Nr. 2
	Techninė specifikacija

	15.3. Priedas Nr. 3
	Paslaugų perdavimo ir priėmimo aktas (forma)

	15.4. Priedas Nr. 4
	Konfidencialumo pasižadėjimas (forma)

	15.5. Priedas Nr. 5
	Standartinės duomenų tvarkymo sąlygos

	15.6. Priedas Nr. 6
	Specialistų sąrašas

	16. ŠALIŲ ATSTOVŲ PARAŠAI

	PIRKĖJAS
	TIEKĖJAS

	(nurodomos atstovo pareigos, vardas, pavardė)
	(nurodomos atstovo pareigos, vardas, pavardė)



______________
[bookmark: Kaina_1]2026 m.     d.                                                        ISO 27001 audito paslaugų teikimo sutarties Nr. VPS9-                                              1 priedas

PASLAUGŲ KAINOS

	Eil. Nr.
	Paslauga
	Kiekis,
vnt.
	Vieneto kaina, Eur be PVM
	Vieneto kaina, Eur su PVM

	I
	II
	III
	IV
	V

	1.
	Informacijos saugumo vadybos sistemos sertifikavimo pagal ISO/IEC 27001 standarto aktualią redakciją paslaugos
	1
	
	

	2.
	Informacijos saugumo vadybos sistemos priežiūros audito pagal ISO/IEC 27001 standarto aktualią redakciją paslaugos
	2
	
	




2026 m. d. 
ISO 27001 audito paslaugų teikimo sutarties Nr. VPS9-
[bookmark: technine1]2 priedas

[bookmark: techninė2priedas]TECHNINĖ SPECIFIKACIJA

I. ĮVADAS


1.	Pirkimo tikslas ir objektas:
1.1.	organizuojamo Paslaugų pirkimo tikslas – atrinkti teikėją, kuris, atlikdamas šioje techninėje specifikacijoje numatytas veiklas, pagal ISO/IEC 27001 standarto aktualios redakcijos reikalavimus sertifikuotų Nacionalinėje mokėjimo agentūroje prie Žemės ūkio ministerijos (toliau – NMA) įdiegtą informacijos saugumo vadybos sistemą (toliau – ISVS) bei išduoto sertifikato galiojimo laikotarpiu atliktų NMA ISVS priežiūros auditus; 
1.2.	pirkimo objektas – NMA ISVS auditas pagal ISO/IEC 27001 standarto aktualios redakcijos reikalavimus, parengta audito ataskaita ir išduotas atitikties sertifikatas, sertifikato galiojimo laikotarpiu atlikti NMA ISVS priežiūros auditai ne rečiau kaip kas dvylika mėnesių.
2.	NMA yra savarankiška Lietuvos Respublikos (toliau – LR) vykdomosios valdžios institucija – biudžetinė įstaiga, finansuojama iš LR valstybės biudžeto, veikianti Žemės ūkio ministerijos akreditavimo srityje, administruojanti valstybės pagalbos ir Europos Sąjungos (toliau – ES) paramos žemės ūkiui, kaimo plėtrai, žuvininkystei lėšas bei atliekanti jų mokėjimo ir kontrolės funkcijas. NMA yra atsakinga už bendrosios žemės ūkio politikos (BŽŪP) paramos priemones. Kadangi paramos priemonėms administruoti NMA naudoja sudėtingas informacines sistemas, informacijos sauga yra labai svarbi, o informacijos praradimas turėtų neigiamų pasekmių NMA veiklai. Siekdama užtikrinti tinkamą informacinių sistemų naudojimą bei įvedamos informacijos išsamumą ir patikimumą, NMA yra sukūrusi ir įdiegusi ISVS. NMA ISVS galioja ir taikoma administruojant valstybės pagalbos ir ES paramos žemės ūkiui, kaimo plėtrai ir žuvininkystei lėšas bei atliekant jų mokėjimo ir kontrolės funkcijas. NMA ISVS šiuo metu yra sertifikuota pagal DIN EN ISO/IEC 27001:2022  standartą (sertifikatas galioja iki 2027 m. birželio 20 d.), kaip numatyta 2014 m. kovo 11 d. Komisijos deleguotajame reglamente (ES) Nr. 907/2014, kuriuo papildomos Europos Parlamento ir Tarybos reglamento (ES) Nr. 1306/2013 ir 2021 m. gruodžio 7 d. Komisijos deleguotajame reglamente (ES) Nr. 2022/127, kuriuo papildomos Europos Parlamento ir Tarybos reglamento (ES) 2021/2116 nuostatos dėl mokėjimo agentūrų ir kitų įstaigų, finansų valdymo, sąskaitų patvirtinimo, užstatų ir dėl euro naudojimo.

II. ARCHITEKTŪROS APRAŠYMAS

3.	Pagrindinė NMA naudojama informacinė sistema yra Žemės ūkio paramos informacinė sistema (toliau – ŽŪPAIS), kurios paskirtis yra užtikrinti efektyvų valstybės ir ES paramos lėšų administravimą ir kuri yra sudaryta iš atskirų posistemių (pagal paramos rūšis). Dauguma ŽŪPAIS posistemių yra sukurtos naudojant „Oracle“ technologijas („Oracle DB“, „Oracle WebLogic Suite“, „Oracle Application Server“, „Oracle eBusiness Suite“). Modulių klientinės dalys yra sukurtos naudojant „Oracle Forms ir Reports“.
4.	NMA naudojamų ŽŪPAIS modulių ir kitų vidinių informacinių sistemų trumpas aprašymas:
	Eil. Nr.
	Sistema[footnoteRef:2] [2:  Sąrašas aktualus 2026 m. spalio 5 d.] 

	Aprašymas
	Technologijos

	1. 
	ALNSIS
	www.alnsis.lt svetainė, kurioje pateikiama pagrindinė informacija apie automatinę laukų nuolatinio stebėjimo sistemą
	Ubuntu  OS, MariaDB, OpenLiteSpeed

	2. 
	AUTOAUDIT 
	Veiklos audito valdymo sistema. 
	AutoAudit, Microsoft SQL Server

	3. 
	DVS (archyvinė IS)
	Dokumentų valdymo sistema.
	DocLogix produktas Microsoft technologijų pagrindu, Microsoft SQL Server

	4. 
	Išorinė svetainė 
	Įmonės išorinė svetainė www.nma.lt 
	Linux OS, PHP ir MariaDB, Apache 

	5. 
	Išorinė svetainė 
	paramazuvininkystei.lt
	Debian OS, naudojama Apache, Mysql, PHP, Svetainės turinio valdymo sistema - Wordpress. 

	6. 
	KDS
	Konfidencialių dokumentų saugyklos ir saugių procesų valdymo sistema
	DocuWare ENTERPRISE Server, Microsoft SQL Server 

	7. 
	Klausimų ir atsakymų portalas 
	Sistema, skirta gauti klausimus iš pareiškėjų bei teikti atsakymus. 
	CA Service desk, Microsoft SQL Server

	8. 
	Pagalbos portalas/ IVANTI pagalbos portalas
	Sistema, skirta pagalbos kreipinių, saugos incidentų bei pakeitimų registravimui ir jų vykdymo valdymui.
	CA Service desk, Microsoft SQL Server/ Ivanti service desk

	9. 
	PAVS (archyvinė IS)
	Personalo apskaitos ir kontrolės bei materialinių ir finansinių išteklių valdymo apskaitos ir kontrolės sistema. 
	Microsoft Dynamics NAV , Microsoft SQL Server , 

	10. 
	Praėjimo kontrolės informacinė sistema
	Sistema, skirta fizinei praėjimo prieigai valdyti
	Npoint , postgreSQL, Wamp Server 

	11. 
	SharePoint Portalas
	Sistema sudaryta iš vidinės informacinės sistemos (VIS), užduočių valdymo informacinės sistemos (UVIS) bei kt. registrų sukurtų SharePoint priemonėmis.
	Microsoft SharePoint Server , Office online server, Microsoft SQL Server 

	12. 
	Spausdinimo sistema
	Sistema, skirta spausdinimo prieigai valdyti.
	YSoft SafeQ, PostgreSQL

	13. 
	Stekas (archyvinė IS)
	Darbo užmokesčio sistema.

	Stekas

	14. 
	Teisių valdymo sistema
	Tapatybės ir teisių valdymo sistema.
	Symantec Identity Manager, Microsoft SQL Server 

	15. 
	Stebėjimo sistema
	Informacinių sistemų infrastruktūros stebėjimo sistema
	Zabbix, \ MySQL

	16. 
	VAIS (archyvinė IS)
	Vidaus apskaitos sistema.
	Microsoft Dynamics NAV, Microsoft SQL Server 

	17. 
	NMAagro
	Informacinė sistema ir aplikacija skirta duomenų apie žemės naudmenas pateikimui, saugojimui
	Svetainė - Centos, Apache, MariaDB ;
Mobili aplikacija - Windows Server 2022, MSSQL, IIS

	18. 
	SIEM sistema
	Žurnalinių įrašų ir koreliacijos sistema
	FortiSiem

	19. 
	PAM
	Privilegijuotų naudotojų valdymo sistema
	Senhasegura installation appliance

	20. 
	Mokymų sistema
	Mokymų sistema
	Moodle

	21. 
	
	
	

	20.
	PADIS
	Personalo valdymo ir darbo užmokesčio apskaitos sistema
	Labbis Bonus

	ŽŪPAIS (Žemės ūkio paramos administravimo informacinė sistema)

	22. 
	ATIS (archyvinė IS)
	Atskirų tiesioginių išmokų už baltąjį cukrų administravimas.
	Oracle Application Server, Oracle DB EE

	23. 
	
	
	

	24. 
	KPPAIS
	Kaimo plėtros 2004–2006 metų plano priemonių administravimo modulis.
	Oracle Application Server, Oracle DB EE

	25. 
	KPPAIS 2
	Lietuvos kaimo plėtros 2007–2013 ir 2014-2020 metų programos priemonių administravimo modulis.
	Oracle WebLogic Suite, Oracle DB EE

	26. 
	KM (plotinės)
	Kontrolės modulis
	Oracle WebLogic Suite; Oracle Forms Server; Oracle Reports Server; Oracle Net Client; Oracle Load Balancer Server; Oracle Load Balancer Client; Java JRE; Tomcat; OracleDatabase Enterprise Edition; Oracle WebLogic Server

	27. 
	PA
	Palydovinio atpažinimo saugykla
	Oracle DatabaseEnterprise Edition

	28. 
	PAM
	Plotinių priemonių palydovinio monitoringo informacinė sistema
	Oracle Application Server; Oracle Forms Server; Oracle Reports Server; Oracle Net Client; Oracle Load Balancer Server; Oracle Load Balancer Client; Java JRE; Tomcat; OracleDatabase Enterprise Edition, ; Oracle WebLogic Server

	29. 
	KVAIS (Pienas) (archyvinė IS)
	Pieno kvotų administravimo modulis.
	Oracle Application Server, Oracle DB EE

	30. 
	NPAIS
	Nacionalinės paramos administravimo modulis.
	Oracle APEX, Oracle DB EE; ;JAVA JDK; Tomcat; Oracle Rest Data Services

	31. 
	OAS
	Oracle apskaitos informacinės sistemos modulis.
	Oracle E-Business Suite R12; Oracle DB EE. Duomenų analizei ir ataskaitoms taip pat naudojamas Oracle Discoverer įrankis.

	32. 
	PRAS
	Pranešimų administravimo sistema.
	Oracle Application Server, Oracle DB EE

	33. 
	Portalas
	Informacinis portalas.
	NGINX; OracleXE; Java  ir Tomcat ; Apache; Postgres

	34. 
	PRIS
	Pareiškėjų registravimo informacinė sistema.
	Oracle Application Server, Oracle DB EE

	35. 
	SDS/SDS_NAD
	Statistinė duomenų saugykla, kuri ima duomenis iš  ŽŪPAIS posistemių bei atveria duomenis į atvirų duomenų portalą.
	Oracle DatabaseEnterprise Edition Release; Oracle BI Standard Edition One, Oracle weblogic

	36. 
	STIS (archyvinė IS)
	Supaprastintų tiesioginių išmokų administravimo modulis (kartu su GIS1 posisteme).
	Oracle Application Server, Oracle DB EE

	37. 
	UAIS
	Užstatų administravimo informacinės sistemos modulis.
	Oracle Application Server, Oracle DB EE

	38. 
	PPAIS
	Plotinių priemonių administravimo informacinė sistema 
	Oracle Application Server, Oracle DB EE

	39. 
	GIS3
	Geografinės informacijos posistemė
	Oracle Database Enterprise Edition; Qgis, Apache, Tomcat, MapProxy, CentOS.

	40. 
	PVP
	Projektų vykdytojų pirkimų posistemė
	Linux OS, PHP ir MySQL

	41. 
	E.paslaugų portalas
	NMA ŽŪPAIS E-paslaugų portalas
	(kuriama sistema)

	42. 
	FAIS
	ŽŪPAIS fondų administravimo informacinė sistema
	(kuriama sistema)



5. Informacinių sistemų architektūros loginė schema[footnoteRef:3]:  [3: ] 

6. ŽŪPAIS ir kitų informacinių sistemų techninę įrangą sudaro apie 200 virtualių tarnybinių stočių, veikiančių valstybinio duomenų centro (toliau - VDC) ir nuosavų resursų pagrindu ir daugiau nei 600  darbo vietų. 
7. Tam, kad būtų užtikrintas pagrindinių informacinių sistemų darbas, naudojamos pagalbinės informacinės sistemos ir programinė bei aparatinė įranga: 
7.1. NMA IT infrastruktūrai ir paslaugoms valdyti – „Computer Associates ServiceDesk“/Ivanti service desk, „Microsoft System Center“, Microsoft Intune ir „Symantec Identity Manager“ programinė įranga;
7.2. NMA IT infrastruktūrai stebėti – „Zabbix“ programinė įranga;
7.3. NMA naudotojų autentifikavimo sistema, veikianti „Microsoft Active Directory“ programinės įrangos pagrindu;
7.4. NMA elektroninio pašto sistema, veikianti „Microsoft Exchange Online“ pagrindu;
7.5. NMA kompiuterizuotose darbo vietose naudojama „Microsoft Windows 11“ operacinė sistema (MS 365 E3);
7.6. atsarginių duomenų kopijų įrašymo/atkūrimo paslauga teikiama VDC;
7.7. kompiuterinis ir IP telefonijos tinklas, kurio ypatumai:
7.7.1. kompiuterinis tinklas veikia „Cisco“ įrangos pagrindu;
7.7.2. IP telefonijos sistema veikia „3CX“ pagrindu, perkama kaip paslauga;
7.7.3. ryšys tarp NMA centrinės būstinės ir filialų sukurtas MPLS technologijos pagrindu;
7.7.4. tinklo srautas ribojamas vidinėmis ir išorinėmis ugniasienėmis, tarpine interneto tarnybine stotimi.
7.8. NMA informacinių sistemų žurnaliniams įrašams rinkti, saugoti ir koreliuoti bei pažeidžiamumams valdyti naudojama Fortinet FortiSIEM, Tenable Nessus Professional, Portswigger Burp Suite Professional programinė įranga;
7.9. Mobiliems įrenginiams valdyti Microsoft Intune.

III. REIKALAVIMAI PROJEKTO EIGAI IR REZULTATAMS

8. Bendri Sutarties uždaviniai yra šie:
8.1. įvertinti, kokiu mastu NMA ISVS atitinka ISO/IEC 27001 standarto aktualios redakcijos reikalavimus, parengiant audito ataskaitą. Jeigu bus nustatyta, kad NMA ISVS atitinka šį standartą, NMA išduoti sertifikatą, galiojantį ne trumpiau nei 3 (tris) metus;
8.2. sertifikato galiojimo laikotarpiu ne rečiau kaip kas dvylika mėnesių atlikti NMA ISVS priežiūros auditus pagal ISO/IEC 27001 standarto reikalavimus, parengiant audito ataskaitas;
8.3. NMA ISVS sertifikavimo ir priežiūros auditų ataskaitos turi būti pateiktos NMA lietuvių kalba rašytine ir elektronine forma – 2 spausdintais egzemplioriais (2 originalai) ir vienu egzemplioriumi elektroninėje laikmenoje, o atitiktį ISO/IEC 27001 standarto aktualios redakcijos reikalavimams patvirtinantis akredituotas sertifikatas ir jo priedas turi būti parengti ir pateikti lietuvių ir anglų kalbomis rašytine ir elektronine forma.
9. NMA ketina pasirinkti kvalifikuotą ISVS audito paslaugų teikėją (sertifikavimo įstaigą), kuri atliktų NMA informacijos saugumo vadybos sistemos sertifikavimą pagal ISO/IEC 27001 standarto aktualios versijos reikalavimus. Sertifikavimas ir priežiūros auditai turi būti vykdomi pagal ISO/IEC 17021-1:2015 ir ISO/IEC 27006-1:2024 standartų reikalavimus, pagal iš anksto su NMA suderintą audito planą. Teikėjas turi pateikti NMA sertifikavimo procedūrą, atlikimo veiksmų planą, kuriame detalizuoti paslaugų atlikimo etapai ir terminai, nurodyti laiką darbo dienomis (pradinio sertifikavimo audito ir kiekvieno iš priežiūros auditų), užtikrinti NMA darbuotojų įtraukimą (prieš kiekvieną auditą teikėjas vėliausiai prieš 2 (dvi) savaites turi informuoti NMA) bei reikalingas priemones.
10. Paslaugos apima visą NMA ISVS:
10.1. NMA tarnautojus ir darbuotojus, dirbančius pagal darbo sutartis (iš viso apie 600 darbuotojų);
10.2. visas NMA vykdomas ir perduotas veiklos funkcijas;
10.3. visų tipų informaciją (žodinę, elektroninę, popierinę ir pan.);
10.4. ŽŪPAIS ir kitas vidines informacines sistemas, taip pat sutarties galiojimo laikotarpiu NMA įdiegtas naujas informacines sistemas;
10.5. NMA patalpas (pagrindinę buveinę ir 10 nutolusių padalinių, esančias: Vilnius, Blindžių g. 17; Alytus, Tvirtovės g.1 / Naujoji g. 2; Kaunas, Taikos pr. 54; Klaipėda, Naujoji Uosto g. 11; Marijampolė, Vytauto g. 28; Panevėžys, Katedros g. 3; Šiauliai, Dvaro g. 78; Tauragė, Prezidento g. 7; Telšiai, Pramonės g. 5; Utena, J. Basanavičiaus g. 126), įrenginius;
10.6. trečiųjų šalių teikiamas paslaugas.

[bookmark: aktas3priedas](Paslaugų suteikimo akto forma)

PASLAUGŲ PERDAVIMO IR PRIĖMIMO AKTAS

20_ m.                         d. Nr. 
Vilnius

Šiuo aktu patvirtinama, kad _________________ (toliau – Teikėjas) Nacionalinei mokėjimo agentūrai prie Žemės ūkio ministerijos (toliau – NMA) tinkamai suteikė šias paslaugas:

	Eil. Nr.
	Paslaugos pavadinimas
	Kiekis 
	Kaina, EUR be PVM
	Kaina, EUR su PVM

	1.
	
	
	
	

	2.
	
	
	
	

	3.
	
	
	
	





Teikėjo atsakingas asmuo:
(Pareigos)				(Parašas)	                      (Vardas, pavardė)

NMA atsakingas asmuo:
(Pareigos)				(Parašas)	                      (Vardas, pavardė)

(Konfidencialumo pasižadėjimo forma)

[bookmark: konfidenc4priedas]KONFIDENCIALUMO PASIŽADĖJIMAS

20__ m._____________ __ d.
 Nr.
__________________
(vieta)

Aš, žemiau pasirašęs (-iusi), 
___________________________________________________,
(vardas, pavardė ir gimimo data)
___________________________________________________,
                                        (kontaktinis telefono numeris arba elektroninio pašto adresas)
1. Esu informuotas (-a), kad konfidencialią informaciją sudaro: 
0. bet kokios formos informacija, susijusi su Nacionalinei mokėjimo agentūrai prie Žemės ūkio ministerijos (toliau – NMA) pavestų funkcijų atlikimu, kurios praradimas gali kelti pavojų NMA veiklai ar informacijos saugumui;
0. komercinė paslaptis, t. y. žinios, susijusios su NMA ar jos klientų ūkine ir finansine veikla, kurių paskelbimas gali padaryti materialinės žalos, pakenkti prestižui ar turėti kitų neigiamų pasekmių NMA ar jos klientams, įskaitant paramos administravimo, NMA ūkinės veiklos ir kitų procedūrų metu gautą informaciją.
1. Įsipareigoju: 
1. saugoti ir tik įstatymų bei kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, – tiek, kiek to reikalauja Lietuvos Respublikos teisės aktai;
1. laikytis NMA Informacijos saugumo politikos;[footnoteRef:4] [4:  Nacionalinės mokėjimo agentūros prie Žemės ūkio ministerijos informacijos saugumo politikos santrauka skelbiama www.nma.lt skiltyje Apie NMA/Informacijos sauga.
] 

1. neatskleisti konfidencialios informacijos be NMA išankstinio raštiško sutikimo;
1. man patikėtus dokumentus, kuriuose yra konfidencialios informacijos, saugoti taip, kad tretieji asmenys neturėtų galimybės su jais susipažinti ar pasinaudoti. Pasibaigus teisiniams santykiams visa konfidenciali informacija lieka NMA nuosavybė.
1. Esu įspėtas (-a), kad, jeigu pažeisiu teisės aktus dėl konfidencialios informacijos naudojimo, turėsiu atlyginti NMA patirtus nuostolius Lietuvos Respublikos teisės aktų nustatyta tvarka, man gali būti taikoma administracinė ar baudžiamoji atsakomybė.
________________	__________________		
                   (parašas) 	               (vardas, pavardė)

DĖL STANDARTINIŲ DUOMENŲ TVARKYMO SĄLYGŲ

Atsižvelgiant į tai, kad Nacionalinė mokėjimo agentūra prie Žemės ūkio ministerijos (toliau – NMA) siekia pasitelkti.................... (toliau – Duomenų tvarkytojas/Teikėjas) atlikti tam tikrus duomenų tvarkymo veiksmus NMA vardu bei NMA nurodytais tikslais, siekdamos (-i) užtikrinti reikiamas asmens duomenų apsaugos priemones, tinkamą duomenų subjektų teisių įgyvendinimą, susitaria dėl standartinių duomenų tvarkymo sąlygų (toliau – Standartinės sąlygos):

I SKYRIUS
BENDROSIOS NUOSTATOS

1. Šiose Standartinėse sąlygose naudojamos sąvokos:
1.1. ADTAĮ – Lietuvos Respublikos asmens duomenų teisinės apsaugos įstatymas;
1.2. asmens duomenys – bet kokia informacija apie fizinį asmenį, kurio tapatybė nustatyta arba kurio tapatybę galima nustatyti (duomenų subjektas); fizinis asmuo, kurio tapatybę galima nustatyti, yra asmuo, kurio tapatybę tiesiogiai arba netiesiogiai galima nustatyti, visų pirma pagal identifikatorių, pavyzdžiui, vardą ir pavardę, asmens identifikavimo numerį, buvimo vietos duomenis ir interneto identifikatorių, arba pagal vieną ar kelis to fizinio asmens fizinės, fiziologinės, genetinės, psichinės, ekonominės, kultūrinės ar socialinės tapatybės požymius;
1.3. asmens duomenų saugumo pažeidimas – saugumo pažeidimas, dėl kurio netyčia arba neteisėtai sunaikinami, prarandami, pakeičiami, be leidimo atskleidžiami persiųsti, saugomi arba kitaip tvarkomi asmens duomenys arba prie jų prieigą gauna asmuo neturintis leidimo. Asmens duomenų saugumo pažeidimai gali būti: (1) konfidencialumo pažeidimai – netyčinis arba neteisėtas asmens duomenų laikinas ar nuolatinis atskleidimas, ar prieigos suteikimas asmenims, kurie neturi teisės susipažinti su asmens duomenimis, (2) prieinamumo pažeidimai – netyčinis arba neteisėtas, laikinas ar nuolatinis prieigos prie asmens duomenų praradimas arba asmens duomenų sunaikinimas, (3) vientisumo pažeidimai – netyčinis arba neteisėtas asmens duomenų laikinas ar nuolatinis pakeitimas;
1.4. duomenų subjektas – fizinis asmuo, kurio asmens duomenys tvarkomi;
1.5. duomenų tvarkymas – bet kokia automatizuotomis arba neautomatizuotomis priemonėmis su asmens duomenimis ar asmens duomenų rinkiniais atliekama operacija (veiksmas) ar operacijų (veiksmų) seka, kaip antai: rinkimas, įrašymas, rūšiavimas, sisteminimas, saugojimas, adaptavimas ar keitimas, išgava, susipažinimas, naudojimas, atskleidimas persiunčiant, platinant ar kitu būdu sudarant galimybę jais naudotis, taip pat sugretinimas ar sujungimas su kitais duomenimis, apribojimas, ištrynimas arba sunaikinimas;
1.6. Inspekcija – Valstybinė duomenų apsaugos inspekcija;
1.7. Reglamentas – 2016 m. balandžio 27 d. Europos Parlamento ir Tarybos reglamentas (ES) 2016/679 Dėl fizinių asmens duomenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).
2. Kitos šiose Standartinėse sąlygose vartojamos sąvokos suprantamos taip, kaip jas apibrėžia Reglamentas ir ADTAĮ.

II SKYRIUS
DUOMENŲ TVARKYMAS

3. Duomenų tvarkytojui yra perduodami šie asmens duomenys tvarkyti šiais duomenų tvarkymo tikslais ir sąlygomis:
3.1. perduodamų asmens duomenų kategorijos (asmens duomenys): asmens identifikavimo ir kontaktiniai duomenys, asmens finansiniai duomenys; asmens kvalifikacijos ir darbo patirties duomenys; su paramos administravimu susiję asmens duomenys;
3.2. duomenų subjektų kategorijos, kurių asmens duomenys perduodami: NMA darbuotojai, trečiųjų šalių, su kuriomis NMA yra pasirašiusi sutartis, darbuotojai; NMA pareiškėjai ir paramos gavėjai;
3.3. perduodamų duomenų tvarkymo tikslas (-ai) ir duomenų tvarkymo trukmė: tikslas - teikti NMA paslaugas, susijusias su NMA informacijos saugumo vadybos sistemos (toliau – ISVS) sertifikavimu pagal ISO/IEC 27001 standarto aktualią redakciją, kaip numatyta 2014 m. kovo 11 d. Komisijos deleguotajame reglamente (ES) Nr. 907/2014, kuriuo papildomos Europos Parlamento ir Tarybos reglamento (ES) Nr. 1306/2013 ir  2021 m. gruodžio 7 d. Komisijos deleguotajame reglamente (ES) Nr. 2022/127, kuriuo papildomos Europos Parlamento ir Tarybos reglamento (ES) 2021/2116 nuostatos dėl mokėjimo agentūrų ir kitų įstaigų, finansų valdymo, sąskaitų patvirtinimo, užstatų ir dėl euro naudojimo; trukmė – iki Sutarties galiojimo pabaigos;
3.4. duomenys yra perduodami tam, kad, siekiant pasiekti 3.3 papunktyje nurodytą (-us) tikslą (-us), su jais būtų atliekami šie pagrindiniai tvarkymo veiksmai:
3.4.1. susipažinimas su 3.1 papunktyje nurodytais duomenimis, siekiant įvertinti, kokiu mastu NMA ISVS atitinka ISO/IEC 27001 standarto aktualios redakcijos reikalavimus, parengiant audito ataskaitą;
3.4.2. susipažinimas su 3.1 papunktyje nurodytais duomenimis, siekiant sertifikato galiojimo laikotarpiu ne rečiau kaip kas dvylika mėnesių atlikti NMA ISVS priežiūros auditus pagal ISO/IEC 27001 standarto reikalavimus, parengiant audito ataskaitas.
4. Duomenų tvarkytojas perduodamus duomenis privalo tvarkyti tik NMA nurodytais tikslais ir su jais atlikti tik NMA nurodytus tvarkymo veiksmus, t. y. vadovaujantis NMA nurodymais duomenų tvarkytojui: duomenų tvarkytojas neįgaliotas daryti duomenų, prie kurių suteikiama prieiga (pvz. NMA parodant dokumentų fragmentus ar parodant informacinėse sistemose esančius duomenis), kopijas.
5. Jeigu Duomenų tvarkytojas pažeidžia šiuos NMA nurodytus duomenų tvarkymo reikalavimus, tų duomenų, kurie tvarkomi pažeidžiant šiuos reikalavimus, atžvilgiu Duomenų tvarkytojas yra laikomas duomenų valdytoju ir jam kyla visos Reglamente duomenų valdytojui nustatytos pareigos.

III SKYRIUS
DUOMENŲ VALDYTOJO (NMA) PAREIGOS

6. NMA užtikrina asmens duomenų tvarkymo atitiktį asmens duomenų apsaugą reglamentuojančių teisės aktų reikalavimams, t. y.:
6.1. NMA, teikdama Standartinių sąlygų 3.1 papunktyje nurodytus asmens duomenis, užtikrina, jog teikiami tik tie asmens duomenys, kurie yra reikalingi Standartinių sąlygų 3.3 papunktyje nurodytiems tikslams pasiekti;
6.2. NMA užtikrina, kad Duomenų tvarkytojui perduodami asmens duomenys buvo surinkti ir tvarkomi teisėtai ir kad toks asmens duomenų perdavimas pagal šias Standartines sąlygas atitiks asmens duomenų apsaugos teisės aktų reikalavimus;
6.3. NMA užtikrina, kad duomenų subjektai, kurių asmens duomenys yra perduodami, yra tinkamai ir laiku informuojami apie asmens duomenų tvarkymą.

IV SKYRIUS
DUOMENŲ TVARKYTOJO PAREIGOS

7. Duomenų tvarkytojas įsipareigoja tvarkyti duomenis laikantis NMA nurodymų bei Standartinėse sąlygose nustatytų įsipareigojimų, laikytis Reglamento, ADTAĮ ir kituose duomenų apsaugos teisės aktuose nustatytų reikalavimų. NMA, pasikeitus aplinkybėms, atskiru raštu patikslina nurodymus dėl pagal šias Standartines sąlygas tvarkomų asmens duomenų. Duomenų tvarkytojas privalo tvarkyti NMA perduotus asmens duomenis griežtai laikantis NMA nurodyto asmens duomenų tvarkymo dalyko ir trukmės, duomenų tvarkymo pobūdžio ir tikslo, asmens duomenų rūšies ir duomenų subjektų kategorijų, taip pat kitų Duomenų tvarkytojo prievolių pagal Standartines sąlygas bei kitų NMA rašte pateiktų nurodymų. Jeigu Duomenų tvarkytojas dėl bet kokių priežasčių negali užtikrinti aukščiau nurodytos atitikties, jis privalo kuo skubiau apie tai pranešti NMA, ir tokiu atveju NMA turi teisę sustabdyti duomenų perdavimą bei duomenų tvarkymo veiksmus ir (arba) nutraukti Standartines sąlygas. Jeigu Duomenų tvarkytojas pažeidžia šiuos NMA nurodytus duomenų tvarkymo reikalavimus, tų duomenų, kurie tvarkomi pažeidžiant šiuos reikalavimus, atžvilgiu Duomenų tvarkytojas yra laikomas duomenų valdytoju ir jam kyla visos Reglamente duomenų valdytojui nustatytos pareigos.
8. Duomenų tvarkytojas įsipareigoja užtikrinti tvarkomų asmens duomenų konfidencialumą, išskyrus, kiek to reikalauja duomenų tvarkymas pagal šias Standartines sąlygas arba kiti teisės aktai. Duomenų tvarkytojas užtikrina, kad asmens duomenis tvarkyti įgalioti asmenys būtų įsipareigoję užtikrinti asmens duomenų konfidencialumą. Duomenų tvarkytojas tvarko darbuotojų, kuriems suteikiama prieiga prie asmens duomenų pagal šias Standartines sąlygas, sąrašą ir užtikrina, kad šis sąrašas būtų nuolat peržiūrimas ir atnaujinamas. Duomenų tvarkytojas NMA paprašius privalo pateikti tai patvirtinančius dokumentus.
9. Duomenų tvarkytojui draudžiama pasitelkti kitą duomenų tvarkytoją be išankstinio konkretaus arba bendro rašytinio NMA leidimo. Duomenų tvarkytojas tvarko kitų duomenų tvarkytojų (subtvarkytojų) sąrašą, kurį pateikia NMA pasirašant sutartį / šias Standartines sąlygas,  ir užtikrina, kad šis sąrašas būtų nuolat peržiūrimas ir atnaujinamas. Duomenų tvarkytojas ne vėliau nei 10 darbo dienų iki numatomo kito duomenų tvarkytojo (subtvarkytojo) pasitelkimo ar ne vėliau nei 10 darbo dienų iki planuojamų pakeitimų, susijusių su kitų duomenų tvarkytojų pasitelkimu ar pakeitimu bendro rašytinio leidimo atveju, apie tai informuoja NMA, tokiu būdu suteikdamas galimybę NMA priimti sprendimą, prieštarauti ar ne kitų duomenų tvarkytojų (subtvarkytojų) sąrašo pakeitimams. Kai Duomenų tvarkytojas konkrečiai duomenų tvarkymo veiklai NMA vardu atlikti pasitelkia kitą duomenų tvarkytoją, sutartimi tam kitam duomenų tvarkytojui nustatomos tos pačios duomenų apsaugos prievolės, kaip ir prievolės, nustatytos NMA ir Duomenų tvarkytojo Standartinėse sąlygose, visų pirma prievolė pakankamai užtikrinti, kad tinkamos techninės ir organizacinės priemonės bus įgyvendintos tokiu būdu, kad duomenų tvarkymas atitiktų Reglamento ir šių Standartinių sąlygų reikalavimus. Duomenų valdytojas NMA prašymu privalo pateikti tarp duomenų tvarkytojų ir kitų tvarkytojų (subtvarkytojų) sudarytų asmens duomenų tvarkymo sutarčių kopijas. Kai kitas duomenų tvarkytojas (subtvarkytojas) nevykdo duomenų apsaugos prievolių, Duomenų tvarkytojas išlieka visiškai atsakingas NMA už to kito duomenų tvarkytojo prievolių vykdymą.
10. Duomenų tvarkytojas privalo padėti NMA taikyti tinkamas technines ir organizacines priemones, kiek tai įmanoma, kad būtų įvykdyta NMA prievolė atsakyti į duomenų subjektų prašymus pasinaudoti duomenų subjekto teisėmis, taip pat skundu ir pretenzijas. Už duomenų subjektų ir trečiųjų asmenų paklausimų ir skundų dėl asmens duomenų, tvarkomų išimtinai pagal šias Standartines sąlygas, nagrinėjimą ir sprendimą yra atsakinga NMA, o Duomenų tvarkytojas privalo bendradarbiauti su NMA ir teikti visą reikalingą informaciją, būtiną laiku ir tinkamai išnagrinėti paklausimus ir skundus dėl duomenų subjektų teisių įgyvendinimo. Jei minėtas skundas ar paklausimas gautas Duomenų tvarkytojo dėl konkrečiai Duomenų tvarkytojo veiksmų ir jo veiklos, skundą ar prašymą nagrinėja Duomenų tvarkytojas.
11. Duomenų tvarkytojas privalo nedelsiant, bet ne vėliau kaip per tris darbo dienas, informuoti NMA, jeigu Duomenų tvarkytojas gavo duomenų subjektų prašymus, pretenzijas ar skundus, susijusius su duomenimis, kuriuos tvarko NMA nurodymu. Duomenų tvarkytojas privalo nedelsiant, bet ne vėliau kaip per penkias darbo dienas, pateikti NMA visą jos prašomą informaciją, susijusią su duomenų tvarkymo veikla, reikalingą duomenų subjektų teisėms įgyvendinti, atsakymui į pretenzijas, skundus pateikti, taip pat informuoti apie pareigos įvykdymą.
12. Duomenų tvarkytojas įsipareigoja imtis visų protingų priemonių padėti NMA vykdant konkrečias pareigas pagal asmens duomenų apsaugos teisės aktų reikalavimus, apimančias tvarkymo saugumą (Reglamento 32 str.), pranešimus apie asmens duomenų saugumo pažeidimą (Reglamento 33–34 str.), poveikio duomenų apsaugai vertinimą bei išankstines konsultacijas (Reglamento 35–36 str.). 
13. Duomenų tvarkytojas, įvykus bet kokiam duomenų saugumo pažeidimui, privalo nedelsiant, bet ne vėliau kaip tą pačią dieną, informuoti NMA bei pateikti visą jos prašomą informaciją.
14. Duomenų tvarkytojas privalo padėti NMA atlikti poveikio duomenų apsaugai vertinimą ir, jeigu vykdoma, padėti vesti išankstines konsultacijas su Inspekcija tiek, kiek tai apima Duomenų tvarkytojo duomenų tvarkymo pobūdį, naudojamas technologijas, įgyvendinimo išlaidas, duomenų tvarkymo apimtį, kontekstą ir tvarkymo tikslus atsižvelgiant į Duomenų tvarkytojo turimą informaciją.
15. Pagal NMA nurodymą, užbaigus teikti su duomenų tvarkymu susijusias paslaugas, Duomenų tvarkytojas privalo grąžinti NMA visus asmens duomenis ir ištrinti esamas jų kopijas, išskyrus atvejus, kai teisės aktai reikalauja asmens duomenis saugoti. Jeigu visi arba dalis asmens duomenų nėra grąžinami NMA arba nėra ištrinami, Duomenų tvarkytojas šių duomenų atžvilgiu tampa duomenų valdytoju ir jam kyla visos Reglamente įtvirtintos duomenų valdytojo pareigos.
16.  Duomenų tvarkytojas privalo pateikti NMA visą informaciją, įskaitant ir duomenų tvarkymo veiklos įrašus, būtiną siekiant įsitikinti, kad vykdomos visos Duomenų tvarkytojo prievolės, ir sudaro sąlygas bei padeda NMA arba kitam NMA įgaliotam asmeniui atlikti auditą, kiek tai susiję su duomenų tvarkymu pagal šias Standartines sąlygas, įskaitant patikrinimus.
17. Duomenų tvarkytojas privalo nutraukti ar sustabdyti duomenų tvarkymo veiksmus NMA to pareikalavus. NMA bet kada gali pareikalauti Duomenų tvarkytojo nutraukti ar sustabdyti duomenų tvarkymo veiksmus. Jeigu duomenų tvarkymo veiksmai yra sustabdomi, jie vėl gali būti vykdomi tik NMA davus atskirą nurodymą atnaujinti sustabdytus duomenų tvarkymo veiksmus. Jeigu NMA pareikalauja nutraukti duomenų tvarkymo veiksmus, Duomenų tvarkytojas privalo grąžinti NMA visus asmens duomenis ir ištrinti esamas jų kopijas, išskyrus atvejus, kai teisės aktai reikalauja asmens duomenis saugoti. Jeigu visi arba dalis asmens duomenų nėra grąžinami NMA arba nėra ištrinami, Duomenų tvarkytojas šių duomenų atžvilgiu tampa duomenų valdytoju ir jam kyla visos Reglamente įtvirtintos duomenų valdytojo pareigos.
18. Duomenų tvarkytojas įsipareigoja informuoti NMA, jeigu kyla rizika dėl Duomenų tvarkytojui perduotos duomenų tvarkymo veiklos neatitikties Reglamentui ir kitiems teisės aktų reikalavimams. NMA, gavusi atitinkamą informaciją, gali sustabdyti asmens duomenų tvarkymą, iki kol bus išspręsti duomenų tvarkymo veiklos atitikties Reglamentui ir kitiems teisės aktų reikalavimams klausimai. Sprendžiant šiuos klausimus, abi šalys susitaria bendradarbiauti ir dalintis visa reikalinga informacija. Jei duomenų tvarkymo veiklos atitikties Reglamentui ir kitiems teisės aktų reikalavimams klausimų išspręsti bendradarbiaujant nepavyksta, Duomenų tvarkytojas privalo vykdyti NMA nurodymus pagal šių Standartinių tvarkymo sąlygų 4, 7 ir 17 punktus. 
19. Duomenų tvarkytojas įsipareigoja visokeriopai bendradarbiauti su NMA ir teikti visą jos paprašytą informaciją Inspekcijai ar bet kokiai kitai institucijai atliekant tyrimą dėl NMA vykdomos duomenų tvarkymo veiklos, taip pat vykstant susijusiems teisminiams procesams, ginčo ikiteisminiame nagrinėjime.
20. Duomenų tvarkytojas įsipareigoja duomenis į trečiąsias valstybes ar tarptautines organizacijas perduoti tik esant NMA rašytiniam sutikimui. Duomenų tvarkytojas, kreipdamasis dėl NMA sutikimo gavimo, pateikia informaciją, į kokias trečiąsias valstybes ar tarptautines organizacijas ketina perduoti duomenis, kokius duomenis ketina perduoti, kokie šio perdavimo priežastys bei tikslai ir kokių Reglamento 45–46 straipsniuose įtvirtintų apsaugos priemonių Duomenų tvarkytojas ėmėsi. 
21. Tais atvejais, kai Duomenų tvarkytojo vykdomą asmens duomenų tvarkymą reglamentuoja Europos Sąjungos arba Lietuvos Respublikos teisės aktai, Duomenų tvarkytojas įsipareigoja pranešti apie  tokius jo veiklą reglamentuojančius  teisės aktų reikalavimus NMA prieš pradedant tvarkyti asmens duomenis, išskyrus atvejus, kai pagal tą teisę toks pranešimas yra draudžiamas dėl svarbių viešojo intereso priežasčių. Duomenų tvarkytojas taip pat įsipareigoja nedelsiant, bet ne vėliau kaip tą pačią dieną, informuoti NMA apie bet kokį Duomenų tvarkytojo teisiškai įpareigojantį teisėsaugos ar kitų institucijų prašymą atskleisti asmens duomenis, išskyrus atvejus, kai tai draudžia teisės aktai, taip pat informuoti apie Inspekcijos ar kitos institucijos atliekamus tyrimus, kiek tai susiję su asmens duomenų pagal šias Standartines sąlygas tvarkymu.
22. Duomenų tvarkytojas informuoja NMA apie duomenų apsaugos pareigūno paskyrimą, jo kontaktinius duomenis bei jo kompetencijai priskirtas funkcijas ir uždavinius.

V SKYRIUS
TECHNINĖS IR ORGANIZACINĖS DUOMENŲ SAUGUMO PRIEMONĖS

23. Duomenų tvarkytojas įsipareigoja užtikrinti technines ir organizacines priemones, kurios apsaugotų perduodamus asmens duomenis nuo bet kokio netyčinio arba neteisėto asmens duomenų sunaikinimo, praradimo, pakeitimo, atskleidimo be leidimo, prieigos  leidimo neturinčiam asmeniui suteikimo, ir užtikrinti perduotų tvarkymui asmens duomenų saugumą, nurodytas priede „Techninės ir organizacinės duomenų saugumo priemonės“.
24. NMA iš naujo atlikus rizikos vertinimą, peržiūrėjus reikalingas technines ir organizacines priemones, peržiūrimas priedas „Techninės ir organizacinės duomenų saugumo priemonės“. NMA, nustačiusi poreikį numatyti būtinas papildomas technines ir organizacines saugumo priemones, apie tai informuoja Duomenų tvarkytoją, ir šios priemonės įtraukiamos į priedą „Techninės ir organizacinės duomenų saugumo priemonės“.

VI SKYRIUS
ATSAKOMYBĖ

25. Duomenų tvarkytojas įsipareigoja visa apimtimi atlyginti NMA žalą, jeigu ji kilo dėl Duomenų tvarkytojo prievolių pagal šias Standartines sąlygas nevykdymo arba netinkamo vykdymo, taip pat, jeigu NMA negalėjo įvykdyti savo teisės aktuose įtvirtintų prievolių dėl Duomenų tvarkytojo pareigų pagal šias Standartines sąlygas nevykdymo ar netinkamo vykdymo. Žala, be kita ko, apima ir NMA skirtą baudą už duomenų apsaugą reglamentuojančių teisės aktų netinkamą vykdymą ir žalos duomenų subjektams atlyginimą, kiek tai susiję su duomenų tvarkymu pagal šias Standartines sąlygas.
26. Duomenų tvarkytojas negali išvengti atsakomybės remdamasis tuo, kad jo pasitelktas duomenų tvarkytojas nevykdė savo įsipareigojimų.

VII SKYRIUS
BAIGIAMOSIOS NUOSTATOS

27. Šioms Standartinėms sąlygoms yra taikoma Lietuvos Respublikos teisė. Visi ginčai, susiję su šiomis Sutartinėmis sąlygomis, sprendžiami Lietuvos Respublikos teismuose, teismingumas nustatomas pagal NMA buveinės vietą.
28. Visi pranešimai vykdant šias Standartines sąlygas gali būti siunčiami: el. paštu (gavus iš kitos šalies atitinkamą patvirtinimą apie pranešimo gavimą) arba registruotu paštu.

TECHNINĖS IR ORGANIZACINĖS SAUGUMO PRIEMONĖS

I SKYRIUS
BENDROSIOS NUOSTATOS

1. Duomenų tvarkytojas įsipareigoja imtis visų reikalingų techninių ir organizacinių priemonių, nurodytų šiame priede (jomis neapsiribojant), reikalingų užtikrinti nuolatinį duomenų tvarkymo sistemų ir paslaugų konfidencialumą, vientisumą, prieinamumą ir atsparumą.
2. Duomenų tvarkytojas, siekdamas apsaugoti informaciją, išskyrus atvejus, kai Duomenų tvarkytojui suteikiama tik prieiga prie NMA tvarkomų sistemų, įgyvendina kriptografijos valdymo priemonių naudojimo politiką.
3. Duomenų tvarkytojas periodiškai atlieka informacijos saugumo peržiūras, kurių metu tikrinamas techninių ir organizacinių priemonių, kuriomis užtikrinamas duomenų tvarkymo saugumas, veiksmingumo vertinimas.

II SKYRIUS
RIZIKŲ VALDYMAS

4. Duomenų tvarkytojas, vadovaudamasis informacijos saugumo rizikos vertinimo rezultatais, užtikrina, kad būtų tinkamai įgyvendinamos šios informacijos saugumo užtikrinimo priemonės:
4.1. asmens duomenų nuasmeninimas (pseudonimų suteikimas) (išskyrus atvejus, kai Duomenų tvarkytojui suteikiama tik prieiga prie NMA tvarkomų sistemų);
4.2. viešaisiais elektroninių ryšių tinklais perduodamų asmens duomenų ir kitos konfidencialios informacijos šifravimas (išskyrus atvejus, kai Duomenų tvarkytojui suteikiama tik prieiga prie NMA tvarkomų sistemų);
4.3. teisių ir prieigų valdymas turi būti įgyvendinamas vadovaujantis „būtina žinoti“ ir „mažiausių privilegijų“ principais;
4.4. gebėjimas atkurti asmens duomenis iš atsarginių kopijų nenumatytų situacijų metu (išskyrus atvejus, kai Duomenų tvarkytojui suteikiama tik prieiga prie NMA tvarkomų sistemų);
4.5. veiklos tęstinumo valdymas.
5. Duomenų tvarkytojas imasi visų kitų priemonių, reikalingų, kad būtų tinkamai valdomos bet kokiu būdu tvarkomų asmens duomenų sunaikinimo, praradimo, pakeitimo, atskleidimo ar neteisėtos prieigos prie jų rizikos.

III SKYRIUS
PRIEIGOS VALDYMAS

6. Duomenų tvarkytojas užtikrina, kad asmens duomenys prieinami tik sankcionuotiems (legaliems) naudotojams, t. y. darbuotojams, kurie Duomenų tvarkytojo paskirti atsakingais už asmens duomenų gavimą pagal sutartį, ir tik tada, kai jie reikalingi siekiant tinkamai vykdyti sutarties sąlygas.
7. Prieigos teises prie asmens duomenų Duomenų tvarkytojo paskirtiems atsakingiems darbuotojams suteikiamos vadovaujantis „būtina žinoti“ ir „mažiausių privilegijų“ principais.
8. Duomenų tvarkytojas naudoja atsakingų darbuotojų autentifikavimo mechanizmą jų tapatumui nustatyti.


IV SKYRIUS
DARBO SAUGUMAS

9. Duomenų tvarkytojas, išskyrus atvejus, kai Duomenų tvarkytojui suteikiama tik prieiga prie NMA tvarkomų sistemų, užtikrina, kad visi veiklos procesų, asmens duomenų apdorojimo priemonių ir sistemų pakeitimai, turintys įtakos jų saugumui, yra tinkamai valdomi. Pakeitimų kūrimo, testavimo aplinkos turi būti atskirtos (išskyrus atvejus, kai Duomenų tvarkytojui suteikiama tik prieiga prie NMA tvarkomų sistemų).
10. Darbo ir tarnybinėse stotyse (tarnybinėms stotims netaikoma tais atvejais, kai Duomenų tvarkytojui suteikiama tik prieiga prie NMA tvarkomų sistemų), kuriose bet kokiu būdu tvarkomi asmens duomenys, įdiegtos apsaugos nuo kenkimo programų valdymo priemonės.
11. Nustatytu dažnumu daromos ir tikrinamos asmens duomenų atsarginės kopijos, išskyrus atvejus, kai Duomenų tvarkytojui suteikiama tik prieiga prie NMA tvarkomų sistemų.
12. Duomenų tvarkytojo, išskyrus atvejus, kai Duomenų tvarkytojui suteikiama tik prieiga prie NMA tvarkomų sistemų, paskirtų atsakingų darbuotojų veiksmai su asmens duomenimis registruojami ir reguliariai peržiūrimi (žurnaliniai įrašai).
13. Periodiškai atliekami technologiniai patikrinimai, o jų metu nustatyti pažeidžiamumai šalinami ir valdomi.

V SKYRIUS
SAUGUMO INCIDENTŲ VALDYMAS

14. Duomenų tvarkytojas privalo turėti patvirtintą informacijos saugumo incidentų valdymo tvarką.
15. Duomenų tvarkytojas įsipareigoja visais atvejais pranešti NMA apie nesankcionuotą asmens duomenų atskleidimą, identifikuotus informacijos saugumo įvykius ir silpnąsias vietas, taip pat NMA nedelsiant informuoti apie aukščiau nurodytų nesklandumų pašalinimą.
16. Duomenų tvarkytojas įsipareigoja bendradarbiauti su NMA tiriant informacijos saugumo incidentus ir teikti visą tyrimui reikalingą informaciją.

VI SKYRIUS
VEIKLOS TĘSTINUMAS

17. Duomenų tvarkytojas valdo veiklos ir informacijos saugos rizikas ir imasi reikiamų priemonių šioms rizikoms valdyti (rizikų valdymo sistema).
18. Duomenų tvarkytojas turi patvirtintą veiklos tęstinumo valdymo planą ir periodiškai testuoja jo efektyvumą.

	Eil.
Nr.
	Vardas, pavardė
	Pareigos
	Išsilavinimas 
	Kvalifikacija
	Kvalifikacijos
atestatą išdavusios įstaigos pavadinimas ir išdavimo data
	Darbo patirtis
(metais)
	Pozicija, į kurią siūlomas specialistas

	1.
	
	
	
	
	
	
	



Patvirtiname, kad sertifikavimo pagal ISO/IEC 27001 standarto aktualią redakciją ir priežiūros auditų paslaugos NMA bus teikiamos lietuvių kalba arba Teikėjo lėšomis bus užtikrintas tinkamas vertimas į lietuvių kalbą.

[bookmark: _PREKIŲ_PERDAVIMO_IR][bookmark: kvalifikacija3]Pirkimo sąlygų 3 priedas

Nacionalinei mokėjimo agentūrai prie Žemės ūkio ministerijos
Blindžių g. 17, Vilnius


KVALIFIKACIJOS ATITIKTIES DEKLARACIJA

20__-__-__

	Aš, _______________________________________________________________________________,

	(Dalyvio vadovo ar jo įgalioto asmens pareigų pavadinimas, vardas ir pavardė)

	tvirtinu, kad mano vadovaujamo (-os) (atstovaujamo (-os))_______________________________ ,

	                                                                                                    (Dalyvio pavadinimas)

	dalyvaujančio (-ios) Nacionalinės mokėjimo agentūros prie Žemės ūkio ministerijos


	atliekamame ___________________________________________________________________ ,

	(Pirkimo būdas ir pirkimo pavadinimas)

	skelbtame _____________________________________________________________________,

	(nuoroda į CVP IS)


kvalifikacijos duomenys yra tokie (tiekėjas nurodo atitikimą nurodytiems kvalifikacijos reikalavimams pažymėdamas stulpeliuose „Taip“ arba „Ne“):

	Eil. Nr.
	Kvalifikacijos reikalavimai tiekėjui
	Taip
	Ne

	1.
	Tiekėjas turi būti akredituotas teikti informacijos saugumo vadybos sistemų sertifikavimo paslaugas, t. y. turi būti įgaliotos akredituoti institucijos akredituotas sertifikuoti informacijos saugumo vadybos sistemas organizacijose pagal ISO/IEC 27001 standartą.
	
	

	2.
	Tiekėjas per pastaruosius 3 metus ar per laiką nuo tiekėjo įregistravimo dienos (jeigu tiekėjas vykdė veiklą trumpiau nei 3 metus) yra tinkamai įvykdęs ne mažiau kaip 1 (vieną) sutartį, kurios metu buvo sertifikuojama informacijos saugumo vadybos sistema pagal ISO/IEC 27001 ar lygiaverčio standarto reikalavimus.
	
	

	3.
	Paslaugoms teikti tiekėjas turi sudaryti audito specialistų grupę, kurią sudaro 17.3.1-17.3.3 papunkčiuose nurodyti specialistai, turintys reikalingos patirties audituojant informacijos saugumo vadybos sistemas pagal ISO/IEC 27001 standarto reikalavimus, t. y. tiekėjas turi užtikrinti, kad paslaugas teiks kvalifikuoti ir patyrę specialistai.

Taip pat teikėjas turi užtikrinti, kad paslaugos perkančiajai organizacijai bus teikiamos lietuvių kalba arba bus užtikrintas tinkamas vertimas į lietuvių kalbą, kuris bus apmokamas tiekėjo sąskaita.

	
	

	4.
	Bent vienas audito grupės vadovas:
1) turintis ne mažesnę kaip 3 (trijų) metų darbo patirtį audituojant informacijos saugumo vadybos sistemas organizacijose;
2) sertifikuotas ISO/IEC 27001 audito vadovas;
3) išklausęs IRCA („International Register of Certificated Auditors“) sertifikuotą ISO/IEC 27001 standarto audito vadovo (angl. Lead Auditor) kursą.
	
	

	5.
	Bent 1 (vienas) auditorius, turintis ne mažesnę kaip 1 (vienerių) metų darbo patirtį audituojant informacijos saugumo vadybos sistemas organizacijose.
	
	

	6.
	Bent 1 (vienas) auditorius:
3)  turintis teisę atlikti informacijos saugumo ir informacinių sistemų auditą;
 turintis ne mažesnę kaip 1 (vienerių) metų darbo patirtį audituojant informacijos saugumo vadybos sistemas organizacijose.
	
	



1. Perkančiajai organizacijai raštu pareikalavus, per jos nurodytą terminą bus pateikti kvalifikacinius reikalavimus patvirtinantys, pirkimo dokumentuose numatyti dokumentai. 
2. Man žinoma, jeigu perkančioji organizacija nustatytų, kad mano pateikti duomenys neatitinka pirkimo dokumentuose nustatytų reikalavimų, yra neteisingi ir (arba) pateikti vėliau negu per perkančiosios organizacijos nurodytą terminą, mano pateiktas pasiūlymas bus atmestas ir galimu laimėtoju pagal pasiūlymo vertinimo rezultatus pripažintas kitas tiekėjas, kurio pasiūlymas pasiūlymų eilėje buvo įrašytas po mano pasiūlymo.
Dalyvis už deklaracijoje pateiktos informacijos teisingumą atsako įstatymų nustatyta tvarka.

_____________________		_________		_________________________________________________
Dalyvis arba jo įgaliotas asmuo                    parašas		                                 vardas ir pavardė

